
Predgovor 


Kad smo prije nekoliko godina napisali knjigu Istok i 
Zapad , vjerovali smo da smo, barem do tog trenutka, izni¬ 
jeli sve potrebno u vezi s pitanjem koje je ona obrađivala i 
da smo dali sve potrebne naznake. Od tada, događaji su se 
ubrzano odvijali, stalno sve brže, i unatoč tome što ne bi¬ 
smo izmijenili ni riječi od onoga što smo dotad iznijeli, po¬ 
nukali su nas na dodatna objašnjenja i naveli da iznesemo 
mišljenja za koja smo otpočetka vjerovali da ih nije potre¬ 
bno posebno isticati. Ta su se dodatna objašnjenja to više 
nametala što smo u novije vrijeme ponovno, i to u prilično 
silovitu obliku, svjedočili pogrešnim tumačenjima koje 
smo u prijašnjem radu upravo nastojali otkloniti. Brižno 
izbjegavajući upuštanje u bilo kakvu raspravu, smatrali 
smo potrebnim još jedanput pojasniti pravo stanje stvari, 
jednostavno, izgleda da su neka naša razmišljanja, pa i ona 
osnovna, toliko strana većini suvremenika da smo, ne bi H 
ih sugovornici razumjeli, odlučili ne štedjeti truda i vratiti 
se objašnjenjima koliko god zatrebalo, predočujući ih pod 
različitim kutom i, u mjeri u kojoj to okolnosti dopuštaju, 
potpunije ih objašnjavati, što pak može dovesti do teškoća 
koje nije uvijek bilo moguće unaprijed predvidjeti. 

Sam naslov knjige koja je pred čitateljem, iziskuje ne¬ 
koliko objašnjenja kako bi se ispravno shvatilo što mi nji¬ 
me razumijevamo i tako izbjeglo moguće nesporazume. 
Da se može govoriti o krizi modernoga svijeta, pri čemu 
se sama riječ "kriza” rabi u svom najobičnijem značenju, 
mnogi već danas nimalo ne sumnjaju, pa je makar u tom 
smislu nastupila prilična promjena: temeljem samih doga¬ 
đanja neke su se iluzije počele rasprši vati, a to je prilično 
povoljan pokazatelj, naznaka mogućeg ispravljanja suvre¬ 
menog stanja duha, nešto što se doima poput slabašne 
svjetlosti usred postojećeg kaosa. Zbog svega toga, vjera u 
beskonačan “progres”, koja se još donedavno smatrala ne¬ 
dodirljivom i nespornom dogmom, više nije tako opće pri¬ 
sutna. Pojedinci naslućuju, više ili manje jasno, više ili ma¬ 
nje smušeno, da bi zapadna civilizacija, umjesto da se na¬ 
stavi razvijati u istome smjeru, jednoga dana doista mogla 
dospjeti do točke zastoja, ili čak posve iščeznuti u nekom 
kataklizmičkom događaju. Možda ti pojedinci i ne vide ja¬ 
sno gdje se zapravo krije opasnost, a nestvarni ili djetinja¬ 
sti strahovi, koje ponekad izražavaju, dovoljno svjedoče o 
još postojećim brojnim zabludama duha. Ali, naposljetku, 
na dobitku smo i ako uvide da opasnost postoji, makar je 
prije slutili nego je do kraja proniknuli, pa ako uspiju pri¬ 
hvatiti da civilizacija kojom se moderni ljudi toliko pono¬ 
se nema povlašteno mjesto u svjetskoj povijesti, shvatit će 
da je može snaći ista sudbina kao i tolike druge civilizacije 
koje su već nestale u bližim ili daljim razdobljima i od ko¬ 
jih su neke za sobom ostavile tek blijedi trag - jedva zamje¬ 
tne ili teško prepoznatljive otiske. 

Prema tome, ako kažemo da je moderni svijet u krizi, 
pod time najčešće razumijemo da je dospio do kritične to¬ 


čke, ili, drukčije rečeno, da mu predstoji veća ili manja du¬ 
boka preobrazba, da će u kratkom roku neizbježno doći do 
promjene usmjerenja, htjeli mi to ili ne, na manje ili više 
nagao način, sa ili bez prateće katastrofe. Ovo mišljenje 
je posve opravdano i dijelom odgovara onome što sami 
mislimo, ali samo dijelom, jer, općenito uzevši, cijelo mo¬ 
derno doba predstavlja razdoblje krize svijeta. Čini se, uo¬ 
stalom, da se bližimo raspletu i upravo ta činjenica, bolje 
nego ikad prije, rasvjetljuje neprirodno stanje stvari koje 
traje već nekoliko stoljeća, ali čije posljedice nisu bile toliko 
vidljive kao što su danas. Zbog toga se, kao što smo ista¬ 
knuli na početku, događaji smjenjuju sve brže. Dakako, 
stvari se još mogu neko vrijeme odvijati na isti način, ali 
ne unedogled; pa ako se i ne može ustvrditi točna granica, 
sva je prilika da takvo stanje ne može dulje potrajati. 

U samoj riječi “kriza” sadržana su još neka značenja, 
koja ju čine to primjerenijom za izražavanje toga što že¬ 
limo kazati: njezina etimologija - a to se u svakodnevnoj 
uporabi često gubi iz vida, a na što valja ukazati, želimo li 
u potpunosti razlučiti pravo značenje i izvornu vrijednost 
pojma - njezina etimologija, dakle, čini je dijelom sinoni¬ 
mom riječi “prosudba” i “razlučivanje”. Faza, koja se u bilo 
kojem poretku stvari može doista nazvati “kritičnom”, jest 
ona koja neposredno vodi povoljnu ili nepovoljnu rješe¬ 
nju, onome u kojemu se donosi ovakva ili onakva odluka. 
Tek je tada moguće suditi o posljedicama, odmjeriti “za” i 
“protiv”, razvrstati dobivene rezultate - od kojih su jedni 
pozitivni a drugi negativni - prema nekom ključu, i napo¬ 
kon sagledati stranu kojoj se priklonio jezičac vage. Daka¬ 
ko, nipošto ne mislimo da se takvo razgraničenje može u 
cijelosti ustanoviti, što bi uostalom bilo preuranjeno bu- 

ciući da kriza još nipošto nije razriješena, a možda se i ne 
može točno reći kada će se i kako zbiti, tim više što je uvi¬ 
jek dobro uzdržati se od predviđanja kad se ne oslanjamo 
na svima jasno razvidne činjenice, zbog čega lako dolazi 
do pogrešnih tumačenja, a pomutnja se samo još povećava 
umjesto da se smanji. Stoga jedino možemo pokušati - do 
stanovita stupnja i u mjeri u kojoj nam to dopuštaju raspo¬ 
loživa sredstva - pomoći onima koji su za to sposobni da 
osvijeste neke ishode koji se već sada čine jasno utemelje¬ 
nim i tako, makar vrlo djelomično i posredno, pripremiti 
elemente koji bi trebali poslužiti budućoj “prosudbi” od 
koje bi započelo novo doba povijesti ljudskog postojanja 
na Zemlji. 

Neki izrazi kojima smo se poslužili zacijelo će u sjeća¬ 
nje pojedinaca prizvati ideju onoga što nazivamo “poslje¬ 
dnjim sudom” i, istini za volju, neće biti u krivu; razumjeli 
ga doslovno ili preneseno, ili na oba načina istodobno, jer 
se oni u stvarnosti uopće ne isključuju, ovdje to neće biti 
od značaja, a sada nije ni mjesto ni vrijeme da se dokraja 
izjasnimo, U svakom slučaju, stavljanje na vagu svih “za” 
i svih “protiv”, razgraničavanje pozitivnih od negativnih 
posljedica ishoda, o čemu je maločas bilo riječi, zasigurno 
ukazuje na podjelu na “izabrane” i “proklete”, na postoja¬ 
nje dviju, nadalje nesporno utvrđenih, skupina. Čak i ako 
je na djelu puka analogija, valja barem priznati da je riječ o 
valjanoj i dobro utemeljenoj analogiji, u skladu sa samom 
prirodom stvari, što, međutim, iziskuje još poneko obja¬ 
šnjenje. 

Zacijelo nije slučajno da je danas velik broj osoba, na¬ 
žalost, opsjednut idejom o “kraju svijeta”; pretjerivanja do 
kojih može dovesti takva pogrešno shvaćena ideja, mogu¬ 


ća “mesijanska” zastranjenja do kojih može doći u različi¬ 
tim sredinama, svakojaka njezina očitovanja proizašla iz 
duhovne neravnoteže našeg vremena, tu istu neravnotežu 
samo još povećavaju u razmjerima koje ne treba posve za¬ 
nemariti, pa i tu činjenicu valja svakako imati na umu. Kad 
ustanovimo nešto takvo, zacijelo je najjednostavnije samo 
ga odložiti na stranu, bez daljeg propitivanja, i smatrati ta¬ 
kvu ideju greškom i sanjarijom bez značaja. Ipak, makar i 
znali daje riječ o pogrešci, mišljenja smo da valja propitati 
razloge koji su do nje doveli i odrediti udio više ili manje 
izobličene istine koji bi se, usprkos svemu, u njoj mogao 
nalaziti, jer s obzirom na to da pogreška naposljetku po¬ 
stoji samo kao negativno određenje, apsolutne pogreške 
uopće nema - u ovom smislu to je tek riječ lišena znače¬ 
nja. Pristupimo li stvarima na taj način, lako ćemo uočiti 
da je zaokupljenost “krajem svijeta” tijesno povezana sa 
stanjem opće nelagode u kojemu danas živimo: nejasan 
predosjećaj nečega što je zapravo pred dovršenjem djeluje 
nekontrolirano na maštu pojedinca i posve prirodno u njoj 
proizvodi nesređene predodžbe, najčešće grubo materija¬ 
lističke, koje se izvana očituju kao pretjeranosti o kojima je 
malo prije bilo riječi. Objašnjenje, međutim, ne opravdava 
takva pretjerivanja; ili barem, ako se i može opravdati one 
koji i ne htijući zapadaju u grešku, jer su za to predodre¬ 
đeni stanjem duha za koje nisu odgovorni, to nipošto ne 
opravdava i samu pogrešku. Uostalom, nama se zacije¬ 
lo neće moći prigovoriti da smo pretjerano blagonakloni 
spram “pseudoreligijskih” manifestacija suvremenog svi¬ 
jeta, kao i spram svih modernih pogrešaka općenito; čak 
znamo da bi nam neki bili skloniji iznijeti suprotan prigo¬ 
vor, i možda će im to što ovdje iznosimo pomoći da bolje 

razumiju način na koji mi vidimo stvari, nastojeći uvijek 
zagovarati nama jedino važno stajalište - ono nepristrane i 
nezainteresirane istine. 

Međutim, to nije sve: kako god bilo ispravno puko 
“psihološko” objašnjenje ideje “kraja svijeta” i njezinih da¬ 
našnjih manifestacija, ne možemo ga prihvatiti dostatnim 
u cijelosti; značilo bi da smo i sami potpali pod utjecaj je¬ 
dne od modernih iluzija protiv kojih, u svakoj prigodi, 
ustajemo. Pojedinci, kazali smo, neodređeno osjećaju ne¬ 
izbježan kraj nečega čiju prirodu i doseg ne mogu posve 
odrediti; valja priznati da je njihov doživljaj vrlo stvaran, 
iako neodređen i podložan pogrešnim tumačenjima ili 
izmišljenim izobličenjima, s obzirom da je, kakav god kraj 
bio, kriza koja nužno mora do njega dovesti prilično bjelo¬ 
dana, a mnoštvo neupitnih i lako ustvrdljivih pokazatelja 
jednoglasno vode istom zaključku. Taj kraj bez sumnje nije 
“kraj svijeta” u posvemašnjem smislu, kako su ga pojedin¬ 
ci skloni shvatiti, ali je zasigurno kraj jednoga svijeta; a ako 
je ono što se mora dovršiti zapadna civilizacija u svom sa¬ 
dašnjem obliku, tada je razumljivo da je za ljude, naviknu¬ 
te da ne vide ništa izvan nje, ta “civilizacija” konačna i bez 
nastavka te olako vjeruju da će s njome sve završiti i da će 
njezin kraj doista označiti “kraj svijeta”. 

Kako bismo problemu pravilno pristupili, reći ćemo 
da se, prema svemu sudeći, stvarno približavamo kraju je¬ 
dnog svijeta, to jest kraju jednog doba ili povijesnog ciklu¬ 
sa, koji se može podudariti s nekim kozmičkim ciklusom, 
sukladno onome čemu nas uče sva tradicionalna naučava- 
nja. U prošlosti je već bilo mnogo takvih događaja, a zaci¬ 
jelo će ih biti i u budućnosti; doduše, svi događaji nisu bili 
od jednake važnosti, ovisno o tome jesu li se zbili na kraju 


duljila ili kraćih razdoblja i jesu li se odnosili na ukupno 
čovječanstvo ili na samo jedan njegov dio, rasu ili narod. 
Pri sadašnjem stanju stvari, valja pretpostaviti da će pro¬ 
mjena, do koje će doći, biti vrlo općenitog dosega i da će, 
koji god oblik poprimila, a mi se ne bismo upuštali u nje¬ 
govo utvrđivanje, više ili manje utjecati na cijelu zemalj¬ 
sku kuglu. U svakom slučaju, zakonitosti koje upravljaju 
takvim događajima vrijede, prema analogiji, za sve stu¬ 
pnjeve; zato je ono što je rečeno o “kraju svijeta”, u najcjelo¬ 
vitijem pred oči vom smislu, a koje se obično odnosi jedino 
na zemaljski svijet, uza sve dužne razlike jednako točno i 
kad se naprosto misli na kraj bilo kojeg svijeta, shvaćenog 
u mnogo užem značenju. 

Uvodna razmišljanja uvelike će nam olakšati razumi¬ 
jevanje postavki koje slijede; u drugim smo djelima često 
bili u prigodi spomenuti “cikličke zakonitosti”; njih je, uo¬ 
stalom, možda teško u potpunosti prikazati na način lako 
prihvatljiv zapadnome duhu, ali nužno je poznavati ma¬ 
kar neke danosti, želimo li dobiti ispravnu ideju o tome 
što je sadašnje razdoblje i što ono doista predstavlja u cje¬ 
lini svjetske povijesti. Zato ćemo na početku pokazati da 
su značajke ove epohe doista istovjetne onima koje tradi¬ 
cionalno naučava nje oduvijek pripisuju određenom cikli¬ 
čkom razdoblju: to znači da ćemo pokazati kako je i ono 
što se ponekad može činiti kao anomalija i nered zapravo 
nužan sastavni element šireg reda, neizbježna posljedica 
zakona koji upravljaju razvojem svake manifestacije. Re¬ 
cimo odmah kako to nije razlog da se pasivno prepustimo 
nevoljama i mraku za koje se trenutno Čini da su odnijeli 
pobjedu, jer, da je tome tako, preostalo bi nam jedino šu¬ 
tjeti. Razlog je to, naprotiv, da djelujemo i u svojim mogu- 

ćn os tima pripremamo izlaz iz “mračnoga doba” čiji bliži 
ili dalji, ako ne već i prisutan kraj, navješćuju mnogi poka¬ 
zatelji. I to je sukladno poretku stvari, jer ravnoteža je re¬ 
zultat naporednog djelovanja dvaju suprotnih usmjerenja; 
kad bi jedno od njih posve prestalo, ravnoteža se više ni¬ 
kad ne bi uspostavila, a time bi se i sam svijet poništio. Ta 
pretpostavka, međutim, nije ostvarljiva, jer dva kraja su¬ 
protnosti dobivaju značenje samo jedan pomoću drugoga 
i, bez obzira na privide, možemo biti sigurni da sve djelo¬ 
mične i prolazne neravnoteže naposljetku vode ostvarenju 
posvemašnje ravnoteže. 


Vi 


.. -■- 

Kriza modernog svijeta 



ReneGuenon 
Kriza modernog svijeta 


Prvo poglavlje 

—--• —.. 

Mračno doba 


Hinduistička doktrina uči da se trajanje jednog ciklu¬ 
sa, koje se naziva mauvantara , dijeli na četiri doba kojima 
odgovara isti broj stupnjeva postupnog zamračenja izvor¬ 
ne, primordijalne duhovnosti; ista ta razdoblja antičke za¬ 
padne tradicije određuju kao zlatno, srebrno, brončano i 
željezno doba. Mi se danas nalazimo u četvrtome dobu, 
u kali-yuga ili “mračnome dobu” i u njemu smo, navodno, 
već više od šest tisuća godina, to jest od razdoblja koje 
uvelike prethodi svim poznatim razdobljima “klasične” 
povijesti. Od tada su istine, nekoć dostupne svim ljudima, 
postale sve skrivenije i sve teže dokučive; oni koji ih po¬ 
sjeduju sve su malobrojniji i unatoč tome što se blago “ne¬ 
ljudske”" mudrosti, koje prethodi povijesti, nikad ne može 
izgubiti, umata se u sve neprozirnija vela koja ga skrivaju 
pogledu i ispod kojih ga je izuzetno teško otkriti. Zato se 
uvijek govori, služeći se različitim simbolima, o nečemu 
što smo izgubili, barem prividno, i u odnosu na izvanjski 


“ne-ljudska” mudrost je izraz koji Guenon često koristi kako 
bi naglasio superiornu spoznaju koja nema ljudsko porijeklo, 
tj. ona nije izmišljena od strane ljudskih biča, duhovna je, obu¬ 
hvaća i prožima cijeli univerzum, a ljudi joj se mogu približiti 
kroz duhovnost i “umsku intuiciju” (nap.ur) 

svijet, i što moraju otkriti oni koji teže istinskoj spoznaji; 
ali, također je rečeno đa će ono što je na taj način posta¬ 
lo skriveno na kraju ovog ciklusa ponovo postati vidljivo, 
koji će, ciklus, istodobno, zahvaljujući kontinuitetu koji 
povezuje sve stvari, označiti i početak novog ciklusa. 

Ali, zacijelo ćete se pitati zašto se ciklički razvoj mora 
ostvarivati silaznom putanjom, od višega prema nižemu, 
što je, kao što je lako uočiti, sama negacija ideje “napretka” 
kako ga moderni razumiju. Odgovor je u činjenici da ra¬ 
zvoj svake manifestacije nužno podrazumijeva njezino sve 
veće udaljavanje od načela iz kojeg je proizašla: polazeći 
od najviše točke, ona mora težiti prema dolje, kao što tijelo 
zbog vlastite težine nužno sve brže pada, dok konačno ne 
dospije do točke na kojoj se zaustavlja. Takav bismo pad 
mogli odrediti kao progresivnu materijal iza čiju, jer nače¬ 
lo može naći svoj izraz jedino u čistoj duhovnosti. Kaže¬ 
mo izraz, a ne samo načelo, jer se ono ne može odrediti 
nijednim drugim pojmom koji bi označavao bilo kakvu 
antitezu, s obzirom da je princip iznad svake suprotnosti. 
Uostalom, pojmovi poput “duha” i “materije”, koje ovdje 
preuzimamo iz zapadnog jezika samo radi lakšeg razumi¬ 
jevanja, za nas imaju jedino simboličnu vrijednost; oni, na¬ 
ime, mogu doista odgovarati onome o čemu je ovdje riječ 
jedino pod uvjetom da ih oslobodimo njihovih posebnih 
tumačenja kakva im pripisuje moderna filozofija, jer su 
“duh” i “materija”, prema našem mišljenju, tek komple¬ 
mentarni oblici koji jedan drugoga obuhvaćaju i zanemari¬ 
vi su za nekoga tko se želi uzdići iznad takvih kontingen- 
tnih stajališta. Ali, ovdje se, uostalom, i ne namjeravamo 
baviti čistom metafizikom, pa je i to razlog zašto možemo, 
nikad ne gubeći iz vida temeljna načela, uz nužne mjere 


opreza kako bi se izbjegao svaki nesporazum, dopustiti 
sebi korištenje pojmova koji, iako neprimjereni, izgleda 
olakšavaju razumijevanje, u mjeri u kojoj je to moguće uči¬ 
niti a da pritom ipak ne iznevjerimo njihovu prirodu. 

Ono što je rečeno u vezi s razvojem manifestacije pred¬ 
stavlja stajalište koje je, iako u cijelosti točno, ipak odveć 
pojednostavnjeno i shematsko, jer bi se moglo pomisliti da 
je taj razvoj pravocrtan, u samo jednom smjeru, bez ika¬ 
kvih skretanja. Stvarnost je, međutim, neusporedivo slo¬ 
ženija. Već smo naznačili da pri svakoj stvari valja sagleda¬ 
vati dva suprotstavljena usmjerenja, jedno uzlazno i dru¬ 
go silazno, ili, poslužimo li se drugom poredbom, jedno 
centrifugalno, drugo centripetalno, a iz prevlasti jednoga 
ili drugoga proizlaze dvije komplementarne faze manife¬ 
stacije, od kojih jedna predstavlja udaljavanje od načela, a 
druga povratak načelu, što se često simbolički uspoređu¬ 
je s kucanjem srca ili s pokretima disanja. Iako se te dvi¬ 
je faze obično opisuju kao uzastopne, valja shvatiti da su 
dva usmjerenja kojima odgovaraju, ustvari, uvijek napore- 
dna, iako u različitim omjerima. Ponekad se, u kritičnim 
trenucima u kojima se čini da će u općem kretanju svije¬ 
ta naposljetku prevladati silazno usmjerenje, uplete neko 
posebno djelovanje koje osnaži suprotno usmjerenje, te se 
uspostavlja stanovita, barem relativna ravnoteža, primje¬ 
rena okolnostima trenutka, pa na taj način dolazi do djelo¬ 
mičnog uzdizanja i može se pričiniti da se pad privremeno 

zaustavio ili neutralizirao 1 . 

."■.'. 

1 To upućuje na ulogu “božanskog očuvanja”, koju u hinduisti¬ 
čkoj tradiciji predstavlja Višnu , a posebno na doktrinu avatara 
ili “silazaka” božanskog načela u manifestirani svijet, što, da¬ 
kako, na ovome mjestu ne možemo podrobnije izložiti. 

Lako je razumjeti da danosti tradicije svojim dubokim i 
širokim perspektivama, koje ovdje možemo samo vrJo sa¬ 
žeto naznačiti, omogućuju poimanja prilično različita od 
svih modernih pokušaja “filozofije povijesti” koja su na 
posve drukčiji način opsežna i duboka. Zasad nam, među¬ 
tim, nije namjerom vraćati se na početke sadašnjeg ciklusa, 
čak ni naprosto na početke kali-yuye\ naša se neposredna 
razmatranja odnose tek na mnogo ograničenije polje, na 
posljednju fazu kali-i/uge . Zapravo, unutar svakog velikog 
razdoblja o kojima je bilo riječi, moguće je razlikovati i ra¬ 
zličite sporedne faze, s jednakim brojem daljih podjela, a 
kako je svaki dio na neki način analogan cjelini, to podjele 
na nižoj razini ponavljaju opći tijek velikog ciklusa u koji 
su uključene; ali i ovdje bi nas potanko istraživanje načina 
primjene te zakonitosti na različite posebne slučajeve mo¬ 
glo odvesti daleko izvan okvira koji smo zacrtali svome 
istraživanju. Zaključit ćemo ova uvodna promišljanja spo¬ 
menuvši tek neke od posljednjih, posebno kritičnih razdo¬ 
blja kroz koja je prošlo čovječanstvo, ona koja pripadaju 
takozvanom “povijesnom” razdoblju, jer je jedino ono do¬ 
stupno običnoj ili “profanoj” povijesti. To će nas prirodno 
odvesti pravom predmetu naše studije, s obzirom daje po¬ 
sljednje od tih kritičnih razdoblja zapravo ono koje naziva¬ 
mo modernim vremenima. 

Jednoj prilično neobičnoj činjenici, izgleda, nikad nismo 
poklonili dovoljno pozornosti: naime, strogo “povijesno” 
razdoblje, u značenju koje smo upravo naveli, seže točno 
u 6. stoljeća prije pojave kršćanstva; kao da se tamo, u tom 
vremenu, istraživačima koji se služe uobičajenim sredstvi¬ 
ma proučavanja, ispriječila neka nepremostiva prepreka. I 
doista, od tog graničnog razdoblja nadalje, raspolažemo 


več prilično preciznom i dobro uspostavljenom kronolo¬ 
gijom; naprotiv, za sve što prethodi tome dobu, raspolaže¬ 
mo, općenito, tek vrlo neodređenim i približnim podacima 
i nagađanjima, a datumi koji se nude za iste događaje često 
se razlikuju i za nekoliko stoljeća. Krajnje je iznenađujuće 
da to vrijedi i za zemlje poput Egipta, za koje ipak raspola¬ 
žemo makar djelomičnim ostacima; a možda još više izne¬ 
nađuje da čak i epohe izvanrednoga i povlaštenoga slučaja 
kakav je Kina, koja i za mnogo udaljenija razdoblja raspola¬ 
že analima datiranim na osnovi astronomskih promatranja 
koja ne pobuđuju nikakvu sumnju, moderni, unatoč sve¬ 
mu, određuju kao “legendarne”, kao da postoji domena u 
kojoj im nije dopuštena nikakva izvjesnost i na koju sami 
sebi brane stupiti. Tako je ono što se naziva “klasičnom” an¬ 
tikom zapravo staro doba tek u vrlo relativnom smislu, i 
Čak je mnogo bliže modernom vremenu nego istinskoj anti¬ 
ci, s obzirom da se ne uspinje ni do polovine kali-yuge, čije i 
samo trajanje, prema hinduskome naučavanju, predstavlja 
tek deseti dio trajanja manvatarc; odatle nije teško prosuditi 
koliko su u pravu moderni kad se hvastaju širinom svojih 
povijesnih spoznaja! Zacijelo će, u ime opravdanja, istaknu¬ 
ti kako je riječ tek o “legendarnim” razdobljima te stoga 
smatraju da ih ne treba uzimati u obzir; ali taj je odgovor 
puko priznanje vlastita neznanja i nerazumijevanja koje je¬ 
dino može objasniti njihov prezir prema tradiciji - specifi¬ 
čno moderan duh zapravo je, kao što ćemo u nastavku po¬ 
kazati, naprosto antitradicionalan duh. 

U 6. st. pr. Kr., u gotovo svih naroda došlo je do značaj¬ 
nih promjena, bez obzira na razloge koji su ih prouzročili; 
te su se promjene kod različitih naroda različito manife¬ 
stirale. U nekim se slučajevima tradicija prilagodila novo- 

na stali m okolnostima - ta se ponovna prilagodba provela 
u strogo ortodoksnom smislu, kao, primjerice, upravo u 
Kini, u kojoj se izvorno jedinstvena doktrina podijelila na 
dva jasno razlučena dijela: taoizam, pridržan za elitu, obu¬ 
hvaćao je čistu metafiziku i strogo spekulativne tradicio¬ 
nalne znanosti, i konfucionizam, zajednički svima bez ra¬ 
zlike, namijenjen polju praktične i načelno društvene pri¬ 
mjene. Kod Perzijanaca je, čini se, došlo do slične ponovne 
prilagodbe mazdeizmu, jer je to bilo razdoblje posljednjeg 
Žara tu stre 2 . U Indiji se tada rodio budizam koji je, bez 
obzira na svoje izvorno određenje 3 , trebao, za razliku od 

2 Valja primijetiti da ime Zaratustra ne označuje ustvari jednu 
osobu, nego funkciju, istodobno proročansku i zakonodavnu. 
Postojalo je više Zaratustra, koji su živjeli u različitim razdo¬ 
bljima. Jednako je vjerojatno da je ta služba imala kolektivni 
značaj (misli se da su ove osobe imale generička imena da bi 
se tako naznačila razina svijesti, a ne njihova osobna svojstva 
- nap. ur.), poput Vyasa u Indiji; jednako kao što se u Egiptu 
djelo Tota i Hermesa pripisivalo cijelom svećeničkom staležu. 

3 Pitanje budizma ustvari nipošto nije jednostavno kao što 
bi se moglo pomisliti na temelju ovoga kratkog pregleda. 
Zanimljivo je primijetiti da su Hindusi, sa stanovišta vlasti¬ 
te tradicije, doduše oduvijek osuđivali budiste, ali su mno¬ 
gi među njima iskazivali veliko poštovanje naspram samoga 
Buddhe, a neki su čak u njemu vidjeli i jednog od devet avaiara, 
dok su ga drugi poistovjećivali s Kristom. Kad je riječ o budi¬ 
zmu kakav danas poznajemo, valja brižno razlikovati njegova 
dva oblika, mahchjana i hindi/ana , ili “Veliko vozilo” i “Malo vo¬ 
zilo”. Općenito, može se reći da se budizam izvan Indije zna¬ 
čajno razlikuje od svog indijskog izvornog oblika, koji se brzo 
počeo gubiti nakon Ašokine smrti da bi nekoliko stoljeća posli¬ 
je posve nestao. 


navedenoga, barem u nekim ograncima dovesti do pobu¬ 
ne protiv tradicionalnog duha, do negiranja svakog auto¬ 
riteta, do posvemašnje anarhije, etimološki, do “odsustva 
principa” kako u duhovnom, tako i u socijalnom poretku. 
Prilično je neobično da se u Indiji ne može naći nijedan 
spomenik stariji od tog vremena i kad orijentalisti tvrde 
da je sve počelo s budizmom, s čijom važnošću neobjašnji¬ 
vo pretjeruju, pokušavaju upravo tom tvrdnjom potvrditi 
svoje teze. Međutim, taj se podatak može vrlo jednostavno 
objasniti: sve su dotadašnje gradnje bile od drveta i priro¬ 
dno je da su nestale ne ostavivši traga 4 . Ostaje, međutim, 
činjenica da promjena u načinu gradnje nužno odgovara 
dubokoj promjeni općih uvjeta života naroda koci kojeg 
se dogodila. 

Približimo li se Zapadu, vidjet ćemo da su u isto vri¬ 
jeme Zidovi pali u babilonsko ropstvo, a možda je naj- 
neobičniji podatak da je kratko razdoblje od sedamdeset 
godina dostajalo da izgube čak i svoje pismo, jer su Svete 
knjige morali ponovo ispisati pismenima posve različitim 
od onih kojima su se dotad služili. Mogli bismo navesti još 
mnoge događaje koji se odnose na približno isto razdoblje: 
naznačit ćemo tek da je ono za Rim označilo početak do¬ 
ista “povijesnog” razdoblja, koje je odmijenilo “legendar¬ 
nu” epohu kraljeva, a poznato je, iako ne dokraja istraže¬ 
no, da je u to vrijeme bilo značajnih pokreta i kod keltskih 
-■--- 

4 Ta činjenica nije svojstvena samo Indiji, nalazimo je i na 
Zapadu - upravo zbog istog razloga ne nalazimo nikakva tra¬ 
ga galskih gradova, čije je postojanje ipak neupitno i potvrdila 
su ga su vremena svjedočanstva. Ipak, modemi povjesničari su 
iskoristili i ovo odsustvo spomenika da bi opisali Gale kao di¬ 
vljake koji žive u šumama. 





Mračno doba 


Mračno doba 


naroda. Ne produbljujući dalje, pogledajmo Što je bilo s 
Grčkom. I tamo je 6. st. označilo početnu točku takozva¬ 
ne “civilizacije”, jedine kojoj moderni priznaju “povijesni” 
značaj, dok je sve što je prethodilo prilično slabo poznato 
i smatra se dijelom “legendi”; iako nedavna arheološka ot¬ 
krića nedvojbeno ukazuju da je tamo postojala i te kako 
stvarna civilizacija, a ima razloga povjerovati da je ta, prva 
helenska civilizacija bila u duhovnom smislu mnogo zani¬ 
mljivija od one koja ju je odmijenila, i da je njihov odnos 
u stanovitoj mjeri analogan odnosu između srednjovjeko¬ 
vne i moderne Europe. Valja ipak primijetiti da raskol nije 
bio toliko radikalan kao u potonjem slučaju, jer je u Grčkoj 
makar djelomice došlo do ponovne prilagodbe tradicio¬ 
nalnom poretku, uglavnom u domeni “misterija”, kojima 
valja pridodati i pitagorejstvo koje je u novom obliku prije 
svega bilo obnova prijašnjeg orfizma, čije očite veze s delf- 
skim kultom hiperborejskog Apolona čak ukazuju na ne¬ 
prekidan i neometani nastavak jedne od najstarijih tradici¬ 
ja čovječanstva. Uskoro se, međutim, pojavilo nešto za što 
dotad nije bilo primjera i što će u nastavku izvršiti koban 
utjecaj na cijeli zapadni svijet: mislimo na poseban način 
mišljenja koji je uzeo i zadržao ime “filozofija”, pojavu toli¬ 
ko značajnu da se na njoj moramo neko vrijeme zadržati. 

Samu riječ “filozofija” može se zacijelo ispravno razu¬ 
mjeti u njezinu prvobitnom značenju, nadasve ako je to¬ 
čno, kao što se tvrdi, da ju je prvi uporabio Pitagora: eti¬ 
mološki, ona ne znači ništa drugo doli “ljubav prema mu¬ 
drosti” - dakle, ponajprije označuje prethodnu raspoloži¬ 
vost prijeko potrebnu da bi se došlo do mudrosti, a može, 
prirodnom ekstenzijom pojma, značiti i traganje koje na 
temelju same te raspoloživosti treba dovesti do spoznaje. 


Riječ je, dakle, tek o prvom i pripremnom stupnju, o zapu- 
ćivanju prema mudrosti, o stupnju koji je samoj mudrosti 
podređen 5 . Zastranjenje do kojeg je došlo poslije, sastojalo 
se u tome da se taj prijelazni stupanj shvatio kao cilj sam, 
da se “filozofija” počela zamjenjivati s mudrošću, što po¬ 
drazumijeva zaborav ili nepoznavanje njezine istinske na¬ 
ravi. Na taj se način rodilo ono što nazivamo “profanom” 
filozofijom, to jest puka ljudska mudrost, mudrost koja 
pripada jedino racionalnom redu stvari i koja je zauzela 
mjesto istinske tradicionalne mudrosti, “nađ-racionalne” i 
“ne-ljudske”. Nešto od te istinske tradicionalne mudrosti 
preživjelo je, unatoč svemu, tijekom cijele antike. Dokazuje 
to ponajprije ustrajnost postojanja “misterija”, čiji se temelj¬ 
no “inicijacijski” značaj ne može osporiti, a tu je i činjenica 
da su naučavanja samih filozofa najčešće posjedovala isto¬ 
dobno i “egzoterijsku” i “ezoterijsku” dimenziju, od kojih 
je potonja omogućavala dospijevanje do više točke gledi¬ 
šta, što se uostalom vrlo jasno, iako možda u nekim vido¬ 
vima nepotpuno, nekoliko stoljeća poslije, očitovalo kod 
mislilaca aleksandrijske škole. Da bi se “profana” filozofija 
konačno uspostavila kao takva, trebao je preostati jedino 
“egzoterizam”, a svekoliki je “ezoterizam” trebalo zanije¬ 
kati posve i dokraja; upravo će se kod modernih potvrditi 
pokret koji su započeli Grci; sklonosti koje su se kod njih 
već izrazile dovedene su do krajnjih granica i pretjerana 
važnost koju su Grci pridavali racionalnom mišljenju sve 
će se više naglašavati i dovesti do “racionalizma”, pristupa 
svojstvenog modernima koji se više neće samo ogluši vati 

5 Odnos je ovdje gotovo isti kao i odnos u taoističkom naučava- 
nju između stanja “nadarena čovjeka” i “transcendentnog čo¬ 
vjeka”. 

nego i otvoreno nijekati sve ono što je pripadno poretku 
nadnacionalnog. Ali, ne zaključujmo predaleko unaprijed, 
jer ćemo se u nastavku još vratiti posljedicama i sagledati 
razvoj do kojeg su dovele. 

Iz svega dosad rečenoga valja, s obzirom na stajalište 
koje nas zaokuplja, posebno izdvojiti sljedeće: neka izvo¬ 
rišta modernoga svijeta treba tražiti u klasičnoj “antici” pa 
stoga i nije posve u krivu moderni svijet kada se poziva 
na grčko-rimsku civilizaciju i proglašava se njezinim na¬ 
stavljačem. Valja, međutim, reći da je riječ tek o dalekom 
i pomalo nedosljednom nastavljanju, jer, unatoč svemu, 
mnogo toga što je u antici bilo prisutno u umnom i du¬ 
hovnom poretku stvari, kod modernih nema svojih isto¬ 
značnica. Očito su na djelu bile dvije prilično različite faze 
postupnog pomračenja istinske spoznaje. Moglo bi se, 
uostalom, govoriti o tome da je raspad antičke civilizacije 
postupno ali bez pravog kontinuiteta doveo do stanja koje 
više-manje nalikuje današnjemu; ali tome zapravo nije bilo 
tako, jer je u međuvremenu Zapad prošao kroz drugo kri¬ 
tično razdoblje koje je istodobno bilo i jedno od razdoblja 
uzdizanja o kome je već bilo riječi. 

To je razdoblje početka širenja kršćanstva, koje se, s je¬ 
dne strane, preklopilo s disperzijom židovskog naroda, a 
s druge, s posljednjom fazom grčko-latinske civilizacije. 
Usprkos njihovoj važnosti, preko tih ćemo događaja brže 
prijeći zato što su općenito poznatiji od onih o kojima smo 
dosad govorili i stoga što su njihovu sinkronost jasno uo¬ 
čili i najpovršniji povjesničari. Često se upozoravalo i na 
neka zajednička obilježja antičke dekadencije i današnjega 
doba, i, ne želeći pretjerati s paralelizmom, valja prizna¬ 
ti da doista postoji nekoliko zapanjujućih sličnosti. Puko 


“profana” filozofija dobila je na snazi; pojava skepticizma, 
s jedne strane, i uspjeh stoičkog i epikurejskog “morali- 
zrna”, s druge, jasno ukazuju na razinu do koje se spustio 
intelekt. Istodobno, stare sakralne doktrine, koje gotovo 
nitko više nije razumio, upravo su zbog nerazumijeva¬ 
nja degenerirale u “poganstvo” u pravom smislu riječi, to 
jest postale su tek “praznovjerja”, stvari koje su, izgubivši 
svoje duboko značenje, nadživjele same sebe u vidu posve 
izvanjskih manifestacija. Bilo je pokušaja reakcije na ovo 
urušavanje: sam je helenizam nastojao iznova oživjeti po¬ 
moću sadržaja preuzetih iz istočnjačkog naučavanja s ko¬ 
jima je dolazio u doticaj, ali, to više nije bilo dovoljno: gr¬ 
čko-latinska civilizacija morala se okončati, a do uzdizanja 
je moralo doći iz drugoga izvora i ono se moralo izvršiti u 
posve drukčijem obliku. Tu preobrazbu obavilo je kršćan¬ 
stvo a, napomenimo usput, stanovitu sličnost između tog 
vremena i današnjega možda oslikava smušeni “mesijani- 
zam” kojemu danas svjedočimo. Poslije nemirnog razdo¬ 
blja barbarskih provala, nužnih za rušenje starog poretka, 
ustalio se poredak koji je trajao nekoliko stoljeća: bio je to 
srednji vijek koji moderni slabo poznaju; nesposobni shva¬ 
titi njegovu duhovnost to im se doba zacijelo čini mnogo 
više stranim i dalekim od “klasične” antike. 

Pravi srednji vijek, prema našem mišljenju, traje od vla¬ 
davine Karla Velikoga do početka 14. stoljeća, kada poči¬ 
nje novo nazadovanje koje će se, u različitim fazama, sve 
naglašenije, nastavljati do danas. Tu se nalazi pravo isho¬ 
dište moderne krize: početak raspadanja “kršćanskoga 
svijeta” s kojim se bitno poistovjećivala zapadna civiliza¬ 
cija srednjovjekovlja; istodobno, to je i kraj feudalnog po¬ 
retka, koji je bio u znatnoj mjeri tijesno povezan s “kršćan- 

stvom” i početak nastajanja “nacionalnosti”. Dakle, poče¬ 
tak modernog vremena valja smjestiti gotovo dva stoljeća 
ranije nego što se to obično čini, jer su renesansa i rcforma- 
cija prije svega posljedice koje je omogućilo prijašnje naza¬ 
dovanje. Međutim, daleko od toga da bi označile ponovno 
uzdizanje, one su obilježile mnogo dublji pad, jer je s njima 
došlo do konačnog raskida s tradicionalnim duhom; kod 
renesanse na polju znanosti i umjetnosti, a kod reformacije 
na samom polju religije, polju na kojemu se ovakav raskid 
mogao najteže zamisliti. 

Doba renesanse, kao što smo već više puta spomenu¬ 
li, zapravo je bilo smrt mnogih stvari. Pod izlikom povra¬ 
tka grčko-rimskoj civilizaciji, preuzeto je od nje tek ono 
izvanjsko, jer se pisanim tekstovima jedino to i moglo ja¬ 
sno izraziti; a ta je nepotpuna obnova nužno bila krajnje 
površna, jer se služila formama koje su već stoljećima pre¬ 
stale živjeti istinskim životom. Ponudivši u tom razdoblju 
još nekoliko posljednjih očitovanja, same tradicionalne 
znanosti srednjovjekovlja posve su nestale, poput dale¬ 
kih civilizacija koje je davno poništila neka kataklizmička 
pojava. Međutim, ovaj ih put ništa nije moglo zamijeniti. 
Preostale su jedino “profana” filozofija i znanost, to jest 
negacija istinskog intelekta, svođenje spoznaje na najni¬ 
žu razinu, empirijsko i analitičko proučavanje činjenica 
koje se nisu izvodile iz nekog višeg principa, raspršivanje 
u bezobličnu mnoštvu beznačajnih pojedinosti, gomilanje 
neutemeljenih pretpostavki u neprestanom međusobnom 
poništavaju i fragmentarnih viđenja koja ne vode ničemu 
izuzev praktičnoj primjeni koja predstavlja jedinu pravu 
superiornost moderne civilizacije, superiornost kojoj ne 
treba zavidjeti jer je, razvivši se do gušenja svake druge 


preokupacije, toj civilizaciji podarila tek materijalni značaj 
stvorivši od nje pravo čudovište. 

Zapanjuje brzina kojom je civilizacija srednjega vijeka 
pala u posvemašnji zaborav - ljudi 17. stoljeća nisu o njoj 
imali ni najmanjeg pojma, a spomenici koji su preostali, 
u njihovim očima nisu više predstavljali ništa, ni u inte¬ 
lektualnom, pa čak ni u estetskom pogledu, što samo po¬ 
tvrđuje stupanj do kojeg se izmijenio duhovni ustroj ljudi. 
Nećemo se sada upustiti u istraživanje činitelja, zacijelo 
vrlo složenih, koji su doveli do tako radikalne promjene. 
Također, teško je priznati da se mogla dogoditi spontano 
i bez uplitanja neke upravljačke volje čija nam prava na¬ 
rav nužno ostaje u znatnoj mjeri zagonetnom; ima, u tom 
smislu, prilično neobičnih okolnosti, poput vulgarizacije 
do koje je došlo u određenom trenutku uz predočivanje 
'novih otkrića’ inače odavno poznatih, ali koja dotad nisu 
bila predočena javnosti jer su takva znanja mogla nanijeti 
više štete nego koristi 6 . Isto tako, prilično je nevjerojatno 
da se legenda o srednjemu vijeku, kao razdoblju “mraka”, 
neznanja i barbarstva rodila sama od sebe i da se sama so¬ 
bom pothranjivala, kao i to da su se moderni bez predumi¬ 
šljaja upustili u takvo krivotvorenje povijesti; ali, nećemo 
produbljivati to pitanje jer, bez obzira na način na koji se 
sve to dogodilo, nas sada zapravo najviše zanimaju po¬ 
sljedice. 

6 Od činjenica takve vrste, navest ćemo samo dva primjera iz 
kojih su proizasle najozbiljnije posljedice: navodni izum tiska, 
koji su Kinezi poznavali prije kršćanskoga doba, i “službeno” 
otkriće Amerike s kojom se tijekom cijeloga srednjeg vijeka 
odvijala mnogo veća razmjena nego što se vjeruje. 

Renesansa je proslavila pojam koji je unaprijed sažeo 
ukupni program moderne civilizacije: to je bio “humani¬ 
zam”. Ustvari, radilo se o tome da se sve svede na puko 
ljudske razmjere, da se apstrahira od svakog poimanja ne¬ 
kog višeg poretka i, simbolički rečeno, da se skrene pogled 
s neba u ime osvajanja zemlje. Prividno, renesansa se ugle¬ 
dala na grčki primjer, ali Grci nisu nikad u tom smislu oti¬ 
šli tako daleko, čak ni za najvećeg duhovnog nazadovanja, 
i zaokupljenost utilitarnim nije kod njih nikada dospjela u 
prvi plan, kao što će se ubrzo dogoditi s modernima. “Hu¬ 
manizam” je ustvari već bio prvotni oblik onoga što će po¬ 
stati suvremeni “laicizam”, a shvaćen kao svrha sama po 
sebi i u želji da se sve svede na mjeru čovjeka, naposljetku 
se, korak po korak, sveo na najnižu razinu, pa se nadalje 
nastojalo zadovoljiti jedino potrebe materijalne strane nje¬ 
gove prirode, a i to je, uostalom, dobrano iluzoran zahtjev, 
jer on iz dana u dan stvara stalno nove umjetne potrebe 
koje nije moguće zadovoljiti. 

Hoće li moderan svijet dospjeti do dna te kobne kosine 
ili će, kao što se dogodilo s nazadovanjem grčko-latinsko- 
ga svijeta, i ovaj put doći do novog uzdizanja prije nego 
dospijemo na dno ponora u koji srljamo? Doista izgleda 
da se više nije moguće zaustaviti na pola puta i da smo, 
prema svim naznakama tradicionalnih naučavanja, uisti¬ 
nu dospjeli u posljednju fazu kali-yuga , u najmračnije ra¬ 
zdoblje “mračnoga doba”, u stanje rasula iz kojeg je jedino 
moguće izaći nekim prijelomnim događajem, jer sada više 
neće dostajati puko izdizanje, nego posvemašnja obnova. 
Nered i pomutnja na svim poljima dosegnuli su stupanj 
koji uvelike nadilazi sve dosad viđeno, a krećući sa Zapa¬ 
da, oni sada prijete preplaviti cijeli svijet, lako dobro zna¬ 


mo da njihova pobjeda može biti samo prividna i prola¬ 
zna, na ovom je stupnju pokazatelj krize ozbiljnije od svih 
kroz koje je čovječanstvo u dosadašnjem ciklusu prošlo. 
Jesmo li dosegnuli ono opasno doba koje su navijestile in¬ 
dijske Svete knjige, doba “u kojemu će se kaste ispremije¬ 
šati, a same će obitelji nestati?” Dovoljno je pogledati oko 
sebe da bismo se uvjerili kako je upravo to pravo stanje 
sadašnjeg svijeta, da nas posvuda okružuje duboko rasulo 
koje Evanđelje naziva “strahotom razočaranja”. Ne treba 
se zavaravati glede ozbiljnosti situacije: valja je sagledati 
takvom kakva jest, bez “optimizma”, ali i bez “pesimizma” 
imajući na umu da će, kao što smo već rekli, kraj staroga 
svijeta označiti i početak novoga. 

Postavlja se pitanje: koja je svrha razdoblja poput ovo¬ 
ga u kojemu živimo? Jer, koliko god same po sebi bile ne¬ 
normalne sadašnje okolnosti, one unatoč svemu pripadaju 
općem redu stvari, redu koji, prema jednoj dalekoistočnoj 
formulaciji, čini ukupnost svih nereda; i koliko god ta epo¬ 
ha bila bolna i zbunjujuća, zacijelo ima, kao i svaka dru¬ 
ga, neko mjesto u ukupnome ljudskom razvoju, a u tom 
je smislu dostatan pokazatelj i sama činjenica da su je tra¬ 
dicionalne doktrine predvidjele. Kako je već rečeno u vezi 
s općim tijekom ciklusa manifestacije, koji vodi u smjeru 
progresivne materijalizacije i pruža objašnjenje toga sta¬ 
nja, on jasno pokazuje da je ono što se s posebnog stajali¬ 
šte pričinja nenormalnim i kaotičnim, tek posljedica dje¬ 
lovanja zakonitosti neke više i šire točke gledišta. Dodali 
bismo tek usput da do prijelaza iz jednog ciklusa u drugi 
može doći jedino u 'mraku 5 , kao i kod svake promjene sta¬ 
nja; tu je, naime na djelu još jedna vrlo važna zakonitost 

čije su primjene mnogostruke, pa bi nas njezino podrobni¬ 
je izlaganje na ovom mjestu odvelo predaleko 7 . 

Potrebno je reći i slijedeće: moderno doba zacijelo prati 
razvoj nekih mogućnosti, od početka potencijalno prisu¬ 
tnih u sadašnjem ciklusu, i koliko god nisko one bile na 
ljestvici cjeline, moraju se, kao i ostale, manifestirati su¬ 
kladno redu koji im je dodijeljen. Tako ono što, prema tra¬ 
diciji, određuje posljednju fazu ciklusa jest, mogli bismo 
reći, korištenje svega što je tijekom prethodnih stupnjeva 
bilo zapostavljeno ili odbačeno. Stoga se upravo na ovo¬ 
me mjestu može reći da moderna civilizacija zapravo živi 
jedino na onome što druge civilizacije nisu željele. Da bi¬ 
smo se u to uvjerili, dostaje pogledati kako predstavnici 
civilizacija istočnoga svijeta, koje su se do danas održale, 
vrednuju zapadne znanosti i njihovu industrijsku primje¬ 
nu. Takve niže spoznaje, koliko god bile uzaludne u očima 
nekoga tko raspolaže znanjem na nekoj drugoj razini, ipak 
je trebalo “ostvariti” a to se moglo jedino kad je nestalo 
istinske intelektualnosti. Trebalo je dovršiti istraživanja 
- u najužem smislu riječi, isključivo praktičnog dometa, a 
to se moglo jedino na krajnje suprotnom polu od prvobi¬ 
tne duhovnosti i jedino od strane ljudi toliko uronjenih u 
materijalno da ne mogu pojmiti ništa izvan nje, ljudi koji 
postaju to veći robovi materijalnog, što se više njime žele 
služiti, a što ih vodi stalno sve većoj uznemirenosti, bez 


7 Tu zakonitost u eleuzinskim misterijima predstavlja simboli¬ 
zam zrna pšenice; alkemičari su je predočivali “putri{akacijom” 
i crnom bojom koja označava početak “Velikog djela”. Ono što 
kršćanski mistici nazivlju “tamnom noći duše” samo je njegova 
primjena na duhovni razvoj bića uzdignutog na viši stupanj; 
bilo bi Iako naznačiti i mnoge druge podudarnosti. 

32 


pravila i cilja, raspršivanju u čistoj mnoštvenosti, sve do 
konačnog raspada. 

To je u općim i najgrubljim crtama istinsko objašnjenje 
modernoga svijeta, ali, budimo posve jasni, to ga objašnje¬ 
nje nipošto ne opravdava. Neizbježna nesreća nije zato 
manje nesreća; čak i ako iz zla proizađe neko dobro, to 
nimalo ne umanje karakter zla. Terminima “dobro” i “zlo” 
služimo se, dakako, jedino radi lakšeg razumijevanja i 
izvan svake posebno “moralne” nakane. Djelomični neredi 
ne mogu se izbjeći, jer su oni nužni činitelji posvemašnjeg 
reda, ali, usprkos tome, razdoblje nereda, samo po sebi, 
usporedivo je s čudovišnošću, koja je, doduše, posljedi¬ 
ca prirodnih zakonitosti ali ipak predstavlja zastranjenje 
i vrstu pogreške, ili ga možemo usporediti s kataklizmom, 
koja, iako proizlazi iz prirodnog tijeka stvari, ipak, pro- 
motrena izdvojeno, predstavlja obrat i atromaliju. Poput 
svih stvari, i moderna civilizacija nužno ima razlog svog 
postojanja i ako doista označuje kraj jednog ciklusa, kazali 
bismo da je ona upravo to što treba biti, da se dogodila u 
svoje vrijeme i na svome mjestu; ali o njoj ipak valja suditi 
s jednakom strogošću prečesto pogrešno shvaćenih riječi 
Evanđelja: “Istina, sablazni moraju biti, ali jao onome po 
kome sablazan dolazi.” 

Suprotnost između Istoka i Zapada 


Jedno od posebnih obilježja modernoga svijeta jest ra¬ 
skol do kojega je došlo između Istoka i Zapada. I premda 
smo se tim pitanjem već podrobnije bavili, sada mu se va¬ 
lja vratiti kako bismo pobliže odredili neke njegove aspe¬ 
kte i raspršili neke nesporazume. Istina je da je oduvijek 
bilo različitih i brojnih civilizacija i da se svaka razvijala 
na sebi svojstven način, ovisno o sposobnostima dotičnog 
naroda ili rase; ali razlika ne znači suprotnost, pa između 
veoma različitih civilizacija mogu postojati istovjetnosti 
s obzirom cia sve počivaju na istim temeljnim načelima i 
predstavljaju tek njihove primjene uvjetovane različitim 
okolnostima. Takav je slučaj sa svim civilizacijama koje 
se može nazvati normalnima ili tradicionalnima: između 
njih nema nikakvih bitnih razlika, a ako ih i ima, one su 
tek izvanjske i površinske. Naprotiv, civilizacija koja ne 
priznaje nijedno vrhovno načelo, koja se zapravo temelji 
jedino na negaciji principa, lišena je svake moguće po¬ 
dudarnosti s ostalima, jer se duboka i doista djelotvor¬ 
na podudarnost može uspostaviti jedino odozgo, to jest 
upravo pomoću onoga nečega što toj nenormalnoj i za- 
stranjenoj civilizaciji nedostaje. U sadašnjem stanju svi- 

jeta* stoga imamo, na jednoj strani, sve civilizacije koje su 
ostale vjerne tradicionalnom duhu, a to su civilizacije Isto¬ 
ka, a, na drugoj, bitno antitradicionalnu civilizaciju, a to je 
moderna civilizacija Zapada. 

Pojedinci su, unatoč svemu, bili spremni osporiti i 
samu podjelu čovječanstva na Istok i Zapad, ali ova se 
podjela, barem u sadašnjem razdoblju, ne može ozbiljnije 
dovesti u sumnju. Ponajprije, svi se moraju složiti s činje¬ 
nicom da postoji zapadna civilizacija, zajednička Europi 
i Americi, bez obzira na prosudbu o njezinoj vrijednosti. 
Na Istoku stvari nisu tako jednostavne, jer zapravo nema 
jedne, nego više istočnih civilizacija, ali ako posjeduju ma¬ 
kar nekoliko zajedničkih obilježja svojstvenih civilizaciji 
koju smo nazvali tradicionalnom, a ista takva obilježja ne 
nalazimo i u zapadnoj civilizaciji, razlikovanje, pa čak i 
suprotnost između Istoka i Zapada do kraja su potvrđeni. 
Tradicionalan karakter doista je zajednički svim istočnim 
civilizacijama, i za njih, podsjećamo radi jasnijeg sagleda¬ 
vanja ideja, u osnovi vrijedi ista opća podjela koju smo 
prije spomenuli, iako se pri podrobnijem propitivanju tvr¬ 
dnja može činiti donekle pojednostavnjena: Daleki istok u 
osnovi jest kineska civilizacija. Srednji istok hinduska, Bli¬ 
ski Istok islamska civilizacija. Treba dodati da bi potonju 
zbog mnogo čega trebalo prije shvatiti kao posredovate- 
ljicu između Istoka i Zapada, jer je po više svojih obilježja 
naročito bliska civilizaciji srednjovjekovnog Zapada, ali 

treba uzeti u obzir da je knjiga pisana 1927. godine i da su se 
mnoge stvari otada promijenile: činjenica jest da danas, u eri 
”globalizacije” modemi Zapad i moderni Istok u velikoj mje¬ 
ri nalikuju jedan drugom pa su tako vrijednosti modernog 
Zapada uglavnom prevladavajuće (nap.ur.) 


od modernog se Zapada razlikuje u istoj mjeri kao i isto¬ 
čne civilizacije u strogom smislu riječi, te je utoliko valja 
njima pribrojiti. 

Ključno je istaknuti slijedeći moment: suprotnost izme¬ 
đu Istoka i Zapada nije uopće postojala dok su i na Zapadu 
postojale tradicionalne civilizacije; isticanje ove suprotno¬ 
sti postaje opravdano u odnosu na moderni Zapad, jer je 
tu mnogo prije na djelu suprotnost između dva duhovna 
ustroja nego između više ili manje jasno odjelitih geograf¬ 
skih cjelina. U nekim razdobljima, među kojima je nama 
najbliži srednji vijek, zapadnije duh u svojim najvažnijim 
odrednicama uvelike nalikovao onome što još danas čini 
duh Istoka, mnogo više nego onome što je od njega nasta¬ 
lo u modernim vremenima, pa se tako zapadna civilizacija 
mogla usporediti s istočnim civilizacijama jednako kao i 
one među sobom. Značajna promjena, mnogo ozbiljnija od 
svih otklona u prijašnjim razdobljima dekadencije, dogo¬ 
dila se tijekom posljednjih stoljeća, jer je došlo do pravog 
obrata u ljudskom djelovanju i taj se obrat isključivo dogo¬ 
dio u zapadnome svijetu. Slijedno tome, kad govorimo o 
zapadnome duhu, pozivajući se na ono što danas postoji, 
mislimo jedino na moderan duh, a s obzirom da se drukči¬ 
ja duhovnost sačuvala jedino na Istoku, nazvat ćemo je, u 
odnosu na naše stanje stvari, istočnim duhom. Ta dva poj¬ 
ma izražavaju naprosto činjenično stanje i dok nije sporno 
da jedan od ta dva duha doista pripada Zapadu s obzirom 
da se očitovao u novijoj povijesti, teško je pobliže odrediti 
podrijetlo onoga drugog, nekoć zajedničkog Istoku i Za¬ 
padu, jer se ono zacijelo podudara s nastankom samog čo¬ 
vječanstva, a može se smatrati prirodnim već i zato Što je 

gotovo u cijelosti nadahnuo sve poznate civilizacije, tek uz 
iznimku jedne, a to je moderna zapadna civilizacija. 

Pojedinci, koji se zacijelo nisu potrudili pročitati naše 
knjige, prigovorili su nam da tvrdimo kako su sva tradi¬ 
cionalna naučavanja podrijetlom s Istoka, da je i sama za¬ 
padna antika, u svim razdobljima, oduvijek preuzimala 
tradicije Istoka. Mi, međutim, nikad nismo napisali nešto 
slično, pa čak ni nešto što bi moglo navesti na takvo mišlje¬ 
nje, upravo zato što dobro znamo da tome nije tako. Upra¬ 
vo tradicionalne danosti bjelodano opovrgavaju takvu tvr¬ 
dnji: posvuda nalazimo snažnu potvrdu da je primordi¬ 
jalna tradicija sadašnjeg ciklusa preuzeta iz sjevernih po¬ 
dručja; u različitim je razdobljima bilo nekoliko sporednih 
struja, među kojima se jedna od najvažnijih, i čiji se tragovi 
još razabiru, nedvojbeno kretala od Zapada prema Istoku. 
Ali sve se to odnosi na vrlo daleka razdoblja koja zajedni¬ 
čkim imenom nazivamo “prethistorijskim i ona sada nisu 
predmetom našeg proučavanja; htjeli smo tek istaknuti da 
je prvobitna tradicija već veoma dugo pohranjena na Isto¬ 
ku i da su danas tamo prisutne iz nje izravno proizašle 
doktrinarne forme; tako u današnjem stanju stvari, istinski 
tradicionalni duh i sve što on podrazumijeva, ima još jedi¬ 
no na Istoku svoje izvorne predstavnike. 

Navedenu ćemo tvrdnju upotpuniti kratkim podsjeća¬ 
njem na to da su se u različitim suvremenim sredinama 
pojavile određene ideje u vezi s obnovom “zapadne tradici¬ 
je”. One su ponajprije zanimljive zato što pokazuju da neki 
duhovi danas više nisu zadovoljni modernom negacijom i 
da žele nešto različito od onoga što nudi naše doba, da je 
mogući povratak tradiciji u svakom smislu jedino sredstvo 
izlaska iz sadašnje krize. Nažalost, “tradicionalizam” nije 


nipošto isto što i istinski tradicionalni duh: on je često tek 
puka tendencija, više ili manje nejasna želja, koja ne pre¬ 
tpostavlja nikakvu stvarnu spoznaju i, istini za volju, u du¬ 
hovnoj pomutnji našeg vremena, u pravilu potiče fantazije 
ili snovidljiva razmišljanja, lišena svake ozbiljne osnove. 
Ne nalazeći nikakvu izvornu tradiciju na koju bi se mogli 
osloniti, spremni su čak izmisliti pseudotradicije, tradicije 
koje nikad nisu postojale i kojima svima, u jednakoj mjeri, 
nedostaju principi kao i onome čime bi ih željeli zamijeni¬ 
ti; te su konstrukcije odraz svekolikoga modernog nereda i, 
bez obzira na namjere svojih tvoraca, samo pridonose općoj 
neravnoteži. Podsjetit ćemo, primjerice, na navodnu “zapa¬ 
dnu tradiciju” koju su “isfabricirali” pojedini okultišti pove¬ 
zujući krajnje nepomirljive činitelje, u želji da se, prije svega, 
nadmeću s jednako izmišljenom “istočnom tradicijom” teo- 
zofa. O tome je već bilo dovoljno riječi na drugim mjestima, 
pa bismo sada radije ispitali neke druge teorije koje nam se 
čine vrjednijima pozornosti, jer je u njima barem prisutna 
želja da se bave tradicijama koje su doista postojale. 

Malo prije smo spomenuli tradicionalnu struju podri¬ 
jetlom iz zapadnih krajeva čije izvorište nalazimo u starim 
tekstovima koji govore o Atlantidi. Nestanak tog konti¬ 
nenta bio je posljednja velika kataklizma u prošlosti i na¬ 
dasve je vjerojatno da su ostaci te tradicije bili preneseni 
na različita područja te se pomiješali sa zatečenim tradici¬ 
jama, poglavito s ograncima velike hiperborejske tradici¬ 
je, a vrlo je vjerojatno da su upravo naučavanja Kelta bila 
jedna od posljedica tog spajanja. Ne želeći osporiti iznese- 
nu tvrdnju, ipak bismo podsjetili da je sama “atlantidska” 
forma nestala prije tisuća godina, zajedno s civilizacijom 
kojoj je pripadala, a njezin je nestanak moglo prouzroči- 

ti jedino zastranjenje koje se donekle može usporediti s 
onim kojemu danas svjedočimo, uz značajnu razliku da 
čovječanstvo tada još nije ušlo u fazu kali-yuge. Nadalje, 
ta je tradicija bila tek ogranak u razdoblju našeg ciklusa 
i ozbiljno bismo pogriješili kad bismo je pokušali poisto¬ 
vjetiti s primordijalnom tradicijom iz koje su potekle sve 
ostale i koja se jedina od početka do kraja sačuvala. Neće¬ 
mo ovdje iznositi sve što govori u prilog toj tvrdnji, nego 
ćemo tek ostati pri zaključku da danas nije moguće pono¬ 
vno oživjeti “atlantidsku” tradiciju, niti se na nju izravnije 
nadovezati: takvi pokušaji uostalom djeluju prilično fan¬ 
tastično. Nije sporno da može biti zanimljivo istražiti po¬ 
drijetlo činitelja prisutnih u kasnijim tradicijama, dakako, 
uza sve potrebne mjere opreza kako bi se izbjegle stanovi¬ 
te iluzije, ali ta nas istraživanja ni u kom slučaju neće dove¬ 
sti do uskrsnuća tradicije s obzirom da se ne bi podudarila 
ni s jednom okolnosti sadašnjega svijeta. 

Drugi se pokušavaju nadovezati na “keltizam”, a kako 
posežu za nečim što nam je ipak bliže, njihovi se prijedlozi 
mogu učiniti više utemeljenim. Ali, gdje danas naći “kelti¬ 
zam” u čistome stanju i još dovoljno životan da bi mogao 
poslužiti kao oslonac? Ne mislimo pritom na arheološke 
ili naprosto “literarne” rekonstrukcije, riječ je o nečemu po¬ 
sve drugome. Istina je da su do nas stigli neki keltski lako 
prepoznatljivi i još uporabljivi elementi, ali ti elementi ni 
izdaleka ne predstavljaju ukupnost tradicije, a iznenađuje 
i činjenica da je upravo u zemljama u kojima je ona nekoć 
postojala sada u većoj mjeri zaboravljena nego u brojnim ci¬ 
vilizacijama kojima su te zemlje oduvijek bile strane. Ne bi 
li se nad time trebali zamisliti, barem oni koji još nisu posve 
podlegli preuzetim idejama? Reći ćemo i više: preostatke 


nestalih civilizacija moguće je do kraja razumjeti jedino ako 
se mogu usporediti s onim što je slično u danas još živim 
tradicionalnim civilizacijama, a isto se može reći za toliku 
građu i samoga srednjeg vijeka koja je za moderne Zapa¬ 
dnjake izgubljena. Doticaj s još živim tradicijama jedini je 
način da se oživi ono što je još kadro živjeti, i upravo to je, 
kao što smo često isticali, najveća usluga koju Istok može 
učiniti Zapadu. Ne niječemo činjenicu da je stanoviti “kelt¬ 
ski duh” preživio i do danas i da se, kao što je bio slučaj i 
u tolikim drugim razdobljima, na različite načine još može 
očitovati, ali, kad nas uvjeravaju da i danas neka duhovna 
središta čuvaju cjelovitu druidsku tradiciju, željeli bismo da 
nam to i dokažu, jer nam, u protivnome, to izgleda prilično 
spornim, ako ne i posve nevjerojatnim. 

Većinu sačuvanih keltskih elemenata kršćanstvo je 
asimiliralo u srednjemu vijeku. U tom je smislu posebno 
zanimljiv i znakovit primjer legende o “svetome Gralu” i 
svega popratnog što je s njom u vezi. Uspije li se obnoviti 
zapadna tradicija, njezin će izvanjski oblik zasigurno biti 
vjerski u najužem smislu riječi, a taj će oblik nužno biti kr¬ 
šćanski, jer su druge moguće forme već odavno zapadnom 
mentalitetu strane, a, osim toga, još jedino u kršćanstvu, ili 
točnije, u katolicizmu, na Zapadu nalazimo ostatke tra¬ 
dicionalne duhovnosti. Svaki “tradicionalistički” pokušaj 
koji ne uzima u obzir tu činjenicu osuđen je na neuspjeh, 
jer mu nedostaje temelja. Odveć je očevidno, naime, da je 
djelotvoran oslonac jedino ono nešto što postoji i da tamo 
gdje nema kontinuiteta obnova jedino može biti površin¬ 
ska pa ne bi mogla zaživjeti. Na primjedbu da se u naše 
vrijeme i samo kršćanstvo više ne razumije u njegovu du¬ 
binskom značenju, odgovorit ćemo da je ono makar samo 

u formi zadržalo sve potrebno da ponudi osnovu o kojoj je 
riječ. Najrealniji i jedini mogući pokušaj koji se odmah ne 
bi suočio s nemogućnosti izvedbe, smjerao bi, dakle, obno¬ 
vi nečega usporedivog s onim što je postojalo u srednjemu 
vijeku, uz uvažavanje razlika s obzirom na promijenjene 
okolnosti, a sve ono što se na Zapadu posve izgubilo tre¬ 
balo bi preuzeti od tradicija koje su se u cijelosti sačuvale, 
kao što smo malo prije istaknuli, i tek bi onda to valjalo 
prilagoditi, što u duhovnom smislu jedino može ostvariti 
strogo uspostavljena duhovna elita. Sve je to već bilo re¬ 
čeno, ali dobro je ponoviti, budući da se danas razmahao 
prevelik broj nesustavnih snoviđenja, a i zato što moramo 
biti nacistu s time da istočnjačke tradicije u čistom obliku 
može preuzeti jedino elita koja je već po svom određenju 
na neki način iznad svake forme; istodobno, sigurno je da 
te tradicije nikad neće postati općim dobrom Zapadnjaka, 
izuzev da dođe do nepredvidljivih preobrazbi, jer one za 
njih nisu niti stvarane. Uspije li se uspostaviti zapadna eli¬ 
ta dorasla istinskoj spoznaji istočnjačkih naučavanja - što 
bi, kao što smo naveli, bilo prijeko potrebno želi li ispuniti 
svoju misiju - najveći broj ljudi, koji će samo uživati plodo¬ 
ve njihova truda, najvjerojatnije toga uopće neće biti svje¬ 
stan, ali utjecaj koji će se na njih vršiti gotovo bez njihova 
znanja i njima posve nedosežnim sredstvima neće zbog 
toga biti ništa manje stvaran i djelotvoran. Uvijek smo to 
govorili, ali smatramo da to i ovdje treba što jasnije kaza¬ 
ti, jer ako i ne očekujemo da nas svi u potpunosti shvate, 
neka nam barem ne pripišu nakane koje uistinu nemamo. 

Ali, ostavimo postrani anticipacije, pošto nas ponajprije 
zanima sadašnje stanje stvari, i vratimo se još na trenutak 
idejama o obnovi “zapadne tradicije” kakvima danas svje¬ 


dočimo. Dostajat će jedna napomena da pokažemo kako 
one nisu nimalo “u trendu”, ako tako možemo reći: naime, 
te se ideje uglavnom iznose u duhu, možda i nesvjesne, 
odbojnosti prema Istoku. Ponekad su tim duhom prožeti 
čak i oni koji bi željeli naći oslonac u kršćanstvu. Kao da 
se ponajprije žele ustanoviti razlike kojih zapravo i nema, 
odakle proizlaze besmislene tvrdnje da stvari koje su isto¬ 
dobno prisutne u kršćanstvu i u istočnim naučuvanjima, 
i koje se na obim stranama iskazuju u gotovo istovjetnu 
obliku, ipak ne znače isto u oba slučaja, nego čak supro¬ 
tno! Tko iznosi takve tvrdnje samo dokazuje da nije otišao 
daleko u razumijevanju tradicionalnih naučavanja i da nije 
proniknuo u temeljnu unutarnju istovjetnost skrivenu iza 
svih razlika i izvanjskih očitovanja, uporno je previđajući 
čak i tamo gdje je ona bjelodana. Oni i samo kršćanstvo 
doživljavaju posve 'izvanjski', što nije sukladno s istinskim 
tradicionalnim naučavanjem, koje svakom poretku poda- 
ruje cjelovitu sintezu; nedostaje im princip, što potvrđuje 
da su i u mnogo većoj mjeri nego što misle prožeti duhom 
modernosti protiv koje ustaju. Čak kad se i služe riječju 
“tradicija”, zacijelo je ne shvaćaju na isti način kao mi. 

U duhovnoj pomutnji svojstvenoj našem dobu, riječ 
“tradicija” počeli smo rabiti za različite, često posve be¬ 
značajne stvari, zbog puke navike i bez ikakva dosega, 
a nerijetko i s posve novim značenjem. Drugdje smo već 
govorili o istoj zloporabi riječi “religija”. Čuvajmo se jezi¬ 
čnih zastranjivanja koje iskrivljuju značenjsko polje pojma; 
tako nije sigurno da osoba koja se proglašava “tradiciona¬ 
listom” makar približno zna što riječ tradicija uistinu zna¬ 
či. Mi, pak, strogo izbjegavamo to ime nadjenuti bilo Čemu 
što se odnosi na puki ljudski poredak stvari; važno je to 

jasno iznijeti s obzirom da se na svakom koraku susreće- 
rno, primjerice, s izrazom “tradicionalna filozofija”. Gak ni 
filozofija koja doista pokriva svoje područje nema nikakva 
prava na to određenje, jer u cijelosti pripada racionalnom 
redu stvari, pa ako i prizna to što je nadilazi, ostaje pukom 
konstrukcijom pojedinaca, lišena otkrivenja ili nadahnu- 
tosti bilo koje vrste, ili, sažmimo sve u jednu riječ, ostaje 
bitno “profana”. Uostalom, usprkos svim iluzijama u koje 
se pojedinci uljuljkuju, znanost posve “knjiške” naravi ne 
može ispraviti stanje duha naroda i vremena: za to je po¬ 
trebno i nešto drugo osim filozofijske spekulacije koja je i 
u najpovoljnijem slučaju samom svojom prirodom osuđe¬ 
na na posvemašnju đzvanjskost’ i u mnogo je većoj mjeri 
verbalna nego realna. Da bi se izgubljena tradicija obno¬ 
vila, da bi uistinu oživjela, potreban je dodir sa živim du¬ 
hom tradicije, a, kao što smo već kazali, taj je duh uistinu 
živ još jedino na Istoku. Ne treba ni naglasiti da to prije 
svega pretpostavlja težnju Zapada za povratkom tradici¬ 
onalnom duhu, ali se ne može ostati na pukoj težnji. Ne¬ 
koliko već prisutnih, i prema našem mišljenju vrlo nepo¬ 
tpunih pokreta “antimoderne” reakcije, samo potvrđuju 
naše uvjerenje, jer su svi oni, iako izvrsni u svojoj negaciji 
i kritici, ipak vrlo daleko od obnove istinskog intelekta i u 
osnovi pripadaju vrlo skučenom duhovnom obzoru. 1 to je 
ipak nešto, utoliko što je pokazatelj stanja duha koji se još 
prije nekoliko godina nije mogao ni nazrijeti. Iskažu li svi 
Zapadnjaci jednoglasno svoje nezadovoljstvo isključivo 
materijalističkim razvojem moderne civilizacije, to može 
biti znak da svaka nada u spas još nije posve izgubljena. 

Pretpostavimo li da se Zapad, bez obzira na sve i na 
bilo koji način uspije vratiti vlastitoj tradiciji, samim time 


bi se razriješilo i nestalo suprotstavljanje Istoku, jer se ono 
i rodilo iz zapadnog otklona, a u osnovi je tek na djelu su¬ 
protstavljanje tradicionalnog duha antitradicionalnome. 
Na taj bi način, za razliku od onih koje smo malo prije spo¬ 
menuli, jedna od prvih posljedica povratka tradiciji bilo 
neposredno i moguće razumijevanje s Istokom, kakvo po¬ 
stoji jedino među civilizacijama sa sličnim ili istovjetnim 
elementima, jer su upravo oni jedino polje na kojemu se 
takvo razumijevanje može valjano uspostaviti. U kojem se 
god obliku očitovao, istinski tradicionalni duh posvuda je 
i uvijek u osnovi isti: različiti oblici prilagođeni duhovnim 
okolnostima, okolnostima vremena i mjesta, samo su izraz 
jedne i iste istine. Ali, da bi se ispod prividne višeznačnosti 
otkrilo to temeljno jedinstvo, valja dospjeti u čisto duho¬ 
vni poredak stvari. U takvu “umskom” poretku stvari na¬ 
laze se i principi o kojima ovisi sve ostalo, dakako, u vidu 
posljedica i bližih ili daljih primjena. I zato, težimo li doi¬ 
sta produbljenom slaganju, valja se ponajprije dogovoriti 
oko principa jer se u njima nalazi ono bitno: čim ih doista 
shvatimo, slaganje nastupa samo po sebi. Spoznaja princi¬ 
pa, spoznaja par excdlence, metafizička je spoznaja u istin¬ 
skom značenju riječi, univerzalna kao i sama načela, da¬ 
kle, oslobođena svih pojedinačnih sporadičnosti, koje se, 
međutim, nužno upliću čim dođe do njihove primjene, pa 
je zato ovo polje čistog intelekta" jedino kojemu se različi- 


“čisti intelekt” tipičan je Guenonov pojam i označava intelekt 
koji je iznad razuma; također, Guenon koristi i izraz “umska 
intuicija” kada želi naglasiti mogućnost nad-racionalne spo¬ 
znaje, one koja nije dostupna uobičajenim ljudskim sposobno¬ 
stima (nap.ur) 

ti mentaliteti ne trebaju prilagođavati. Osim toga, jednom 
kada taj posao bude obavljen, valja ga samo šire primije¬ 
niti kako bi se slaganje ostvarilo i na svim ostalim poljima, 
jer, kao što smo upravo rekli, o tome posredno ili neposre¬ 
dno ovisi sve ostalo. Nasuprot tome, sporazum postignut 
na nekom posebnom polju, izvan načela, uvijek će biti u 
osnovi nestabilan i sporan i mnogo će više nalikovati di¬ 
plomatskom zahvatu negoli istinskom razumijevanju. On 
se, dakle, ponovimo još jednom, može uistinu ostvariti je¬ 
dino odozgo, a ne odozdo, a to valja shvatiti na dva načina: 
valja poći od najvišega, to jest od principa, i postupno sila¬ 
ziti do različitih razina primjene uvijek se strogo pridrža¬ 
vajući hijerarhijskih odnosa među ovim razinama. Takvo 
je pak djelo toliko značajno da ga može izvršiti jedino eli¬ 
ta, u najistinskijem i najpotpunijem značenju riječi: pritom 
isključivo mislimo na duhovnu elitu, jer druge, mišljenja 
smo, ne može ni biti, ima li se na umu da su sva izvanjska 
društvena razlikovanja posve nevažna. 

Navedenih nekoliko razmatranja već ukazuju na sve 
nedostatke moderne zapadne civilizacije, ne samo u vezi 
s mogućnošću stvarnog približavanja istočnim civilizacija¬ 
ma nego i sebi samoj, kako bi postala normalna i cjelovi¬ 
ta. Uostalom, oba su pitanja zapravo tijesno povezana te 
postaju jedno, a upravo smo iznijeli razloge zašto je tome 
tako. Sada nam valja potpunije pokazati u čemu se sastoji 
a n titra dići ona! ni duh, a to je upravo moderni duh, i koje 
posljedice odatle proizlaze po njega samog, dok svjedo¬ 
čimo neumoljivom odvijanju tog procesa prateći današnji 
tijek događaja. Prije se, ipak, nameće još jedno posljednje 
promišljanje: biti odlučno “antimoderan “ nipošto ne zna¬ 
či biti “protuzapadan” ako se tako može reći, s obzirom 


da je to zapravo jedini valjani pokušaj spašavanja Zapa¬ 
da od njegova vlastitog kaosa. I, s druge strane, nijedan 
Istočnjak vjeran vlastitoj tradiciji ne može stvari vidjeti 
drugačije nego mi. Zacijelo ima mnogo manje protivni¬ 
ka Zapada kao takvog - što bi uostalom bilo besmisleno 
- nego Zapada poistovjećenog s modernom civilizacijom. 
Pojedinci danas govore o “obrani Zapada”, što je doista 
neobično, s obzirom na činjenicu da upravo Zapad prijeti 
da sve preplavi i povuče svekoliko čovječanstvo u vrtlog 
svog kaotičnog djelovanja, ali o tome će u nastavku biti ri¬ 
ječi. Neobično je i posve neopravdano da se tu obranu, uz 
neke zadrške, uglavnom doživljava kao obranu od Istoka, 
ima li se na umu da istinski Istok i ne sanja o tome da na¬ 
padne ili zavlada bilo čime, ne tražeći ništa više doli svoje 
neovisnosti i mira, što je, složit ćemo se, posve opravdano. 
Istina je, naprotiv, da Zapad silno treba obraniti, ali od nje¬ 
ga samog, od vlastitih sklonosti, koje bi ga, dovedene do 
krajnjih granica, neizbježno odvele u propast i rasulo. Zato 
bi bilo primjerenije govoriti o potrebi “preobrazbe Zapa¬ 
da”, a ta bi preobrazba trebala biti istinska obnova tradici¬ 
je čija bi prirodna posljedica bilo približavanje Istoku. Mi 
samo želimo da u sklopu vlastitih mogućnosti pridonese¬ 
mo istodobno i toj preobrazbi i tom približavanju, ako je 
još preostalo vremena prije konačne katastrofe prema ko¬ 
joj moderna civilizacija kroči krupnim koracima. Ali, čak 
i ako je već prekasno da se izbjegne katastrofa, djelovanje 
u toj namjeri ne bi bilo uzaludno, jer bi poslužilo makar i 
dalekoj pripremi “razlučivanja” o kojem je na početku bilo 
riječi, i na taj način čuvanju čimbenika koji bi preživjeli po¬ 
top sadašnjeg svijeta i postali klicom budućega. 

Sada ćemo pobliže promotriti jedan od temeljnih vido¬ 
va suprotnosti koji danas postoji između istočnoga i zapa¬ 
dnog duha, i koji, kao što smo objasnili, u općem smislu 
predstavlja suprotnost između tradicionalnog i antitradi¬ 
cionalnog duha. Promotri li se s određenog stajališta, koje 
je, uostalom, jedno od ključnih, riječ je o suprotnosti izme¬ 
đu kontemplacije i akcije, ili, točnije, između položaja je¬ 
dnoga i drugoga pojma. Njihov je odnos moguće sagledati 
na nekoliko različitih načina: je li doista riječ o dvjema su¬ 
protnostima, kao što se najčešće misli, ili su to prije kom¬ 
plementarni pojmovi, ili su, pak, u odnosu subordinacije, a 
ne koordinacije? To su različiti vidovi pitanja od kojih sva¬ 
kom odgovara njegovo stajalište, uostalom vrlo različite 
važnosti, ali za svako postoji barem djelomično opravda¬ 
nje i odgovara određenom poretku u stvarnosti. 

Na prvom je mjestu najpovršnije stajalište, “najizvanj- 
skije”, u kojem se naprosto suprotstavljaju kontemplacija i 
akcija, kao dvije suprotnosti u najdošlovnijem smislu rije¬ 
či. Suprotnost naizgled doista postoji, i to nije sporno. Ali 
da se ona doista ne može prevladati, posvemašnja nepo¬ 
mirljivost između kontemplacije i akcije nikad ih ne bi mo¬ 
gla dovesti u vezu. Tome, međutim, nije tako: ne postoji, 
barem ne u normalnim okolnostima, narod, pa čak ni po¬ 
jedinac koji bi bio isključivo kontemplativan ili isključivo 

aktivan. Istina je da postoje dvije tendencije, od kojih jedna 
ili druga nužno prevladava na način da se čini kako se ra¬ 
zvoj jedne odvija na štetu druge, jednostavno zato što se 
ljudska djelatnost u najopćenitijem smislu ne može istodo¬ 
bno odvijati na svim poljima i u svim smjerovima. Upravo 
to stvara dojam suprotnosti, ali između dviju suprotnosti 
mora biti moguće pomirenje ili nešto što bi se takvim mo¬ 
glo nazvati, a isto bi se moglo reći i za sve proturječnosti 
koje to prestaju biti čim se, ne bismo li ih sagledali, uzdi- 
gnemo na stanovitu razinu na kojoj se njihova suprotnost 
iskazuje u u svom pravom obliku. Tko kaže suprotnost ili 
proturječnost, istodobno govori o neskladu ili neravno- 
težju, to jest o onom što, dosad smo to dovoljno naglasi¬ 
li, postoji jedino u relativnom, odjelitom ili ograničenom 
smislu. 

Pristupimo li kontemplaciji i akciji kao komplementar¬ 
nima, tada smo već zauzeli dublje i istinitije stajalište od 
prethodnoga, jer je u njemu suprotnost pomirena ili ra¬ 
zriješena, i dva se pojma na neki način jedan drugim ura- 
vnotežuju. Radilo bi se tada o dvoma jednako potrebnim 
činiteljima koji se nadopunjuju i uzajamno podržavaju i 
koji predstavljaju dvostruko djelovanje, unutarnje i vanj¬ 
sko, jednog i istog bića, bilo svakog čovjeka uzetog zase¬ 
bno ili čovječanstva u cijelosti. To je poimanje zacijelo pri¬ 
mjerenije i točnije, ali kad bismo ga isključivo zagovarali, 
u tako uspostavljenoj korelaciji, bili bismo skloni smjestiti 
kontemplaciju i akciju na istu razinu, te bi jedino valjalo 
održavati njihovu ravnotežu, nikad ne postavljajući pita¬ 
nje nadmoći jedne nad drugom, dok upravo činjenica da 
se to pitanje postavlja i uvijek se postavljalo, bez obzira na 


način na koji smo ga željeli razriješiti, jasno pokazuje da 
nas takvo stajalište još uvijek ne može zadovoljiti. 

U tom je smislu, uostalom, važnije pitanje faktične pre¬ 
vlasti, jer je to zapravo pitanje temperamenta i rase, a ne 
ono koje bismo nazvali pravnom prevlašću, jer su te dvije 
stvari povezane samo do stanovitog stupnja. Priznavanje 
superiornosti jednoj od dviju tendencija zacijelo omogu¬ 
ćuje njezino veće razvijanje u odnosu na drugu, ali jedna¬ 
ko je točno da mjesto kontemplacije i akcije u praksi sve¬ 
ukupnog života pojedinca ili naroda uvijek uvelike ovisi 
o samoj njihovoj prirodi, o njihovim pojedinačnim mogu¬ 
ćnostima. Sklonost kontemplaciji nesporno je raširenija i 
općenitije zastupljena kod Istočnjaka - možda ni u jednoj 
zemlji kao u Indiji - pa se stoga Indija može smatrati pred¬ 
stavnikom par exceUence onoga Što smo nazvali istočnim 
duhom. Naprotiv, nesporno je da općenita spremnost na 
akciju, ili sklonost koja iz nje proizlazi, prevladava kod za¬ 
padnih naroda, gdje je prisutna kod većine, a ta bi tenden¬ 
cija postojala i da nije pretjerana ili zastranjena, kao što je 
danas slučaj. Prema tome, kontemplacija na Zapadu može 
biti jedino svojinom mnogo užeg kruga elite, pa zato In¬ 
dijci često kažu da bi Zapad, kad bi se vratio u normalno 
stanje s normalnim društvenim ustrojem, zacijelo imao 
mnogo kšatrh/a , ali malo brahmana k Kad bi se doista usta¬ 
novila intelektualna elita i njezina prevlast bila priznata, 
i to bi već dostajalo da svime ponovo zavlada red, jer se 
" " " ■ 

8 Kontemplacija i akcija zapravo su radnje primjerene prvim 
dvjema kastama, brahmanima i kšatrijama; stoga su njihovi 
odnosi istodobno odnosi duhovnih i svjetovnih autoriteta; 
ovdje, međutim, nećemo podrobnije propitivati tu stranu pita¬ 
nja, koje zavređuje obradu na drugome mjestu. 

duhovna moć nipošto ne temelji na brojnosti koja potpa¬ 
da pod zakon materijalnog. Valja, uostalom, naglasiti đa u 
antici, i nadasve u srednjem vijeku, prirodna raspoloživost 
za akciju nije Zapad sprječavala da prizna nadmoć kon¬ 
templacije, to jest čistog intelekta. Zašto se to promijenilo 
u modernome dobu? Jesu li Zapadnjaci pretjerano razvi¬ 
li sposobnost djelovanja i time izgubili duhovnost pa su 
onda, utjehe radi, razvili teorije koje akciju stavljaju iznad 
sviju stvari te su otišli čak tako daleko da su zanijekali po¬ 
stojanje bilo čega vrijednog izvan nje, kao što je slučaj s 
“pragmatizmom” ili je, naprotiv, taj pristup najprije pre¬ 
vladao a potom doveo do intelektualne atrofije kojoj da¬ 
nas svjedočimo? Posljedice obiju pretpostavki, kao i u vrlo 
vjerojatnoj mogućnosti da se istina nalazi u njihovoj kom¬ 
binaciji, posve su iste; stoga je krajnji čas da reagiramo i još 
jednom ponovimo da Istok može pomoći Zapadu bude li 
on na to pristao, i to ne na način da mu nametne vlasti¬ 
ta, njemu strana poimanja, kao što se neki izgleda plaše, 
nego, naprotiv, da mu pomogne iznova pronaći vlastitu 
tradiciju čije je značenje izgubio. 

Antiteza između Istoka i Zapada u sadašnjem se sta¬ 
nju stvari potvrđuje u činjenici da se na Istoku zadržala 
prevlast kontemplacije nad akcijom, dok moderni Zapad, 
naprotiv, potvrđuje prevlast akcije nad kontemplacijom. 
Ovdje više nije riječ o stajalištima ođ kojih svako ima svoje 
opravdanje i može se prihvatiti barem kao izraz stanovite 
relativne istine, kao što bi bio u slučaju obične suprotno¬ 
sti ili u slučaju komplementarnosti, dakle u odnosu ko¬ 
ordinacije između dva pojma, nego smo, s obzirom da je 
odnos subordinacije po samoj svojoj prirodi nepromjenjiv, 
suočeni s dva posve proturječna poimanja, pri čemu jedan 


pojam isključuje drugi, a čim prihvatimo da je jedno po¬ 
dređeno drugome, onda je nužno jedno istinito a drugo 
lažno. Prije nego se zaputimo u samu bit pitanja, primi¬ 
jetimo još sljedeće: dok je duh sačuvan na Istoku doista 
svevremen, kao što smo rekli, ovaj drugi, zapadni duh po¬ 
javio se tek u najnovije doba, što odmah navodi na pomi¬ 
sao da je u njemu nešto nenormalno. Taj dojam potvrđuje 
i sama pretjeranost kojom zapadni duh slijedi sebi svoj¬ 
stveno usmjerenje, koji se ne zadovoljava time da u svakoj 
prigodi potvrdi superiornost akcije nego je ona postala i 
njegovim isključivim bavljenjem te je zanijekao svaku vri¬ 
jednost kontemplaciji čiju istinsku prirodu previđa ili ne 
poznaje. Dok istočna naučavanja posve otvoreno priznaju 
superiornost, pa i transcenđentnost kontemplacije u odno¬ 
su na akciju, ipak akciji podaruju dužno mjesto i spremno 
priznaju njezinu važnost na razini sporednih ljudskih ba¬ 
vljenja 9 . 

Istočna naučavanja, ali i stara zapadna učenja, suglasna 
su u tvrdnji da je kontemplacija nadređena akciji, baš kao 
što je nepromjenjivo nadređeno promjenjivom 10 . S obzirom 
da akcija ne predstavlja drugo doli prolaznu i trenutnu pro- 

A' 1 * ~ “ ' * 

9 Oni koji sumnjaju u tu vrlo stvarnu iako relativnu važnost 
koju akciji priznaju tradicionalna naučavanja Istoka, primjeri¬ 
ce Indija, đostajat če da posegnu za Bhagavad-Gitom , a ona je, 
uostalom - i to ne treba zaboraviti želimo razumjeti njezin smi¬ 
sao -knjiga namijenjena kšatrijama. 

10 U ime tako uspostavljena odnosa kaže se da je brahman oliče¬ 
nje stabilne osobe, a da je kšatrija oličenje pokretnih i promje¬ 
njivih bića; na taj su način sva bića na ovom svijetu sukladno 
svojoj prirodi u odnosu s jednima ili s drugima, jer postoji sa¬ 
vršena podudarnost između kozmičkoga i ljudskog poretka. 

mjenu bića, ona ne može u sebi sadržavati svoje načelo i 
dostatan razlog, pa ostaje tek puka iluzija ako se ne poveže 
s nekim načelom iznad svoga promjenjiva polja, a princip 
kojemu duguje svu sebi dostupnu stvarnost, pa i samo svo¬ 
je postojanje i mogućnost, može se nalaziti jedino u kontem¬ 
placiji, ili prije u spoznaji; ta su dva pojma zapravo sinonimi 
ili se barem preklapaju, s obzirom da se spoznaja i postupak 
kojim do nje dolazimo ne mogu ni na koji način razdvojiti". 
Jednako je tako promjena u najopćenitijem smislu nespo¬ 
znatljiva i proturječna, to jest ne može se spoznati ako nema 
principa iz kojeg proizlazi, a činjenica da je to njezin princip 
znači da mu ne može biti nadređena; tako je jedino prin¬ 
cip nužno nepromjenjiv. To je razlog zašto je u zapadnom 
antičkom svijetu Aristotel tvrdio da nužno mora postojati 
“nepokretni pokretač” sviju stvari. A upravo spoznaja igra 
ulogu “nepokretnog pokretača” u odnosu na akciju, koja 
očevidno u cijelosti pripada svijetu promjene, “postajanja”. 
Jedino spoznaja omogućuje izlazak iz tog svijeta i njemu 
svojstvenih ograničenja, a kad dosegne nepromjenjivo, što 
je slučaj sa spoznajom načela ili metafizičkom spoznajom, 
spoznajom par excellence , i sama postaje nepromjenjiva, jer 
je svaka istinska spoznaja bitno istovjetna svom predmetu. 
Upravo to previđaju modemi Zapadnjaci koji pod spozna¬ 
jom podrazumijevaju još jedino racionalnu i diskurzivnu 
spoznaju, dakle posrednu i nesavršenu, što bismo mogli 
nazvati spoznajom preko odraza. A čak i tu nižu spoznaju 
sve manje cijene i priznaju je jedino u mjeri u kojoj neposre- 

” Valja naglasiti da je posljedica bitno trenutnog značenja akcije 
činjenica da su na njezinu polju rezultati uvijek odvojeni od 
onoga što ih proizvodi, dok spoznaja, naprotiv, nosi svoj plod 
u sebi samoj. 


dno služi praktičnim ciljevima: uronjeni u akciju do tolikog 
stupnja da niječu sve što je nadilazi, niti ne primjećuju da se 
i ona sama, zbog nedostatka principa, odrodila i prometnu¬ 
la u uzaludnu i jalovu živost. 

Upravo je to najočitije obilježje modernoga doba: potre¬ 
ba za stalnim kretanjem, za neprestanom promjenom, za 
stalno sve većom brzinom kojom se onda odvijaju i sami 
događaji. Na djelu je raspršivanje u mnoštvu, u mnoštve- 
nosti koju vise ne objedinjuje svijest o nekom višem prin¬ 
cipu. U svakodnevnu životu, kao i u znanstvenim poima¬ 
njima zastupljena je analitičnost dovedena do krajnosti, 
beskonačno komadanje, prava razlomljenost ljudskog dje¬ 
lovanja na svim razinama na kojima je ono još moguće. To 
je razlog zašto akcija ne podnosi sintezu, zašto se ne može 
ni na što usredotočiti, što toliko zbunjuje Istočnjake. To su 
prirodne i neizbježne posljedice sve naglašenije materi]a- 
lizacije, jer u svojoj osnovi materija predstavlja mnoštvo i 
podjele, i zato, kažimo usput, sve što iz nje proizlazi može 
prouzročiti jedino borbu i sukobe svake vrste među naro¬ 
dima kao i među pojedincima. Što više uranjamo u mate¬ 
rijalno, to su prisutniji i naglašeniji činitelji podjele i su¬ 
protstavljanja; obratno, što se više uzdižemo prema čistoj 
duhovnosti, to smo bliže jedinstvu koje se u cijelosti ostva¬ 
ruje jedino osvještavanjem univerzalnih principa. 

Najviše začuđuje da su pokret i promjena zapravo na ci¬ 
jeni zbog njih samih, a ne zbog nekog cilja kojemu bi vodili 
- odatle neposredno proizlazi da izvanjska akcija, čije smo 
trenutno obilježje netom naglasili, upija u sebe svekolike 
ljudske sposobnosti. I opet je na djelu disperzija u drugome 
aspektu i na značajnijem stupnju: mogli bismo je nazvati 
sklonošću trenutnome, kojemu je granica stanje puke nera- 

vnoteže, koja se, jednom dosegnuta, podudara s konačnim 
raspadom svijeta, što je samo još jedan od najjasnijih poka¬ 
zatelja da je na djelu posljednje razdoblje kali-yuge. 

Isto se događa i sa znanošću u kojoj se češće istražu¬ 
je pukog istraživanja radi, čak i više nego radi postizanja 
djelomičnih i fragmentarnih rezultata. Sve se brže iznose 
neutemeljene teorije i hipoteze, koje se, jedva postavljene, 
poništavaju i zamjenjuju drugima, još kraćega vijeka; pravi 
kaos u kojem je uzaludno tražiti bilo kakve konačno usta¬ 
novljene elemente; na djelu je čudovišno gomilanje činje¬ 
nica i pojedinosti koje ništa ne dokazuju i ništa ne znače. 
Pritom, dakako, mislimo na spekulativno stajalište, ako još 
uopće postoji. Naprotiv, na polju praktičnih primjena, bi¬ 
lježimo nedvojbene rezultate, što je lako razumjeti s obzi¬ 
rom da se one neposredno odnose na polje materijalnog, i 
jedina su razina na kojoj se moderan čovjek može pohva¬ 
liti stvarnom superiornošću. Zato možemo očekivati da će 
se do kraja sadašnjega doba, otkrića ili, radije, mehanički 
i industrijski izumi, i dalje sve brže razvijati i umnožava¬ 
ti. Tko zna neće li, s obzirom na razornu opasnosti koju u 
sebi sadrže, biti i ključni 'agensi 5 konačne katastrofe, do¬ 
spije li se do točke na kojoj će ona postati neizbježnom? 

Općenito se stječe dojam da u sadašnjem stanju stvari 
više nema nikakve stabilnosti i dok pojedinci osjećaju tu 
opasnost i pokušavaju na nju reagirati, većina naših su¬ 
vremenika zadovoljno se prepušta neredu koji doživljava 
kao poizvanjštenu sliku vlastite duhovnosti. Postoji, nai¬ 
me, puna podudarnost između svijeta u kojemu se čini da 
je sve puko “postaj anje”, gdje više nema mjesta za bilo što 
nepromjenjivo i trajno, i stanja duha ljudi za koje se sveko¬ 
lika stvarnost svodi na to isto “postajanje 55 , što podrazumi- 

jeva negaciju istinske spoznaje, točnije, negaciju univerzal¬ 
nih i transcenđentnih principa. Možemo ići i dalje; na djelu 
je negacija svake istinske spoznaje, čak i relativne, budući 
da je, kao što smo već spomenuli, relativno nespoznatljivo 
i nemoguće bez apsolutnog, sporadično bez nužnoga, pro¬ 
mjena bez nepromjenjivoga, mnoštvo bez jedinstva. “Rela¬ 
tivizam” sam u sebi sadrži proturječje, pa kad sve i želimo 
svesti na promjenu, trebali bismo, slijedom logike, doći do 
nijekanja i samog postojanja promjene. Glasoviti izvodi Ze- 
nona iz Eleje u osnovi i nisu imali drugo značenje. S time, 
dakako, ne treba pretjerivati i valja podsjetiti da teorije ta¬ 
kve vrste nisu isključivo svojstvene modernim vremenima, 
jer bilo je nekoliko sličnih i u grčkoj filozofiji, među kojima 
je najpoznatiji Heraklit sa svojom “sveopćom mijenom”; i 
baš će to navesti pripadnike elejske škole da nekom vrstom 
redukcije ad absurdum pobiju njihova poimanja, kao i ona 
atomista. I u Indiji se moglo susresti s nečim sličnim ali, da¬ 
kako, ne s polazišta filozofije; neke budističke škole imale su 
u osnovi ista obilježja, a među osnovnim postavkama bila je 
i ona o “rastvorljivosti sviju stvari” 12 . Te su teorije ipak bile 

—-- 

12 Ubrzo nakon svog nastanka, budizam se u Indiji počeo pove¬ 
zivati s jednim od osnovnih očitovanja pobune kšatrija protiv 
autoriteta brahmana; a na osnovi dosadašnjih naznaka lako 
je razumjeti da općenito postoji vrlo neposredna povezanost 
između negacije svakog nepromjenjivog načela i načela du¬ 
hovne vlasti, između svođenja svekolike stvarnosti na “po¬ 
stajanje” i potvrde vrhovne svjetovne vlasti, čije je navlastito 
polje svijet akcije. Može se ustvrditi da se “naturalistička” ili 
antimetafizička naučavanja pojavljuju uvijek kada činitelj koji 
predstavlja svjetovnu vlast u civilizaciji preuzme prevlast nad 
onime koji predstavlja duhovnu vlast. 

tek iznimke, a pobune protiv tradicionalnog duha, koje se 
mogu pojaviti tijekom cijelog razdoblja kaii-yuge , u osnovi 
su prilično ograničenog dosega. Novost je, međutim, sveo- 
pča prisutnost sličnih shvaćanja na suvremenom Zapadu. 

Valja također reći da su pod utjecajem inače vrlo nove 
ideje “napretka", “filozofije postajanja” kod modernih po¬ 
primile poseban oblik, dok takvih teorija nikad nije bilo 
kod starih: taj se oblik, sa svim svojim inačicama, općenito 
naziva “evolucionizmom”. Nećemo ponavljati već rečeno, 
nego tek podsjetiti da ie svako shvaćanje koje ne priznaje 
ništa doli “postajanja" samim time nužno “naturalističko” 
i kao takvo podrazumijeva formalnu negaciju onoga stoje 
iznad prirode, naime, onoga što pripada polju metafizike, 
polju nepromjenjivoga i vječnoga. U vezi s tim antimeta- 
fizičkim naučavanjima, spomenut ćemo da bergsonovska 
ideja o “Čistom trajanju” upravo odgovara rasplinjavanju 
u trenutnosti o kojoj je već bilo riječi. Takozvana intuicija 
koja se oblikuje na neprestanom bujanju opipljivih stvari 
nipošto ne može dovesti do istinske spoznaje, nego zapra¬ 
vo poništava svaku moguću spoznaju. 

Zato ćemo još jedanput ponoviti, s obzirom da je riječ 
o bitnoj činjenici u vezi s kojom ne smije biti nikakva ne¬ 
sporazuma, da “umska” intuicija preko koje jedino dola¬ 
zimo do metafizičke spoznaje nema apsolutno ničeg za¬ 
jedničkog s tom drugom intuicijom o kojoj govore neki 
suvremeni filozofi: ona pripada osjetima i pod-racionalna 
je, dok je druga, čisti intelekt, naprotiv, nad-racionalna. 
Ali moderni, koji na razini intelekta ne priznaju ništa na¬ 
dređeno razumu, nemaju pojma i ne shvaćaju u čemu bi 
se mogla sastojati ta “umska” intuicija, dok su naučavanja 
antike i srednjega vijeka, čak i kad su bila puko filozofij¬ 


ske prirode, pa se slijedno tome nisu mogla djelotvorno 
pozivati na tu intuiciju, ipak otvoreno priznavala njezino 
postojanje i nadređenost svim ostalim sposobnostima. 
Zbog toga se prije Descartesa i ne može govoriti o “racio¬ 
nalizmu”, što je još jedna tipično moderna pojava, koja je, 
uostalom, tijesno povezana s “individualizmom koji nije 
ništa drugo doli negacija svake nad-individualne sposo¬ 
bnosti. Sve dok Zapadnjaci budu uporno previđali ili nije¬ 
kali “umsku” intuiciju, neće posjedovati nikakvu tradiciju 
u pravom smislu riječi, kao što se neće moći sporazumjeti 
s istinskim predstavnicima istočnih civilizacija, u kojima 
sve počiva na toj po sebi nepromjenjivoj i nezaobilaznoj in¬ 
tuiciji i jedinoj polazišnoj točci svakog razvoja sukladnog 
tradicionalnim normama. 



ReneGućnon 
Kriza modernog svijeta 

Sakralna i profana znanost 


Kazali smo da je u civilizacijama koje smatramo tradi¬ 
cionalnima “rimska” intuicija u načelu svih stvari. Drugim 
riječima, bit čini čisto metafizička doktrina, a sve se ostalo 
iz nje izvodi u vidu posljedica ili primjena na različitim 
sporadičnim razinama stvarnosti. Tako je, primjerice, s 
društvenim institucijama, a isto vrijedi i za sve što se odno¬ 
si na znanosti, to jest spoznaje na polju relativnog koje se u 
tim civilizacijama mogu jedino predočiti kao puki ogran¬ 
ci, kao produljenja ili odrazi apsolutne i načelne spoznaje. 
Istinska se hijerarhija na taj način posvuda i uvijek poštuje; 
relativno se nipošto ne smatra nepostojećim, jer bi to bilo 
besmisleno: ono se uzima u obzir u mjeri u kojoj to zaslu¬ 
žuje, ali je postavljeno na mjesto koje mu pripada, tj. na 
sporedno i podređeno, a čak i na polju relativnog postoje 
veoma različiti stupnjevi, ovisno o tome je li nešto bliže ili 
dalje od polja načela. 

U vezi sa znanošću razlikujemo dva radikalno različita 
i čak nepomirljiva stajališta, koja možemo nazvati tradici¬ 
onalnom i modernom koncepcijom. Dosad smo bili u pri¬ 
godi spominjati “tradicionalne znanosti” kakve su postoja¬ 
le u antici i u srednjemu vijeku, a i danas postoje na Istoku, 
a Čija je sama ideja posve strana današnjim Zapadnjacima. 
Valja dodati da je svaka civilizacija imala posebne, sebi 
pripadajuće “tradicionalne znanosti”, jer ovdje više nismo 


01 



Sakralna i tro i a na znan ost 


Sakralna i profana znanost 


na polju univerzalnih principa, na koje se jedino odnosi 
čista metafizika, nego na polju prilagodbi, na kojemu već 
i zato što je riječ o polju mogućnosti valja voditi računa o 
ukupnim okolnostima, duhovnim i drugim, svojstvenima 
određenom narodu, a mi bismo dodali i određenom ra¬ 
zdoblju života naroda, jer smo vidjeli da su u nekim ra¬ 
zdobljima nužne “ponovne prilagodbe”. Te “ponovne pri¬ 
lagodbe” tek su promjene oblika i ni u koliko ne zadiru u 
samu bit tradicije. Kod metafizičkog naučavanja može se 
izmijeniti jedino izražaj i to na način usporediv s prijevo¬ 
dom s jednog jezika na drugi: kakve god oblike on popri¬ 
mio da bi se izrazio, postoji samo jedna metafizika, kao što 
postoji samo jedna istina. Kod primjena, međutim, slučaj je 
već po prirodi stvari drukčiji: sa znanostima, kao i s druš¬ 
tvenim institucijama, nalazimo se u svijetu oblika i mnoš- 
tvenosti, pa zato možemo reći da drugi oblici zapravo čine 
druge znanosti, iako im je, makar djelomice, sam predmet 
isti. Logičari obično pristupaju znanosti kao da je ona po¬ 
sve određena svojim predmetom, što je pogrešno i pretje¬ 
rano pojednostavnjeno: određenje znanosti može ovisiti i 
o stajalištu s kojega predmetu pristupamo. Beskonačno je 
mnoštvo mogućih znanosti, nekoliko znanosti može pro¬ 
učavati istu stvar, ali pod tako različitim aspektima, dakle 
služeći se vrlo različitim metodama i u tako različite svr¬ 
he, da je doista riječ o različitim znanostima. Ovo posebno 
može vrijediti za “tradicionalne znanosti” različitih civiliza¬ 
cija koje, iako međusobno usporedive, ipak nisu spojive i 
često je pretjerano označavati ih istim imenom. Naravno, 
razlika je mnogo značajnija ako umjesto usporedbe među 
“tradicionalnim znanostima”, koje barem imaju posve isti 
temeljni značaj, poželimo te znanosti općenito usporediti sa 


znanostima kako ih shvaćaju moderni. Na prvi se pogled 
može i učiniti da im je predmet isti, ali spoznaja koju dvije 
vrste znanosti nude o istom predmetu toliko je različita da 
se nakon opsežnijeg propitivanja skanjujemo i dalje tvrditi 
da su istovjetne, pa makar i samo u određenom smislu. 

Nekoliko primjera pojasnit će o čemu je riječ. Najprije 
ćemo uzeti vrlo rašireni primjer, primjer “fizike”, i to način 
na koji su je razumjeli stari i kako je razumiju moderni. Ne 
treba izaći iz zapadnoga svijeta da bismo uočili bitnu razli¬ 
ku koja razdvaja ta dva shvaćanja. Termin “fizika” u svom 
prvotnom i etimološkom značenju jest naprosto “znanost o 
prirodi”, bez ikakva ograničenja. Dakle, riječ je o znanosti 
koja se odnosi na najopćenitije zakonitosti “postajanja”, jer 
su “priroda” i “postajanje” ustvari sinonimi i upravo su je 
tako razumijevali Grci, primjerice, Aristotel. Znanosti koje 
bi se na poseban način odnosile na isti poredak stvari bile 
bi tek “specifikacije” fizike za određeno, uže područje. Već 
i tu uočavamo prilično značajan otklon modernih u vezi sa 
značenjem riječi “fizika” jer ga rabe da bi označili isključivu 
i posebnu znanost među drugim znanostima koje su sve 
također znanosti o prirodi. To valja zahvaliti fragmentaci¬ 
ji koju smo već označili kao jedno od svojstava moderne 
znanosti, “specijalizaciji” do koje je doveo analitički duh te 
oni koji su pod njegovim utjecajem više uistinu ne mogu 
pojmiti znanost o prirodi u njezinoj ukupnosti. Pojedinci 
su prilično često ukazivali na neke nedostatke takve “spe¬ 
cijalizacije”, a nadasve na uskoću pogleda kao jednu od nje¬ 
nih neizbježnih posljedica, ali su se izgleda i oni najsvjesniji 
naposljetku s time pomirili kao s nužnim zlom, s obzirom 
na gomilanje pojedinačnih znanja koja nitko više nije kadar 
obuhvatiti u njihovoj ukupnosti. Nisu shvatili da su takva 

pojedinačna znanja sama po sebi beznačajna i da im ne vri¬ 
jedi žrtvovati obuhvatnu spoznaju koja, čak i kad se ograniči 
na relativno polje, i dalje pripada mnogo višem redu stvari, 
kao ni to da nemogućnost povezivanja njihove mnoštveno- 
sti proizlazi jedino iz činjenice da smo ih propustili povezati 
s nekim višim načelom, jer smo uporno stvarima pristupali 
odozdo i izvana, a trebalo je postupiti posve suprotno da bi 
znanost imala stvarnu, spekulativnu vrijednost. 

Usporedimo li staru fiziku s ukupnošću znanosti o pri¬ 
rodi kakve su one danas, jer to zapravo odgovara stvarno¬ 
sti, a ne s onim što moderni razumiju pod tom riječju, valja 
kao prvu razliku istaknuti podjelu na brojne ‘specijalnosti’ 
koje su, zapravo, jedna drugoj strane. Ali i to je tek sasvim 
“izvanjski” dio pitanja, jer ne treba misliti da bismo pove¬ 
zivanjem svih posebnih znanosti dobili istoznačnicu staroj 
fizici. Istina je posve drugačija i ovdje svjedočimo bitnoj 
razlici između dva poimanja o kojima je bilo riječi: tra¬ 
dicionalno poimanje povezuje sve znanosti kao posebne 
primjene određenog principa, a upravo takvo poveziva¬ 
nje moderan pristup ne priznaje. Prema Aristotelu, fizika 
je bila tek “drugorazredna” znanost u odnosu na metafi¬ 
ziku, to jest o njoj je ovisila, bila je zapravo tek primjena 
metafizičkih načela nadređenih prirodi na polju prirode i 
odraženih u njezinim zakonitostima, a isto vrijedi i za “ko¬ 
zmologiju” srednjega vijeka. Moderno poimanje, naprotiv, 
želi znanosti učiniti neovisnima niječući sve što ih nadila¬ 
zi, ili barem to obznanjujući “nespoznatljivim” i odbijajući 
to uzeti u obzir, što zapravo znači njegovo praktično ne¬ 
giranje, a ta je negacija postojala mnogo prije nego što se i 
pomišljalo uzdići je do sustavne teorije nadjenuvši joj ime¬ 
na poput “pozitivizma” i “agnosticizma”, pa se stoga može 


reći da je upravo negacija polazisna točka svekolike mo¬ 
derne znanosti. Ali tek su u 20. stoljeću ljudi doista prosla¬ 
vili vlastito neznanje, jer što drugo može značiti proglasiti 
se “agnostikom” uz odbacivanje svake spoznaje koju sami 
ne posjeduju; to je označilo još jedan stupanj u duhovnom 
nazadovanju Zapada. 

Radikalno odvojivši znanosti od svakog višeg nače¬ 
la pod izlikom da se na taj način osigurava njihova ne¬ 
ovisnost, moderno im je poimanje oduzelo svaki dublji 
značaj, pa čak i svaku istinsku zanimljivost sa stajališta 
spoznaje, što ih je nužno odvelo u slijepu ulicu, jer su zna¬ 
nosti na taj način ostale zatvorene u neumitno ograničenu 
polju 13 . Razvoj unutar tog polja ne znaci “produbljenje”, 
kao što neki zamišljaju, on naprotiv ostaje posve površan 
i svodi se na raspršivanje u pojedinostima o čemu je već 
bilo riječi, na analizu koliko neplodnu toliko i bolnu, na 
analizu koja bi se mogla nastaviti unedogled, a da se nije 
ni za korak napredovalo na putu k istinskoj spoznaji. Valja 
otvoreno reći da tako shvaćenu znanost Zapadnjaci opće¬ 
nito ne njeguju nje same radi, njih ne zanima ni spoznaja, 
pa ni njezin podređeni oblik, nego praktične primjene zna¬ 
nosti, u što ćemo se odmah uvjeriti pogledamo li s kojom 

13 Nešto slično dogodilo se i na društvenom polju, na kojemu su 
moderni poželjeli odvojiti vremenitu vlast od duhovnoga. Ne 
želi se pritom osporiti da postoje dvije različite stvari, jer se 
one uistinu odnose na različita polja, kao što je slučaj s meta¬ 
fizikom i znanostima, ali, greškom svojstvenom analitičkom 
duhu, zaboravlja se da razlika nipošto ne znači razdvajanje. 
Vremenska moć na taj način gubi svoju opravdanost, a ista bi 
se stvar, na duhovnom polju, mogla reći za ono što se odnosi 
na znanosti. 

lakoćom većina naših suvremenika brka znanost i indu¬ 
striju i za kolike je inženjer postao oličenje znanstvenika. 
Tu se, međutim, već dotičemo drugog pitanja kojim ćemo 
se podrobnije pozabaviti u nastavku. 

Moderno utemeljena znanost nije samo izgubila na du¬ 
bini nego i na snazi, jer bi joj oslonac na principe omogu¬ 
ćavao sudjelovanje u njihovoj nepromjenjivosti koliko bi 
to dopuštao sam njezin predmet, dok isključivo zatvore¬ 
na u svijet promjene ne nalazi više ništa stabilno, nijedne 
čvrste točke na koju bi se mogla osloniti. Ne polazeći više 
ni od kakve apsolutne izvjesnosti, svedena je na vjeroja¬ 
tnost i približnost, ili tek na hipotetske konstrukcije, djelo 
fantazije pojedinca. Stoga, ako moderna znanost, makar i 
okolišnim putem i pukim slučajem ostvari rezultate koji 
se mogu učiniti sukladni nekim danostima starih “tradi¬ 
cionalnih znanosti”, bilo bi posve pogrešno u tome vidjeti 
potvrdu kakva tim danostima i ne treba, a bio bi i gubitak 
vremena htjeti pomiriti posve različita stajališta ili uspo¬ 
staviti sklad s hipotetičkim teorijama koje će možda za ne¬ 
koliko godina biti posve obezvrijeđene 14 . Stvari o kojima 
je riječ mogu za današnju znanost pripadati jedino polju 
hipoteza, dok su za “tradicionalne znanosti” one bile nešto 
posve drugo, naime, nesporne posljedice intuitivno spo- 
znatih istina, dakle, nedvojbeno pripadnih polju metafizi- 

u S religijskog stajališta, ista primjedba vrijedi i za stanovitu 
“apologetiku” koja se želi uskladiti s rezultatima moderne 
znanosti, što je posve iluzoran posao koji iziskuje stalna po¬ 
navljanja, a sadrži i ozbiljnu opasnost prividnog povezivanja 
religije s promjenjivim i prolaznim shvaćanjima spram kojih 
religija mora ostati posve neovisna. 

m 


ke’ 5 . Uostalom, neobična je iluzija, svojstvena modernome 
“eksperimentalizmu”, vjerovanje da se teorija može doka¬ 
zati činjenicama, dok se ustvari iste činjenice mogu uvijek 
jednako objasniti s nekoliko različitih teorija, a i sami su 
zagovornici eksperimentalne metode, poput Claudea Ber¬ 
narda, priznali da ih mogu protumačiti jedino pomoću 
“unaprijed stvorenih ideja”, bez kojih bi one ostale “puke 
činjenice”, lišene svakog značenja i svake znanstvene vri¬ 
jednosti. 

Budući da smo se dotaknuli “eksperimentalizma”, va¬ 
lja iskoristiti prigodu i odgovoriti na pitanje koje se može 
postaviti s time u vezi: zašto su se strogo eksperimental¬ 
ne znanosti razvile u modernoj civilizaciji kao ni u jednoj 
drugoj? Zato što te znanosti pripadaju osjetilnom svijetu, 
svijetu materije, i zato što upravo one omogućuju najne- 
posrednije praktične primjene. Njihov razvoj, koji je pra¬ 
tilo ono što nazivamo “kultom činjenice”, dobro odgovara 
specifično modernim tendencijama, dok, naprotiv, prija¬ 
šnja razdoblja nisu našla dovoljan razlog da se uz njih ve¬ 
zuju nauštrb spoznaja višeg reda. Pri tome, dakako, ne že¬ 
limo proglasiti neopravdanom prosječnu spoznaju samu 
po sebi, pa čak ni onu nižeg reda: neopravdana je jedino 
zloporaba do koje dolazi kad takove stvari zaokupe sve¬ 
koliko ljudsko bavljenje, Čemu danas svjedočimo. Moglo 
bi se čak pretpostaviti da u normalnoj civilizaciji znanosti 
uspostavljene na eksperimentalnoj metodi budu, jednako 
kao i druge, povezane s principima, a tek tada bi posjedo¬ 
vale stvarnu spekulativnu vrijednost. To se, međutim, nije 

V Ovdje bi lako bilo navesti primjere, a mi ćemo zabilježiti tek 
jedan od najočitijih: razliku između značaja koncepcija koje se 
odnose na eter u hinduskoj kozmologiji i u modernoj fizici. 

<>7 

dogodilo jer se pozornost radije usmjerila na drugu stranu 
i dok se osjetni svijet nastojalo ispitati u mjeri u kojoj je za 
nj postojalo zanimanje, tradicionalne su danosti omoguća¬ 
vale da se drugim metodama i s drugoga očišta proučava¬ 
nje obavi na povoljniji način. 

Već smo rekli da je jedno od obilježja današnjeg doba 
eksploatacija svega što je dosad bilo zanemareno jer se 
smatralo odveć drugorazrednim po važnosti da bi se ljudi 
time bavili, a ipak se moralo razviti prije kraja ovog ciklu¬ 
sa, jer su te stvari ipak imale svoje mjesto među mogućno¬ 
stima pozvanim da se manifestiraju; to je naročito bio slu¬ 
čaj s eksperimentalnim znanostima utemeljenim tijekom 
posljednjih stoljeća. Neke moderne znanosti čak predsta¬ 
vljaju doslovne “reziđuume” starih, danas neshvaćenih, 
znanosti: to je najniži dio potonjih koji se, izolirajući se i 
odvojivši se od svega ostaloga, u razdoblju nazadovanja 
grubo materijalizirao, da bi potom poslužio kao polazišna 
točka posve drukčijem razvoju, ali sukladnom modernim 
tendencijama, pridonijevši ustanovljavanju znanosti koja 
doista više nema ničega zajedničkog sa znanostima koje 
su joj prethodile. Tako se, primjerice, uobičajila pogrešna 
tvrdnja da su astrologija i alkemija danas postale moderna 
astronomija i kemija, iako u tome ima istine sa strogo povi¬ 
jesnog stajališta, istine koju smo malo prije naznačili: ako 
su posljednje od tih znanosti u stanovitom smislu postale 
prve, tu nipošto nije riječ o “evoluciji” ili o “progresu”, kao 
što se želi prikazati, nego naprotiv o nazadovanju, što pak 
iziskuje nekoliko objašnjenja. 

Naglasimo najprije da je pripisivanje različitih znače¬ 
nja pojmovima “astrologija” i “astronomija” relativno no¬ 
vijeg datuma. Grci su oba ta pojma koristili da bi označili 


ukupnost onoga što jedan i drugi označuju danas. Na prvi 
smo pogled i ovdje suočeni s podjelom prema “specijaliza¬ 
cijama” koje su se uspostavile između onoga što su izvor¬ 
no bili tek dijelovi jedne i jedine znanosti, ali posebnost je 
ovdje činjenica da se jedan od tih dijelova, koji je predsta¬ 
vljao najmaterijalniju stranu znanosti o kojoj je riječ, razvi¬ 
jao neovisno, dok je drugi dio, naprotiv, u cijelosti nestao. 
To je u tolikoj mjeri istinito da danas i ne znamo što je bila 
nekadašnja astrologija, a čak i oni koji su je nastojali rekon¬ 
struirati nisu uspjeli doći do ispravnih pokazatelja, bilo da 
su je pokušavali poistovjetiti s modernom eksperimental¬ 
nom znanošću, uz korištenje statistika i računa vjerojatno¬ 
sti, što ni u kom slučaju nije mogao biti pristup antike i 
srednjega vijeka, bilo nastojeći, isključivo, obnoviti “umije¬ 
će pogađanja” koje je bilo tek zastranjenje od astrologije na 
putu njezina nestanka, i tek vrlo podređena i beznačajna 
primjena u usporedbi s onom još prisutnom na istom po¬ 
lju u istočnim civilizacijama. 

Slučaj kemije možda je još jasniji i znakovitiji, a nepo¬ 
znavanje alkemije od strane modernih barem je jednako 
nepoznavanju astrologije. Istinska alkemija bila je u osno¬ 
vi kozmološka znanost koja se istodobno mogla primi¬ 
jeniti na ljudski poredak stvari, s obzirom na analogiju 
između “makrokozmosa” i “mikrokozmosa”, a utemeljena 
je upravo zato da omogući prijelaz na duhovno polje koje 
bi naučavanju podarilo simboličku vrijednost i uzvišenije 
značenje, i na taj način od nje stvorilo najpotpunije utje¬ 
lovljenje “tradicionalne znanosti”. Moderna kemija nije 
nastala iz takve alkemije s kojom zapravo nije ni u kakvu 
odnosu - ona je tek njezino izobličenje, zastranjenje u naj¬ 
strožem smislu, zastranjenje koje će, možda od srednjega 

vijeka naovamo, dovesti do nerazumijevanja od strane po¬ 
jedinaca koji će, nesposobni proniknuti u pravo značenje 
simbola, sve uzimati doslovce i, vjerujući da su pri svemu 
u osnovi na djelu materijalni zahvati, zaputiti se u više ili 
manje smušeno eksperimentiranje. Njih su alkemičari po¬ 
drugljivo nazvali “puhačima” i “potpaljivačima ugljena” i 
oni su zapravo prave preteče današnjih kemičara. Moder¬ 
na se znanost tako utemeljila na ostacima starih znanosti, 
ona se uspostavila na građi koju su tradicionalne znanosti 
odbacile i prepustile neznalicama i “profanima”. Dodajmo 
još da takozvani obnovitelji alkemije, kojih ima i među na¬ 
šim suvremenicima, samo nastavljaju isto zastranjenje, a 
njihova su istraživanja jednako daleko od tradicionalne al¬ 
kemije kao što su i ona astrologa, o kojima smo netom go¬ 
vorili, daleko od drevne astrologije. Upravo zato s pravom 
možemo ustvrditi da su “tradicionalne znanosti” Zapada 
za moderne doista izgubljene. 

Ograničit ćemo se na još nekoliko primjera, iako bi bilo 
lako navesti i druge, iz donekle različitog reda stvari, koji 
svi ukazuju na jednaku odrođenost. Lako je dokazati da je 
psihologija - kako se danas razumije, to jest proučavanje 
mentalnih fenomena kao takvih, prirodni proizvod anglo¬ 
saksonskog empirizma i duha 18. stoljeća, a da su stajališta 
koje ona zagovara stari smatrali toliko beznačajnima da od 
njih nisu ni pomišljah utemeljiti posebnu znanost, makar 
ih ponekad i usputno uzimali u obzir. Naime, sve što je u 
njoj moglo biti vrijedno bilo je, vjerovali su, preobraženo 
i već obuhvaćeno višim gledištima. Na posve drukčijem 
polju, moglo bi se pokazati da je i matematika modernih 
tek ljuštura pitagorejstva, tek njegova “egzoterična” stra¬ 
na, a stara ideja o brojevima, modernima je postala posve 


nedostupna, jer se i kod nje izgubio onaj superiorni dio 
znanosti koji joj je, zajedno s tradicionalnim značajem, da¬ 
vao i primjerenu duhovnu vrijednost, što se prilično do¬ 
bro može usporediti s onim što se dogodilo s astrologijom. 
Nećemo dalje čitatelja opterećivati iznoseći pregled svih 
znanosti redom, jer vjerujemo da smo dovoljno objasnili 
prirodu promjene iz koje su proizašle moderne znanosti 
i koja je u posvemašnjoj suprotnosti u odnosu na “napre¬ 
dak” koji ustvari predstavlja nazadovanje intelekta. Stoga 
ćemo se vratiti općenitim promišljanjima o ulozi “tradici¬ 
onalnih znanosti” i modernih znanosti, o dubokoj razlici 
između istinskog cilja jednih i drugih. 

Prema tradicionalnom poimanju, svaka je znanost ma¬ 
nje zanimljiva po sebi samoj, a više po onome što u njoj 
predstavlja produljenje ili ogranak doktrine, čiji je ključni 
dio, kao što smo kazali, čista metafizika 16 . Ustvari, iako je 
svaka znanost legitimna sve dok zauzima mjesto koje joj 
vlastitom prirodom pripada, za svakoga tko posjeduje 
znanje višega reda niže su spoznaje nužno mnogo ma¬ 
nje zanimljive, naime, zanimljive su jedino u mjeri u kojoj 
pridonose spoznavanju principa i u kojoj ih odražavaju 
na svome sporadičnom polju; na taj način one vode istoj 
spoznaji principa, koju nikad ne treba gubiti iz vida ni žr¬ 
tvovati spoređnijim razmišljanjima. To su dvije dodatne 
uloge “tradicionalnih znanosti”: s jedne strane, primjena 
naučavanja koja omogućuju međusobno povezivanje svih 
razina stvarnosti, njihovo okupljanje u jedinstvo posvema¬ 
šnje sinteze; s druge strane, one su, barem za pojedince i 
■ 

16 To, primjerice, izražava pojam upavcda > primijenjen u Indiji na 
neke “tradicionalne znanosti” koji naznačuje njenu podređe¬ 
nost u odnosu na vedu, to jest sakralnu spoznaju par excellence. 

ovisno o njihovoj sposobnosti, priprema za višu spoznaju, 
neka vrsta putanje prema potonjoj. Ovisno o hijerarhijskoj 
podjeli na stupnjeve egzistencije na kojima se nalaze, one 
predstavljaju prečke na Ijestvama pomoću kojih se uspinje 
do čistog intelekta 17 . Više je nego očevidno da modeme 
znanosti ne mogu ni na jednom stupnju ispuniti bilo koju 
od ovih uloga, pa zbog toga nisu i ne mogu biti drugo doli 
“profane znanosti” dok su “tradicionalne znanosti”, svo¬ 
jom povezanošću s metafizičkim načelima, djelotvorno 
uključene u “sakralnu znanost”. 

Suprotno od onoga što bi mogli misliti površni proma¬ 
trači, naporedno postojanje dviju uloga koje smo naznačili 
ne podrazumijeva ni proturječje ni pakleni krug. Kazali bi¬ 
smo da je riječ o dva stajališta, od kojih jedno vodi silaznom 
a drugo uzlaznom linijom, i prvo odgovara razvoju spozna¬ 
je koja kreće od načela prema bližoj ili daljoj primjeni, a dru¬ 
go omogućuje postupno stjecanje te iste spoznaje krećući se 
od niže prema višoj, ili pak od izvanjskoga ka unutarnje¬ 
mu. Pitanje stoga nije u tome da se sazna treba li znanosti 
ustanovljavati odozdo prema gore ili odozgo prema dolje, 
ako treba, da bi uopće bile moguće, uzeti spoznaju principa 
kao polazišnu točku ili, naprotiv, spoznaju osjetilnog svije¬ 
ta. Ovo se pitanje može promatrati sa stajališta “profane” 
filozofije i čini se da ga je ustvari, više ili manje eksplicitno, 


17 U našoj studiji o Danteovu ezoterizmu , naznačili smo simboli¬ 
ku ljestava čije prečke prema različitim tradicijama odgovara¬ 
ju nekim znanostima ali istodobno i stanjima bića, što nužno 
podrazumijeva da tim znanostima ne treba prilaziti na posve 
“profani” način kao što je to slučaj kod modernih, nego kao 
onima koje omogućuju prijelaz što im podaruje istinski “inici- 
jacijski” domet. 


antička Grčka tako i promatrala, ali se ono ne postavlja za 
“sakralnu znanost” koja može jedino polaziti od univerzal¬ 
nih principa, a svaki razlog njegova postavljanja gubi se s 
obzirom na prvobitnu ulogu “umske” intuicije, najizravnije 
od sviju spoznaja, a istodobno i najuzvišenije i posve neovi¬ 
sne od svakog osjetilnog ili čak racionalnog bavljenja. Zna¬ 
nosti u vrijednosnom smislu, dakle kao “sakralne znanosti”, 
mogu utemeljiti jedino oni koji su ponajprije u cijelosti spo¬ 
znali načelo, pa su zato jedini kvalificirani ostvariti, sukla¬ 
dno najstrožem tradicionalnom naučavanju, sve njegove 
prilagodbe ovisno o okolnostima i vremenu. Međutim, dok 
se znanosti na taj način uspostavljaju, njihovo poučavanje 
može slijediti obratnu putanju: one su na neki način poput 
“ilustracija” čiste doktrine, što se po nekima može učiniti 
lakše dostupno, a samim time što se odnose na svijet mnoš- 
tvenosti, gotovo beskonačna raznolikost njihovih stajališta 
može odgovarati jednako velikoj raznolikosti pojedinačnih 
sposobnosti duhova čiji se svijet još ograničava na isti svi¬ 
jet mnoštvenosti - mogući putovi stjecanja spoznaje mogu 
na najnižem stupnju biti krajnje različiti, ali se potom sve 
više sjedinjuju u mjeri u kojoj dospijevaju na više stupnje¬ 
ve. To ne znači da je svaki od pripremnih stupnjeva apso¬ 
lutno nužan, s obzirom da su oni tek dodatna sredstva koja 
nisu neposredno u vezi s ciljem koji se želi postići. Moguće 
je čak da neki stupnjevi kod kojih prevladava kontempla¬ 
tivno usmjerenje odjednom i bez pomoći takvih sredstava 
dosegnu istinsku “umsku” intuiciju 18 , ali je to prije izniman 
■ ■ - 

18 To je razlog zašto, prema hinduskom naučavanju, brahmani 
moraju neprestano duhom težiti za vrhunskom spoznajom, dok 
se kšatrije moraju u biti posvetiti proučavanju različitih stupnje¬ 
va preko kojih se do vrhunske spoznaje dolazi postupno. 

slučaj, jer je uobičajenije i primjerenije pratiti uzlaznu pu¬ 
tanju. Radi lakšeg razumijevanja, možemo se poslužiti i 
tradicionalnom slikom “kozmičkoga kotača”; krug, naime, 
postoji jedino zbog središta, ali biča koja su na obodnici 
kruga moraju se nužno kretati od nje, ili točnije od mjesta 
na kojemu se ona nalazi, i slijediti palac kotača kako bi do¬ 
spjeli do središta. Uostalom, zbog suglasnosti koja postoji 
između svih poredaka stvarnosti, istine nižeg reda mogu 
se smatrati simbolima viših razina, pa one na taj način 
služe kao “oslonac” za stizanje, po analogiji, do spoznaje 
potonjih 19 . Upravo to daje svakoj znanosti superioran ili 
“analogni” smisao, dublji od onoga koji sama posjeduje, i 
koji joj može podariti značaj istinske “sakralne znanosti”. 

Svaka znanost, mišljenja smo, može zadobiti takav 
značaj, bez obzira na svoj predmet, samo pod uvjetom 
daje uspostavljena i zamišljena sukladno tradicionalnom 
duhu, pri čemu jedino valja imati na umu stupanj važnosti 
tih znanosti, ovisno o mjestu koje različite stvarnosti zau¬ 
zimaju na hijerarhijskoj ljestvici; ali, prema tradicionalnom 
poimanju, na jednom ili na drugom stupnju, njihov značaj 
i uloga bitno su isti. Sto ovdje vrijedi za svekoliku znanost 
vrijedi i za umjetnost u cijelosti, utoliko što ona može imati 
strogo simboličnu vrijednost koja joj omogućuje da ponu¬ 
di “oslonac” za meditaciju, a i zato što su njezina pravila, 
poput zakonitosti čija je spoznaja predmet znanosti, odra¬ 
zi i primjene temeljnih principa. Tako u svakoj normalnoj 

■ 

19 Takvu ulogu igra, primjerice, astronomski simbolizam koji se 
često koristi u različitim tradicionalnim naučavanjima, a to što 
smo rekli ovdje može ukazati i na pravu prirodu znanosti po¬ 
put stare astrologije. 


civilizaciji postoje “tradicionalne umjetnosti” koje moderni 
Zapad ne poznaje, jednako kao što ne poznaje ni “tradicio¬ 
nalne znanosti” 20 . U stvarnosti ne postoji “polje profanoga” 
koje bi se na neki način suprotstavljalo “polju sakralnoga” 
- postoji jedino “profano stajalište” koje zapravo nije ništa 
drugo doli stajalište neznanja 21 . Zato se “profana znanost”, 
znanost modernih, može, kao Što smo već kazali, s pravom 
smatrati “znanjem neznanja”, znanjem nižega reda koje se 
cijelo nalazi na razini najniže stvarnosti i koje previđa sve 
što ga nadilazi, koje ne poznaje nijedan cilj iznad sebe, kao 
i princip koji bi mu mogao osigurati makar i najskromni¬ 
je legitimno mjesto među različitim poredcima cjelovitog 
znanja. Nepovratno zatvorena i ograničena poljem rela¬ 
tivnog, na kojemu se željela proglasiti neovisnom, na taj 
način sama presjekavši svako komuniciranje s transcen- 
dentnom istinom i sa samom vrhunskom spoznajom, to 
je sada tek uzaludna i iluzorna znanost koja, priznajmo to, 
ne dolazi ni iz čega i ne vodi nikamo. 

Navedeno će nam izlaganje omogućiti da razumijemo 
sve što nedostaje modernome svijetu u odnosu na zna¬ 
nost, kao i to kako je ta ista znanost kojom se on toliko 

20 Umjetnost srednjovjekovnih graditelja može se spomenuti kao 
izuzetan primjer “tradicionalnih umjetnosti” čija je praksa, uo¬ 
stalom, podrazumijevala stvarno poznavanje odgovarajućih 
znanosti. 

21 Da bismo se u to uvjerili, dostaje promotriti Činjenicu poput 
ove: jedna od "najsakralnijih” znanosti, kozmogonija, koja ima 
svoje mjesto u svim nađahnutim Knjigama, uključujući i he¬ 
brejsku Bibliju, postala je za moderne predmet “najprofanijih” 
pretpostavki - predmet znanosti isti je u oba slučaja, ali stajali¬ 
šte je posve drugačije. 

ponosi tek puko zastranjenje i otpadak istinske znanosti 
koja se, mišljenja smo, u cijelosti poistovjećuje s onim što 
smo nazvali “sakralnom znanošću” ili s “tradicionalnom 
znanošću”. Moderna je znanost, koja proizlazi iz proi¬ 
zvoljnog ograničenja spoznaje na određenom posebnom 
stupnju, najnižem od sviju, na stupnju materijalne ili osje- 
tilne stvarnosti, samim tim ograničenjem i posljedicama 
koje odatle neposredno proizlaze, izgubila svaku “um- 
sku” vrijednost, ukoliko intelektu pridajemo puninu nje¬ 
gova stvarnog značenja i izbjegnemo “racionalističku” po¬ 
grešku, to jest da čisti intelekt poistovjetimo s razumom, 
ili, što se svodi na isto, da zaniječemo “rimsku” intuiciju. U 
osnovi te pogreške, kao i velikog dijela drugih modernih 
pogrešaka, u samom korijenu svakog zastranjenja znano¬ 
sti kako smo je objasnili jest ono što se može nazvati “indi¬ 
vidualizmom”, a to je isto što i sam antitradicionalni duh 
čija mnogobrojna očitovanja na svim poljima predstavljaju 
jedan od najvažnijih činitelja nereda našega doba, pa čemo 
ga zato u nastavku pobliže ispitati. 


Peto poglavlje 

-- - ---- 

Individualizam 


Pod “individualizmom” razumijemo negaciju svakog 
principa iznad individualnosti i samim time svođenje ci¬ 
vilizacije u svim njezinim dijelovima jedino na ljudske či¬ 
nitelje, dakle, u osnovi na ono što se u razdoblju renesanse 
nazivalo “humanizmom”, a istodobno upravo to određuje 
ono što smo netom nazvali “profanim stajalištem”. Sve to 
zajedno jedna je te ista stvar pod različitim nazivima, a 
kazali smo i da se “profani” duh poistovjećuje s antitra- 
dicionalnim duhom u kojemu se sažimlju sve specifično 
moderne tendencije. Taj duh zasigurno nije u cijelosti nova 
pojava, jer je i u drugim razdobljima bilo njegovih više ili 
manje naglašenih ali uvijek ograničenih neprirodnih oči¬ 
tovanja. Međutim, on nikad nije prožeo cjelokupnu civili¬ 
zaciju, kao što je to slučaj sa Zapadom tijekom posljednjih 
nekoliko stoljeća. Nikad se još nije jedna cijela civilizacija 
temeljila na nečemu posve negativnom, na nečemu što bi¬ 
smo mogli nazvati odsustvom principa, a upravo to po- 
daruje modernome svijetu njegov nenormalni karakter, 
čini ga nekom vrstom Čudovišnosti, koja se jedino može 
objasniti činjenicom da se poklapa s krajem cikličkog ra¬ 
zdoblja, o čemu je bilo riječi na početku. Upravo je, dakle, 
individualizam, kako smo ga odredili, osnovni uzrok da¬ 
našnjeg nazadovanja Zapada, samim time Što je zapravo 

isključivi pokretač razvoja najnižih ljudskih mogućnosti, 
onih čiji rast ne iziskuje uplitanje bilo kojeg nad-ljudskog 
činitelja i koje se mogu u cijelosti razviti jedino u odsustvu 
takvog činitelja, pošto su na suprotnoj strani od svake du¬ 
hovnosti i svake istinske intelektualnosti. 

Individualizam ponajprije podrazumijeva negaciju 
“umske” intuicije utoliko što je ona bitno nad-individual¬ 
na sposobnost i pripada razini spoznaje koja je pravo polje 
te intuicije, to jest metafizike u pravom smislu riječi. Zbog 
toga sve što moderni filozofi određuju imenom metafizi¬ 
ke, kad se uopće odluče nešto nazvati tim imenom, nema 
apsolutno ničega zajedničkog s istinskom metafizikom: na 
djelu su tek racionalne konstrukcije ili izmišljene pretpo¬ 
stavke, dakle posve individualni koncepti, čiji se najveći 
dio, uostalom, odnosi naprosto na polje “fizičkoga”, to jest 
na prirodu. Ako se pri svemu tome i susretnemo s pone¬ 
kim pitanjem koje bi moglo pripadati metafizičkoj razini, 
način na koji se ono sagledava i kako mu se prilazi svo¬ 
di se samo na “pseuđo-metafiziku” i onemogućuje svako 
stvarno i valjano rješenje. Čini se čak da je posao filozofa 
postavljati “probleme”, bili oni i izvještačeni i izmišljeni, 
mnogo prije nego iznalaziti njihova rješenja, što je jedan 
od vidova smušene potrebe za traganjem samo traganja 
radi, to jest više nego zaludne preokupacije u duhovnom 
poretku stvari, jednako kao i materijalnome. Ti isti filozofi 
nastoje nadjenuti ime nekom “sustavu”, naime, ukupnosti 
strogo ograničenih i odjelitih teorija, svojih navlastitih, i 
koje ne predstavljaju ništa drugo doli njihove vlastite tvo¬ 
revine: odatle proizlazi želja za tim da se bude originalan 
pod svaku cijenu, čak i ako toj originalnosti treba žrtvovati 
istinu. Filozof će radi vlastite taštine prije izmisliti novu 


pogrešku negoli ponoviti istinu koju su već drugi iskazali. 
Taj oblik individualizma, kojemu možemo zahvaliti posto¬ 
janje tolikih međusobno različitih ako ne i u sebi protu¬ 
rječnih “sustava”, nalazimo i kod modernih znanstvenika 
i umjetnika, ali možda se upravo kod filozofa najjasnije 
uočava intelektualna anarhija koja je njegova neizbježna 
posljedica. 

U tradicionalnoj civilizaciji gotovo je nezamislivo da se 
čovjek smatra vlasnikom neke ideje, a ako se takvim i pro¬ 
glasi, samim time gubi svaki kredibilitet i autoritet, jer ide¬ 
ju svodi tek na puku fantaziju bez ikakva stvarnog dosega: 
ako je misao istinita, ona u je u jednakoj mjeri svojina sviju 
koji su je kadri razumjeti, a ako je pogrešna, ne treba se po¬ 
nositi time da smo je izmislili. Istinita misao ne može biti 
“nova”, jer istina nije proizvod ljudskoga uma, nego posto¬ 
ji neovisno od nas, a mi je zapravo tek trebamo spoznati. 
Izvan te spoznaje postoji jedino pogreška, ali moderni nisu 
zaokupljeni istinom i zapravo više i ne znaju što je ona. I 
tu su riječi izgubile značenje, s obzirom da neki, poput su¬ 
vremenih “pragmatičara”, idu čak tako daleko da istinom 
imenuju i puku praktičnu korist, to jest nešto posve strano 
“umskom” poretku stvari. To je logičan doseg modernog 
zastranjenja, sama negacija intelekta, jednako kao i istine 
koja mu je pravim predmetom. Ali, ne zaključujmo dalje, 
nego primijetimo još da je individualizam o kojemu smo 
govorili izvor iluzija u vezi s ulogom “velikih ljudi” ili onih 
koji se takvima smatraju: “genij” shvaćen u “profanom” 
značenju ustvari je prilično ništavan i ne bi ni na koji način 
mogao odmijeniti istinsku spoznaju. 

Budući da je bilo riječi o filozofiji, još ćemo naznačiti, ne 
ulazeći u pojedinosti, neke posljedice individualizma na 


78 


71) 



Individualizam 


Individualizam 


tom polju: prva od sviju bila je postavljanje razuma iznad 
svega i to preko negacije “umske” intuicije, pa je tako toj 
pukoj ljudskoj i relativnoj sposobnosti dodijeljen najviši 
prostor uma, ili mu je on čak posve podređen. To je osno¬ 
va “racionalizma” čiji je pravi utemeljitelj Descartes. Takvo 
ograničenje intelekta bilo je, uostalom, tek prva faza; sam 
če se razum doskora sve više gubiti i dobivati nadasve pra¬ 
ktičnu ulogu, u mjeri u kojoj će njegove primjene sve više 
nadilaziti znanosti koje su još zadržale stanovit spekula¬ 
tivni značaj. I sam je Descartes u osnovi bio mnogo više 
zaokupljen praktičnim primjenama nego čistom znano¬ 
šću. Ali to nije sve: iz individualizma neizbježno proizlazi 
“naturalizam”, budući da je sve što je iznad prirode samim 
time iznad dometa pojedinca kao takvog. “Naturalizam’' 
ili negacija metafizike zapravo je jedna ista stvar, i otkad 
se više ne priznaje “umsku” intuiciju, metafizika više nije 
moguća. I dok pojedinci, unatoč svemu, nastoje sagraditi 
neku “pseudometafiziku” drugi otvoreno priznaju tu ne¬ 
mogućnost, odakle proizlazi “relativizam” u svim oblaci¬ 
ma, bilo da je riječ o Kantovu “kriticizmu” ili o “pozitivi- 
zrnu” Augustea Comtea, a kako je i sam razum posve re¬ 
lativan i može se valjano primijeniti jedino na relativnim 
poljima, istina je da je “relativizam” jedini logičan domet 
“racionalizma”. On, uostalom, mora na taj način naposlje¬ 
tku sam sebe poništiti: “priroda” i “postajanje”, kao što smo 
već kazali, zapravo su sinonimi; “naturalizam” koji odatle 
proizlazi mora nužno biti tek jedna od “filozofija postoja¬ 
nja” o čemu je bilo riječi, i čiji je svojstveno moderan izraz 
“evolucionizam”. A upravo će se on u konačnici okrenu¬ 
ti protiv “racionalizma” zamjerajući razumu da se može 
odgovarajuće primijeniti jedino na nešto što je tek promje¬ 


na i puka mnoštvenost, a svojim poimanjima ne obuhvaća 
beskonačnu složenost osjetilnih stvari. Takvo je pravo sta¬ 
jalište takvog oblika “evolucionizma”, koji je “bergsonov- 
ski intuicionizam”, jednako individualistican i antimetafi- 
zičan kao i “racionalizam”, i koji unatoč ispravnoj kritici 
potonjega, pada još niže pozivajući se na puku pod-racio- 
nalnu sposobnost, na osjetilnu intuiciju uostalom prilično 
slabo definiranu, koja se uglavnom preklapa s imaginaci¬ 
jom, nagonom i osjećajem. Nadasve je znakovito da ovdje 
više Čak i nije riječ o “istini”, nego jedino o “realnosti” sve¬ 
denoj isključivo na osjetilni poredak stvari, koju shvaćamo 
kao nešto po svojoj biti pokretno i nestabilno. U takvim se 
teorijama “umsko” doista svodi na najniži stupanj, a sam 
se razum priznaje jedino u njegovoj primjeni pri oblikova¬ 
nju materije za industrijske potrebe. Nakon toga preostaje 
samo jedan korak: posvemašnja negacija uma i spoznaje, 
zamjena “istine” “korisnošću” što je učinio “pragmatizam”, 
koji smo malo prije spomenuli, a s njime čak vise nismo 
ni na polju pukog i običnog ljudskog, kao što je bio slučaj 
s “racionalizmom”, nego zapravo na polju pod-ljudskoga, 
koje se poziva na “podsvjesno” što predstavlja posvema¬ 
šnji obrat cijele dotad uobičajene hijerarhije. To je, u opće¬ 
nitim crtama, kobna putanja na koju je čovječanstvo bilo 
osuđeno i koju je doista slijedila “profana” filozofija pre¬ 
puštena samoj sebi, želeći ograničiti svaku spoznaju na 
vlastiti obzor. Sve dok je postojala viša spoznaja, ništa se 
slično nije moglo dogoditi, jer je filozofija barem poštova¬ 
la ono što nije znala i što nije mogla zanijekati. Ali, kad je 
nestalo više spoznaje, njezina negacija, koja je odgovara¬ 
la takvom stanju stvari, uskoro je promaknuta u teoriju, a 
odatle je proizašla sveukupna moderna filozofija. 

Ali dosta je bilo riječi o filozofiji, kojoj ne treba prida¬ 
vati pretjeranu važnost, bez obzira na mjesto koje zauzima 
u modernome svijetu - nama je, pak, posebno zanimljiva 
utoliko što najočevidnije izražava tendencije određenog 
trenutka, prije nego što bi ih uistinu stvarala, a ako do 
stanovitog stupnja njima i upravlja, to je tek sporadično i 
naknadno. Izvjesno je da svekolika moderna filozofija ima 
svoje izvorište u Descartesu, ali utjecaj što ga je on izvr¬ 
šio, ponajprije na svoje doba, potom na razdoblja koja su 
uslijedila, i koji se nije ograničio samo na filozofe, ne bi 
bio moguć da ta poimanja nisu odgovarala ranijim ten¬ 
dencijama koje su ustvari bile zajedničke većini njegovih 
suvremenika. Moderan se duh pronašao u kartezijanstvu, 
a preko njega je postao svjesniji sebe nego prije. Uosta¬ 
lom, pokret toliko prisutan na svakom polju kao što je bio 
kartezijanizam u odnosu na filozofiju, prije je posljedica 
nego prava polazišna točka: on nije nešto spontano, nego 
proizvod skrivenog i opsežnog djelovanja. Ako je čovjek 
poput Descartesa posebno reprezentativan za moderno 
zastranjenje, ako se može reći da ga na neki način utjelo¬ 
vljuje, on nije jedini ni prvi za to odgovoran, i valjalo bi 
se vratiti mnogo dalje u prošlost da bismo iznašli korije¬ 
ne tog zastranjenja. Jednako tako, renesansa i reformacija, 
koje najčešće smatramo prvim velikim očitovanjima mo¬ 
dernoga duha, prije su dovršile raskol s tradicijom negoli 
ga izazvale. Prema našem mišljenju, taj je raskol započeo 
u 14. stoljeću, i tada je, a ne stoljeće ili dva poslije, zapravo 
započelo moderno doba. 

Još ćemo se zadržati na raskidu s tradicijom, jer se 
upravo iz njega rodio moderni svijet, čija bi se sva specifi¬ 
čna obilježja mogla sažeti u jedno: suprotstavljanje tradi¬ 


cionalnom duhu; a negacija tradicije i opet je individuali¬ 
zam. To je uostalom savršeno u skladu s već rečenim, jer, 
kao što smo objasnili, “umska” intuicija i čisto metafizičko 
naučavanje nalaze se u načelu svake tradicionalne civiliza¬ 
cije. Čim se zaniječe princip, niječu se i njegove posljedice, 
barem implicitno, a time se poništava ukupnost onoga što 
uistinu zaslužuje ime tradicije. Vidjeli smo što se u vezi s 
time dogodilo sa znanostima, pa se tome nećemo vraćati, 
nego ćemo prići drugoj strani pitanja, gdje su očitovanja 
a n ti tradicionalnog duha možda još jasnija, jer je riječ o 
promjenama koje su neposredno utjecale na cijeli Zapad. 
Ustvari, “tradicionalne znanosti’’ srednjega vijeka bile su 
uglavnom pridržane za uski krug elite, a neke su čak bile 
isključivo dobro vrlo zatvorenih škola, koje su zagovarale 
“ezoterizam” u najstrožem smislu riječi. Ali, u tradiciji je 
bilo i stvari zajedničkih svima, i sada će biti riječi upravo 
o tom njezinu “izvanjskome” dijelu. Zapadna je tradicija 
tada, “izvanjski” gledano, bila unutar posebne religijske 
forme, koju je predstavljao katolicizam, pa stoga valja 
upravo na polju religije ispitati pobunu protiv tradicional¬ 
nog duha, pobunu koja je u svom konačnom obliku dobi¬ 
la ime protestantizma. Lako je pritom uočiti da je upravo 
protestantizam očitovanje individualizma i gotovo bi se 
mogli reći da i nije drugo doli sam individualizam primi¬ 
jenjen na religiju. Kao i moderni svijet, i protestantizam se 
zasniva upravo na negaciji, na negaciji principa, što je pak 
sama bit individualizma: upravo to je jedan od najupeča¬ 
tljivijih primjera stanja anarhije i raspadanja koje je njezina 
posljedica. 

Kazati individualizam nužno znači ne priznati autori¬ 
tet nadređen pojedincu, kao i zanijekati sposobnosti indi- 

vidualnog razuma da dosegne višu spoznaju - te su dvi¬ 
je stvari neodvojive. Zato je modemi duh morao odbaciti 
svaki duhovni autoritet u pravom smislu riječi, autoritet 
koji proizlazi iz nad-ljudskog poretka stvari, kao i svaki 
tradicionalni ustroj koji se bitno temelji na takvu autorite¬ 
tu, kakav god on oblik poprimio - oblik koji se, naravno, 
razlikuje ovisno o civilizaciji. To se zapravo i dogodilo: 
autoritet ustroja osposobljenog da ispravno protumači re¬ 
ligijsku tradiciju Zapada protestantizam je odlučio odmi¬ 
jeniti onim što je nazvao “slobodnim propitivanjem”, to 
jest tumačenju prepuštenom svakome na volju, čak i ne¬ 
znalicama i nemjerodavnima, tumačenju koje se temelji 
isključivo na ljudskom razumu. Na religijskom pak polju 
to je analogno onome što će “racionalizam” biti na polju 
filozofije. Značilo je to otvoriti vrata svakoj raspravi, svim 
skretanjima, svim zastranjenjima, a rezultat je bio onakav 
kak av je i morao biti: raspršivanje u stalno sve veći broj 
sekti, od kojih svaka zastupa jedino odjelito mišljenje ne¬ 
kolicine pojedinaca. Kako se u tim okolnostima nije mo¬ 
glo usuglasiti oko jedne doktrine, to je ona brzo dospjela 
u drugi plan, a na prvom se mjestu našlo sporedno polje 
religije, naime, moral: odatle “moralizam”, odrođenost to¬ 
liko prisutna u današnjem protestantizmu. Dogodio se, 
naime, usporedan proces onome koji smo naznačili u vezi 
s filozofijom, doktrinarno rasulo, izostanak “umskih” čini¬ 
telja iz religije, što je dovelo do neizbježne posljedice: od 
“racionalizma” nužno se zapalo u “sentimentalizam” koji 
je poprimio najizrazitiji oblik u anglosaksonskim zemlja¬ 
ma. Više dakle nije riječ o religiji, čak i oslabljenoj i izobli¬ 
čenoj, nego naprosto o “religioznosti”, to jest o neodređe¬ 
nim sentimentalnim htijenjima koje ne opravdava nikakva 


stvarna spoznaja. Tom posljednjem stupnju odgovaraju 
teorije poput “religijskog iskustva” VVilliama jamesa, koji 
ide čak tako daleko da “podsvijest” proglasi sredstvom 
kojim čovjek može stupiti u razmjenu s božanskim. Ovdje 
se posljednji preostaci religijskoga preklapaju s preostaci- 
ma filozofije. “Religijsko se iskustvo” povezuje s “pragma¬ 
tizmom”, u ime kojega se zagovara ideja ograničenog boga 
kao “prikladnija” od ideje beskonačnog boga, jer se spram 
njega mogu gajiti osječaji usporedivi s onime što osjećamo 
spram svakog superiornog čovjeka. Istodobno, posežući 
za “podsvjesnim”, zapada se u spiritizam i u sve “pseudo- 
religije” svojstvene našem vremenu, o kojima smo govorili 
u drugim djelima. Na drugoj strani, protestantski se moral 
sve više udaljava od svake doktrinarne osnove, najposlije 
se izrodivši u ono što nazivamo “laičkim moralom” među 
čijim su pristalicama predstavnici svih inačica “liberalnog 
protestantizma”, kao i obznanjeni protivnici svake religij¬ 
ske ideje. U osnovi, kod jednih i kod drugih prevladavaju 
iste tendencije, a jedina je razlika u tome da nijedna strana 
ne ide dovoljno daleko u logičnom slijedu svega što one 
podrazumijevaju. 

S obzirom da je religija zapravo oblik tradicije, antitra- 
dicionalni duh nužno je i antireligijski. Počinje odrođiva- 
njem religije i, kad to može, završava njezinim potpunim 
ukidanjem. Protestantizam je nedosljedan utoliko što isto¬ 
dobno dok nastoji “humanizirati” religiju, i dalje, makar 
teoretski, priznaje opstanak nad-ljudskog činitelja u vidu 
otkrivenja; ne usuđujući se do kraja provesti negaciju, pre¬ 
pušta otkrivenje svekolikim raspravama proizašlim iz po¬ 
sve ljudskih tumačenja, svodeći ga, tako, uskoro na - ništa. 
Kad danas ljudi i dalje tvrde da su “kršćani”, a ne priznaju 

više čak ni božanstvenost Krista, skloniji smo pomisliti da 
su, možda i ne znajući, mnogo bliže posvemašnjoj negaciji 
nego istinskome kršćanstvu. Slične proturječnosti ne tre¬ 
baju nas pretjerano čuditi, jer su prisutne na svim poljima 
i pokazatelji su našeg doba nereda i pometnje, jednako kao 
što je neprestano grananje protestantizma tek jedno od 
brojnih očitovanja te iste raspršenosti u mnoštvenost koja 
se, kao što smo rekli, nalazi posvuda u životu i u znanosti 
modernih. S druge strane, prirodno je da je protestanti¬ 
zam, s duhom negacije koji ga prožima, urodio razornom 
“kritikom” koja je u rukama navodnih “povjesničara reli¬ 
gija” postala oružjem borbe protiv svake religije i na taj je 
način, tvrdeći da priznaje jedino autoritet Svetih knjiga, 
uvelike pridonijela razaranju tog istog autoriteta, to jest 
onog minimuma tradicije koji se još očuvao. Jednom za¬ 
početa, pobuna protiv tradicionalnog duha nije se mogla 
zaustaviti na pola puta. 

Ovdje bi se moglo primijetiti da se protestantizam do¬ 
duše odvojio od katoličkog ustroja, ali nije li samim time 
što je prihvatio Svete knjige sačuvao u njima sadržano 
tradicionalno na u ča van je? Toj se pretpostavci apsolutno 
suprotstavlja uvođenje “slobodnog ispita”, jer ono omogu¬ 
ćuje svakovrsne individualne fantazije. Očuvanje doktrine 
pretpostavlja uostalom sustavno tradicionalno obrazova¬ 
nje sukladno pravovjernom tumačenju, a to se obrazova¬ 
nje u zapadnome svijetu poistovjetilo s katoličanstvom. 
Bez sumnje, u drugim su civilizacijama istu zadaću mogli 
ispuniti posve drukčiji oblici organizacije, ali ovdje je ri¬ 
ječ o zapadnoj civilizaciji s njenim osobitim okolnostima. 
Stoga se ne može tvrditi da, primjerice, u Indiji ne posto¬ 
ji institucija usporediva s papinstvom, jer slučaj je posve 


različit, ponajprije zato što nije riječ o tradiciji religijskog 
oblika u zapadnom smislu riječi, pa stoga i sredstva ko¬ 
jima se ona Čuva ne mogu biti ista, a osim toga, hinduski 
je duh posve različit od europskoga, pa tradicija u prvom 
slučaju može zadobiti moć kakvu u drugome ne može 
imati bez oslonca na mnogo stroži i izvana uspostavljeni 
ustroj. Već smo rekli da je zapadna tradicija, od pojave kr¬ 
šćanstva, nužno morala poprimiti neki religijski oblik; bilo 
bi predugo ovdje iznositi sve razloge zašto je tome tako s 
obzirom da ih nije moguće u cijelosti razumjeti bez prili¬ 
čno složenog istraživanja, ali to stvarno stanje stvari mora 
se uzeti u obzir 22 , pa zato valja prihvatiti i sve posljedice 
koje odatle proizlaze u vezi s ustrojem primjerenim sličnoj 
tradicionalnoj formi. 

S druge strane, nedvojbeno je, kao što smo već nazna¬ 
čili, da se na Zapadu jedino u katoličanstvu još sačuvalo 
nešto od tradicionalnog duha. Znači li to da se makar na 
tom polju može govoriti o ukupnom očuvanju tradicije, 
zaštićenom od svakog prodora modernoga duha? Naža¬ 
lost, tome izgleda nije tako ili, točnije, ako je preostatak 
tradicije ostao netaknutim, što je već mnogo, prilično je 
sporno da makar i malobrojna elita još razumije njegovo 
duboko značenje, jer bi se njezino postojanje zasigurno 
potvrdilo nekim djelovanjem ili, radije, utjecajem koji ni¬ 
gdje ne nalazimo. Stoga je vjerojatnije riječ o onome što bi¬ 
smo rado nazvali očuvanjem latentnog stanja, koje uvijek 
omogućuje onima za to sposobnima da ponovo pronađu 
vrijednosti tradicije, bez obzira što danas izgleda da toga 

t>£x3' r *' — ■ ' 

22 To se stanje uostalom mora zadržati, prema evanđeoskim rije¬ 
čima, sve do “kraja vijeka”, to jest do kraja sadašnjeg ciklusa. 

nitko nije svjestan. Uostalom, u zapadnome su svijetu pri¬ 
sutni, raspršeni i izvan polja religije, mnogi znakovi ili 
simboli koji proizlaze iz starih tradicionalnih naučavanja 
i koje čuvamo iako ih ne razumijemo. Da bi se obnovilo 
izgubljeno razumijevanje, potreban je cjelovit i živ dodir 
s tradicionalnim duhom kako bi se probudilo ono što je 
dosad bilo uronjeno u neku vrstu sna. Upravo će tu Zapad 
trebati pomoć Istoka, želi li ponovo oživjeti svijest o vla¬ 
stitoj tradiciji. 

Sve rečeno odnosi se isključivo na mogućnosti koje 
katolicizam u svojem načelu posjeduje trajno i neuništi¬ 
vo, dok se utjecaj zapadnog duha, pritom, nužno svodi 
na sprječavanje, u dužem ili kraćem razdoblju, da se neke 
stvari doista razumiju. Obratno, ako pod sadašnjim sta¬ 
njem katoličanstva podrazumijevamo način na koji ga 
shvaća većina samih njegovih pristaša, nužno je prizna¬ 
ti pozitivnije djelovanje zapadnog duha, ako se taj izraz 
može upotrijebiti za nešto bitno negativno. Pritom ne¬ 
mamo na umu samo prilično jasno razgraničene pokrete 
poput netom spomenutog “modernizma”, koji nije bio ni¬ 
šta drugo doli, srećom neuspio, pokušaj uplitanja prote¬ 
stantskog duha u samu Katoličku crkvu: nadasve je riječ o 
mnogo općenitijem stanju duha, raspršenijem i teže sagle- 
dljivom, dakle, još opasnijemu, to opasnijem što ga oni koji 
su njime prožeti često nisu dokraja svjesni. Možemo iskre¬ 
no vjerovati da smo religiozni, a da to u osnovi uopće ne 
budemo, možemo se čak nazivati i “tradicionalistima” a da 
nemamo pojma o istinskome tradicionalnom duhu, što je 
još jedan pokazatelj duhovnog nereda u našem dobu. Du¬ 
hovno stanje koje imamo na umu zapravo “minimalizira” 
religiju, odlaže je na stranu i zadovoljava se time da joj do¬ 


dijeli vrlo ograničeno i najuže moguće mjesto bez ikakva 
stvarnog utjecaja na ostali život, na nešto što je izdvojeno 
od njega nekom vrstom nepropusne pregrade. Ima Ii da¬ 
nas mnogo katolika koji se u svakodnevnu životu i mišlje¬ 
nju ozbiljno razlikuju od svojih navodno “nereligioznih” 
suvremenika? I tu, sa stajališta doktrine, vlada gotovo po¬ 
tpuno neznanje, čak i ravnodušnost. Religija je za mnoge 
jednostavno pitanje “prakse”, običaja, da ne kažemo rutine, 
i ljudi brižno izbjegavaju shvatiti bilo što u vezi s religijom, 
te Čak počinju vjerovati kako tu razumijevanje ničemu ne 
služi ili, pak, vjerovati da se možda i nema Što razumje¬ 
ti. Uostalom, da se religiju doista razumije, bi li joj njezini 
zagovornici uopće dodijelili tako osrednje mjesto? Tako 
se doktrina ustvari zaboravlja ili svodi gotovo ni na što, 
što je neobično blisko protestantskom pristupu, jer su na 
djelu iste modeme tendencije koje se protive svemu “um- 
skom”, a najžalosnije je da opće obrazovanje ne reagira na 
takvo stanje duha, nego se, naprotiv, izvanredno prilago¬ 
dilo: neprestano se govori o moralu, ali gotovo uopće ne o 
doktrini pod izlikom da je nitko ne bi razumio - danas je 
religija puki “moralizam”, ili barem izgleda da nitko ne želi 
uvidjeti što ona doista jest, naime, nešto posve drugo. Ako 
se ipak još ponekad govori o doktrini, to se najčešće čini 
samo da bi se unizila, a rasprave s protivnicima vode se 
na njihovu, “profanu” polju, što neizostavno vodi tome da 
im se čine krajnje neopravdani ustupci; tako vjerujemo da 
smo u većoj ili manjoj mjeri obvezni uzeti u obzir navodne 
dosege modeme “kritike”, dok ništa ne bi bilo lakše nego, 
s posve suprotnog stajališta, ukazati na njihovu ništavost. 
Što u tim okolnostima može uistinu preostati od istinsko¬ 
ga tradicionalnog duha? 

Digresija u koju smo se zaputili propitujući način na 
koji se individualizam izražava na polju religije čini nam 
se korisnom, jer ona pokazuje da je zlo još ozbiljnije i ra¬ 
širenije nego što bi se na prvi pogled moglo pomisliti i, s 
druge strane, ona nas približava pitanju kojim se bavimo, 
i na koje se naša posljednja primjedba čak neposredno na- 
dovezuje, jer je i to primjer individualizma koji posvuda 
unosi duh rasprave. Vrlo je teško objasniti našim suvre¬ 
menicima da postoje stvari o kojima se po samoj njihovoj 
naravi ne može raspravljati. Jer, moderan se čovjek ne 
pokušava uzdignuti tražeći istinu, nego vjeruje da istinu 
može spustiti na svoju razinu, pa je i to zacijelo razlog za¬ 
što - kada govorimo o “tradicionalnim znanostima” ili čak 
o čistoj metafizici, mnogi misle da je riječ jedino o “profa¬ 
noj znanosti” i o “filozofiji”. Na polju individualnog mi¬ 
šljenja uvijek je moguće raspravljati jer se ne prelazi preko 
racionalnog poretka stvari i zato što se ne poziva ni na koje 
više načelo i lako je naći vise ili manje valjane argumente 
“za” i “protiv”. U brojnim je slučajevima čak moguće do 
beskraja voditi rasprave a da se ne dođe ni do kakva rješe¬ 
nja, pa se tako gotovo sva moderna filozofija sastoji jedino 
od nesporazuma i loše postavljenih pitanja. Ni izdaleka 
ne rasvjetljujući pitanja, kao što se obično pretpostavlja, 
rasprava ih najčešće naprosto nadomješta, a nerijetko i do¬ 
datno zamračuje; najčešća je pak posljedica da, želeći uvje¬ 
riti protivnika, svatko samo još snažnije prione uz vlastito 
mišljenje i još se isključivije u nj zatvori. Pritom se zapravo 
ne želi spoznati istinu, nego se želi biti u pravu pod sva¬ 
ku cijenu, ili barem, kad nam već nema druge, u to želimo 
sami sebe uvjeriti, što je to žalosnije s obzirom da se u sve 
uvijek umiješa i potreba za “prozelitizmom”, koji je pose¬ 


bno svojstven upravo zapadnom duhu. Ponekad se indi¬ 
vidualizam vidljivo očituje i u svom najprizemnijem i naj¬ 
nižem smislu: zar na svakom koraku ne srećemo ljude koji 
sude o djelu drugoga čovjeka na osnovi onoga što znaju o 
njegovu privatnom životu, kao da su te dvije stvari u bilo 
kakvu odnosu? Spomenimo usput da odatle proizlazi ista 
sklonost opsjednutosti detaljem, zanimanje za najmanju 
pojedinost iz života “velikih ljudi” i iluzija da ćemo nekom 
vrstom “psihofiziološke” analize objasniti sve što su oni 
stvorili - sve je to vrlo važno imati na umu želimo li doista 
shvatiti suvremeno stanje duha. 

Ali, vratimo se još nakratko uvodnoj napomeni u kojoj 
smo govorili o navici raspravljanja na poljima na kojima 
raspravi nema mjesta i recimo otvoreno: “apologetski pri¬ 
stup “defenzivan” je u pravnom značenju pojma i nije slu¬ 
čajno izveden iz riječi “apologija”, koja doslovce znači go¬ 
vor obrane odvjetnika da bi na jezicima poput engleskoga 
ova riječ naposljetku zadobila općeprihvaćeno značenje 
“isprika”. Pretjerana važnost koja se pridaje “apologetici” 
ned vojbeni je znak uzmaka religijskoga duha. Ta je slabost 
još više naglašena kad se, kao što smo prije kazali, apolo- 
getika” odrodi u posve “profane” rasprave o metodi i pri¬ 
stupima koji religiju stavljaju u isti plan kao i posve spore¬ 
dne i krajnje hipotetičke filozofijske i znanstvene ili pseu¬ 
doznanstvene doktrine, u kojima se u ime “pomirljivosti 
gotovo pristaje i na mišljenje čiji je jedini cilj uništenje sva¬ 
ke religije. Takvi raspravljao sami pružaju dokaz posve- 
mašnjeg nepoznavanja istinskog značenja doktrine, iako 
vjeruju da su njezini više ili manje mjerodavni predstavni¬ 
ci. Ljudi kvalificirani za zagovor tradicionalne doktrine ne 
trebaju razgovarati s “profanima” niti se s njima upuštati 

u “polemiku”; trebaju tek onima koji su kadri razumjeti 
izložiti svoju doktrinu takvu kakva jest i istodobno uka¬ 
zati na pogreške gdje god one bile, prokazati ih kao takve 
bacivši na njih svjetlost istinske spoznaje. Njihova zadaća 
nije da zameću boj i samim time umanjuju značenje dok¬ 
trini, nego da iznesu sud na koji imaju pravo ako su doista 
spoznali principe koji ih nepogrješivo nadahnjuju. Polje 
borbe, polje je akcije, to jest polje individualnog i vremen¬ 
skoga; “nepokretni pokretač” proizvodi i upravlja pokre¬ 
tom a da u nj ne bude uvučen; spoznaja rasvjetljuje akciju 
ne sudjelujući u njezinim nestalnostima; duhovno upra¬ 
vlja svjetovnim ne miješajući se u nj; na taj način svaka 
stvar ostaje u svom redu stvari, na razini koja joj pripada u 
općoj hijerarhiji. Ali, gdje još u modernome svijetu pronaći 
pojam istinske hijerarhije? Više nitko i ništa nije na mjestu 
na kojemu bi se normalno trebalo naći: ljudi više ne pri¬ 
znaju nikakav djelotvoran autoritet na duhovnom polju, 
nijednu opravdanu snagu u vremenskom poretku stvari. 
“Profani” se usuđuju raspravljati o sakralnome, osporavati 
mu značaj, pa i samo postojanje; niži sude o višima, nezna¬ 
nje nameće granice mudrosti, greška staje na mjesto istine, 
ljudsko je odmijenilo božansko, Zemlja je uzela prevlast 
nad Nebom, pojedinac je postao mjera sviju stvari i vjeruje 
da može upravljati svijetom zakonima koji su svi proizvod 
vlastitog mu relativnog i pogrešivog razuma. “Jao vama, 
slijepi vođe”, rečeno je u Evanđelju. I doista, danas ustvari 
posvuda vidimo slijepce koji vode druge slijepce, i koji će 
ih, ne budu li zaustavljeni na vrijeme, neizbježno odvesti u 
ponora u koji će se strovaliti zajedno s njima. 


Šesto tog lavlje 

- ---- 

Nije nam namjerom u ovom istraživanju posebno se 
zadržavati na društvenom stajalištu, jer nas ono samo vrlo 
posredno zanima, zato što predstavlja samo prilično da¬ 
leku primjenu temeljnih principa, pa se na tom polju ni¬ 
pošto ne može početi ispravljati moderni svijet. Uzdizanje 
koje bi počelo na takav obratni način, to jest polazeći od 
posljedica umjesto od principa, nužno bi bilo posve ilu¬ 
zorno i nedostajalo bi mu ozbiljne osnove. Odatle nikad ne 
bi moglo proizaći ništa stabilno, a sve bi trebalo nepresta¬ 
no ponavljati zato što smo propustili najprije se sporazu¬ 
mjeti o bitnim istinama. Zato se ni političke sporednosti, 
makar pojam politike uzeli u najširem značenju, ne može 
vrednovati drukčije nego kao tek izvanjske znakove men¬ 
taliteta vremena; ali, ne može se ni šutke prelaziti preko 
oči tovanja modernog nereda na društvenom polju u užem 
smislu. 

Kao što smo netom naznačili, nitko danas u zapadnom 
svijetu više nije na mjestu koje mu normalno pripada su¬ 
kladno njegovoj vlastitoj prirodi, a upravo to imamo na 
umu kada kažemo da kaste više ne postoje, jer kasta, shva¬ 
ćena u istinskome tradicionalnom značenju, nije drugo 
doli sama individualna priroda, sa svim svojim specifi¬ 
čnim sposobnostima koje svakog čovjeka predodređuju 
za ispunjavanje određene službe. Otkad se nijedan polo- 

žaj ne dodjeljuje na osnovi bilo kakvog legitimnog propi¬ 
sa, neizbježno je da se svatko bavi svačim, a često i onim 
za što je najmanje sposoban; ulogu koju pojedinac igra u 
društvu ne određuje slučaj koji u stvarnosti ne postoji 23 , 
nego ono što može stvoriti iluziju slučaja, to jest ispreple¬ 
tenost sviju sporednih okolnosti, pri čemu će najmanje u 
tome sudjelovati upravo jedini činitelj koji bi trebao biti 
važan, naime, prirodne razlike među ljudima. Uzrok sveg 
tog nereda upravo je negiranje tih razlika, koje vodi negi¬ 
ranju društvene hijerarhije, a tu negacija - koje otprva go¬ 
tovo i nismo bili svjesni i prije je praktične nego teorijske 
prirode, s obzirom da je miješanje kasti prethodilo njiho¬ 
vu posvemašnjem ukidanju ili, drugim riječima, pogrešno 
smo prosudili prirodu pojedinca prije nego što smo o njoj 
posve prestali voditi računa - tu negaciju, rekli bismo, 
moderni su uzdigli do pseudoprincipa i nadjenuli joj ime 
“jednakost”. Bilo bi odveć lagano pokazati da jednakosti 
nigdje ne može biti jednostavno zato što ne postoje dva 
istodobno posve različita i u svemu posve istovjetna bića, 
kao što bi bilo lako ukazati na sve besmislene posljedice 
koje proizlaze iz fantastične ideje da se svima nastoji na¬ 
metnuti posvemašnja jednoobraznost, primjerice, svima 
pružiti isto obrazovanje, kao da su svi jednako sposobni 
razumjeti iste stvari i kao da su za njihovo razumijevanje 
svima primjerene iste metode. Možemo se, uostalom, pi¬ 
tati nije li postalo važnije “naučiti” nego uistinu “razumje¬ 
ti”, to jest nije li pamćenje odmijenilo intelekt u sadašnjem 

23 Ono što ljudi nazivaju slučajem zapravo je njihovo nepoznava¬ 
nje stvari; ako netko, rekavši da se nešto dogodilo slučajno, želi 
reći da nije bilo uzroka, bila bi to sama sebi proturječna izjava. 


posve verbalnom i “knjiškom” obrazovanju, gdje se teži 
jedino prikupljanju najosnovnijih i raznorodnih pojmova, 
i gdje se kvaliteta posve žrtvovala kvantiteti, kao što je po¬ 
svuda slučaj u modernome svijetu zbog razloga koje ćemo 
podrobnije objasniti u nastavku: na djelu je opet tek ra¬ 
spršivanje u mnoštvenosti. Moglo bismo ukazati na mno¬ 
gostruku štetnost “obveznog obrazovanja”, ali na ovome 
mjestu nećemo na tome insistirati, kako ne bismo izašli iz 
okvira koji smo zacrtali; zadovoljit ćemo se time da samo 
usput naznačimo kako je ta osobita posljedica “egalitar- 
nih” teorija jedan od činitelja nereda koji su danas toliko 
brojni te ih nije moguće ni pobrojati, a da neki ne propu¬ 
stimo. 

Kad smo suočeni s idejom poput “jednakosti” ili s ide¬ 
jom “napretka”, ili s drugim “laičkim dogmama”, koje go¬ 
tovo svi naši suvremenici slijepo prihvaćaju, a većina tih 
ideja se jasno uobličila tijekom 18 . stoljeća, prirodno je da 
se ne možemo složiti s mišlju da su takve ideje nastale 
spontano. One su zapravo “sugestije” u najstrožem smi¬ 
slu riječi, koje su mogle biti djelotvorne jedino u sredini 
već spremnoj da ih prihvati; one nisu u cijelosti oblikovale 
duh modernoga doba, ali su uvelike pridonijele tome da 
se razvije do točke koju zacijelo bez njih ne bi dostigao. 
Kad bi tih sugestija nestalo, opće stanje duha bilo bi mno¬ 
go spremnije promijeniti usmjerenje. To je i razlog zašto 
ih tako brižno podržavaju svi koje žele zadržati nered, a 
možda ga još i povećati, i razlog zašto se, u vremenu u 
kojemu se sve podastire raspravi, jedino o njima ne može 
raspravljati. Teško je, uostalom, točno odrediti stupanj 
iskrenosti zagovornika takvih ideja, saznati u kojoj mjeri 
neki ljudi uspijevaju prionuti uz vlastite laži i sugerirajući 

drugima, sugerirati sami sebi, a u propagandi takve vrste 
nerijetko su upravo oni koji su joj ‘nasjeli’ pa su stoga nje¬ 
zini najbolji instrumenti, jer u sve unose uvjerenje koje bi 
drugi teže mogli hiniti i koje lako postaje zarazno. Ali, u 
pozadini svega toga, barem na početku, nalazilo se mnogo 
svjesnije djelovanje kojim su upravljali ljudi koji su dobro 
znali kako stvari stoje u vezi s idejama koje puštaju u ko¬ 
lanje, Govorimo o “idejama”, ali tu je riječ ovdje vrlo nepri¬ 
mjereno upotrijebiti, jer je očevidno da nipošto nije riječ 
o čistim idejama, pa čak ni o nečemu što iz bližega ili iz 
daljega pripada ‘umskoj’ razini stvari. To su, ako hoćete, 
lažne ideje, točnije, “pseudoideje” koje prije svega trebaju 
izazvati sentimentalne reakcije, kojima se najdjelotvornije 
i najlakše djeluje na mase. U tom smislu, riječ ima veću va¬ 
žnost od pojma koji ona želi predstaviti, a većinu moder¬ 
nih “idola” zapravo čine samo riječi, jer je ovdje na djelu 
neobičan fenomen poznat pod imenom “verbalizma” kod 
kojega zvučnost riječi dostaje da stvori iluziju misli: u tom 
je smislu posebno karakterističan utjecaj što ga govornici 
vrše na mase i ne treba ga podrobnije proučavati da bismo 
uvidjeli kako je doista riječ o postupku sugestije koji se 
može posve usporediti s rabotom hipnotizera. 

Ali, vratimo se posljedicama do kojih dolazi zbog ne¬ 
gacije svake istinske hijerarhije i spomenimo da pri sa¬ 
dašnjem stanju čovjek samo iznimno i gotovo slučajno 
ispunjava sebi primjeren zadatak, dok bi u normalnom 
društvu ovako što trebalo biti iznimka. Cesto isti čovjek 
mora obavljati posve različite zadatke, kao da se njegove 
sposobnosti može mijenjati po volji. To se čini paradoksal¬ 
nim u razdoblju pretjerane “specijalizacije”, pa ipak doista 
je tako, nadasve na političkome polju. Ako je nadmetanje 


među “specijalistima” često posve iluzorno, i u svakom 
slučaju ograničeno na vrlo usko područje, ipak je prisutna 
vjera u mogućnost nadmetanja. Ali, postavlja se pitanje za¬ 
što to uvjerenje ne igra nikakvu ulogu u karijeri političara, 
s obzirom da često posvemašnja nemjerodavnost ne pred¬ 
stavlja nikakvu prepreku. Pa ipak, ako bolje razmislimo, 
lako ćemo uočiti da nema mjesta čuđenju, jer je to posve 
prirodna posljedica shvaćanja “demokracije” u ime koje 
moć dolazi odozdo i bitno se naslanja na većinu, što nužno 
podrazumijeva isključivanje svakog istinskog nadmetanja, 
jer svako nadmetanje uvijek pretpostavlja barem relativnu 
superiornost i može biti, jedino, svojina manjine. 

Ovdje bismo ponudili nekoliko objašnjenja kako bi¬ 
smo, s jedne strane, ukazali na sofizme koji se kriju iza 
“demokratske” ideje i, s druge, na veze koje povezuju tu 
istu ideju s ukupnošću modernog mentaliteta. U odno¬ 
su na stajalište koje zagovaramo, ne treba naglašavati da 
primjedbe iznosimo bez ikakva zauzimanja strana i mimo 
svih političkih rasprava u kojima ne želimo sudjelovati ni 
na koji način. Naš je pristup posve nepristran, kao što bi¬ 
smo pristupili bilo kojem predmetu proučavanja nastojeći 
jedino što jasnije ukazati na sve što se krije u osnovi svega 
toga, što je uostalom nužan i dostatan uvjet da se rasprše 
sve iluzije suvremenika kada se govori o demokraciji. I tu 
je doista na djelu “sugestija” kao što smo malo prije kazali 
u vezi s donekle različitim ali ipak srodnim idejama, a Čim 
znamo da je riječ tek o sugestiji, čim smo shvatili na koji 
način ona djeluje, ona više ne može biti djelotvorna - pro¬ 
tiv takvih stvari svako produbljeni je i posve “objektivno” 
ispitivanje, kao što se danas voli reći u žargonu preuzetom 
od njemačkih filozofa, čini se uvelike i na drugi način dje- 

lotvornije od svih sentimentalnih obznana i svih strana¬ 
čkih raspri koje ne dokazuju ništa i puki su izraz individu¬ 
alnih opredjeljenja. 

Najodlučniji argument protiv “demokracije” svodi se 
na nekoliko riječi: nadređeno ne može proizaći iz podre¬ 
đenoga, jer “više” ne može proizaći iz “manjega” - to je 
matematički apsolutno točno i tu nema mogućeg prigo¬ 
vora. Važno je primijetiti da upravo isti argument, primi¬ 
jenjen na drugo polje, jednako vrijedi i za “materijalizam”, 
a u toj podudarnosti nema ničeg iznenađujućeg, jer su te 
dvije stvari mnogo tješnje povezane nego što se može čini¬ 
ti na prvi pogled. Bjelodano je da narod ne može raspola¬ 
gati vlašću koju sam ne posjeduje, jer istinska vlast može 
doći jedino odozgo i zato joj pravo građanstva može dodi¬ 
jeliti jedino mjera nadređena društvenom poretku, to jest 
duhovni autoritet, a ako tome nije tako, na djelu je samo 
privid vlasti, činjenično stanje koje nema opravdanja zbog 
nedostatka načela, pa u njemu može vladati jedino nered i 
pometnja. Rušenje svake hijerarhije počinje čim se svjeto¬ 
vna vlast pokuša osamostaliti od duhovnog autoriteta, ko¬ 
jeg potom sebi podređuje pod izlikom da služi političkim 
ciljevima. Prvo posezanje otvara vrata svim drugima, pa 
bi se tako moglo pokazati da je francusko kraljevstvo od 
14 . stoljeća nadalje samo i nesvjesno radilo na pripremi 
Revolucije koja će ga srušiti. Možda će se jednoga dana 
ukazati prilika da to stajalište razradimo na dužni način, a 
ovom ga prigodom naznačujemo tek u osnovnim crtama. 

Ako “demokraciju” definiramo kao vladavinu naroda 
nad samim sobom, na djelu je zapravo nemogućnost, ne¬ 
što što se čak ne može potvrditi kao činjenično stanje ni u 
našem vremenu ni u bilo kojem drugom. Ne smijemo se 


dati zavarati riječima, jer je proturječno tvrditi da isti ljudi 
mogu u isti mah vladati i biti u položaju da se njima vla¬ 
da, jer, poslužimo li se aristotelovskim jezikom, isto biće 
ne može u istom odnosu biti zastupljeno u “aktualnom” i 
u “potencijalnom” smislu. Taj odnos nužno pretpostavlja 
dva pojma: ne može biti oni kojima se vlada ako nema 
onih koji vladaju, pa makar i nelegitimno i bez drugoga 
prava na vlast doli onog koje su sami prisvojili. Ali, ve¬ 
lika umješnost vladara u modernome svijetu sastoji se u 
tome da narod uvjere kako sam sobom vlada. Narod je 
potpuno spreman prihvatiti ovo uvjerenje, jer mu ono la¬ 
ska i zato što je nesposoban za podrobno promišljanje koje 
bi mu omogućilo da uoči postojeću nemogućnost. Da bi 
se stvorila takva iluzija, izmišljeno je “opće pravo glasa”: 
uvjerenje da zakon stvara većina dok se pritom ne shvaća 
da se mnijenje lako može usmjeriti i promijeniti - uvijek 
se pomoću odgovarajućih sugestija misaone tokove može 
skrenuti u željenom smjeru. Ne znamo više tko je spome¬ 
nuo “fabriciranje mišljenja”, i ta je sintagma posve točna, 
iako bi trebalo reći i da oni koji su prividno na vlasti ne 
raspolažu uvijek potrebnim sredstvima za postizanje tog 
rezultata. Potonja primjedba zacijelo objašnjava zašto je 
nemjerođavnost “najistaknutijih” političara tek od relati¬ 
vne važnosti; ali kako nam ovdje nije namjerom razotkri¬ 
vati lukavstva onoga što bismo mogli nazvati “strojem za 
upravljanje”, ograničit ćemo se da naznačimo kako sama ta 
nemjerođavnost podržava iluziju o kojoj je bilo riječi: jedi¬ 
no se pod tim uvjetima političari mogu smatrati predsta¬ 
vnicima većine, biti na njezinu sliku i priliku, jer bez obzi¬ 
ra o kojem se pitanju većina treba izjasniti, nju uvijek čine 
nemjerodavni ljudi čiji je broj neusporedivo veći od broja 

ljudi sposobnih da iznesu svoje mišljenje uz savršeno po¬ 
znavanje stvari. 

Odmah valja reći u čemu je misao - da većina mora do¬ 
nositi zakone - bitno pogrešna, jer čak i ako je ta misao po 
prirodi stvari nadasve teorijska i ne može odgovarati ne¬ 
koj istinskoj stvarnosti, valja ipak objasniti kako se uspje¬ 
la usaditi u moderan duh te kojim njegovim sklonostima, 
makar prividno, odgovara i zadovoljava ih. Najuočljivija 
pogreška upravo je ona koju smo upravo naznačili: mi¬ 
šljenje većine može jedino biti izraz nekompetentnosti, 
proizlazilo ono iz nedostatka umnosti ili iz pukog i obi¬ 
čnog neznanja; tu bi se mogla navesti i neka razmišljanja 
u vezi s “kolektivnom psihologijom” i podsjetiti na po¬ 
znatu činjenicu da ukupne duhovne reakcije pojedinaca 
koji čine mnoštvo u pravilu polu čuju rezultatom koji nije 
čak ni na prosječnoj nego na još nižoj razini; mogao bi se 
također spomenuti pokušaj nekih modernih filozofa da 
“demokratsku” teoriju o višoj vrijednosti mišljenja većine 
prenesu na polje umnoga, učinivši od onoga što nazivaju 
“općim slaganjem” navodni “kriterij istine”: pretpostavi¬ 
mo li da i postoji pitanje u vezi s kojim se svi ljudi slažu, 
to slaganje samo po sebi ništa ne dokazuje, a osim toga, 
kad bi to jednoglasje doista postojalo, što je tim spornije s 
obzirom da mnogi ljudi u pravilu nemaju nikakvo mišlje¬ 
nje u vezi s bilo kojim pitanjem i nisu ga nikad ni posta¬ 
vljali, ipak to ne bi bilo moguće ustanoviti kao činjenicu, 
jer se ono što navodimo u prilog nekom mišljenju i kao 
potvrdu njegove istinitosti svodi tek na slaganje najvećeg 
broja, a to je tek slaganje prostorno i vremenski vrlo ogra¬ 
ničene sredine. Na tom polju postaje još jasnije da teoriji 
nedostaje osnove, jer je na njemu lakše potisnuti osjećaje 


koji, naprotiv, odmah i neizbježno ulaze u igru kad je riječ 
o polju politike. Upravo je utjecaj osjećaja jedna od osno¬ 
vnih prepreka razumijevanju određenih stvari, čak i kod 
ljudi s dostatnom intelektualnom sposobnošću da ih bez 
muke razumiju: emotivni nagoni kočnica su razmišljanju, 
pa je upravo zato jedno od najnižih lukavstava politike da 
izvuče korist iz takve nekompetentnosti. 

Ali, zađimo dublje u pitanje: što točno znači zakon naj¬ 
većeg broja na koji se pozivaju moderne vlade i koji im 
služi kao jedino opravdanje? To je naprosto zakon mate¬ 
rijalnog i gole sile, naime, zakon prema kojemu masa po¬ 
vučena vlastitom težinom gazi sve što joj se nađe na putu; 
tu se nalazi poveznica između “demokratskog” poimanja 
i “materijalizma”, i upravo je zato to shvaćanje usko pove¬ 
zano sa sadašnjim stanjem duha. Na djelu je posvemašnji 
obrat normalnog poretka stvari, jer se obznanjuje prevlast 
mnoštvenog kao takvog, a takva prevlast postoji jedino u 
svijetu materijalnog 24 . Obratno, u duhovnome svijetu, i još 
jednostavnije, u univerzalnom poretku stvari, jedinstvo 
je na vrhu hijerarhijske ljestvice i ono je princip iz kojeg 
proizlazi svekolika mnoštvenost 25 . Ali, ako se načelo ni¬ 
ječe ili gubi iz vida, preostaje jedino puka mnoštvenost 
koja se poistovjećuje s materijom samom. S druge strane, 
naše spominjanje težine nije samo puka poredba, jer težina 
zapravo predstavlja, na polju fizičkih snaga u najobični¬ 
jem značenju riječi, silaznu i pritiskujuću tendenciju koja 

■ ' ■ ■"* 

24 Dostaje pročitati Tomu Akvinskoga da bismo vidjeli kako “mt- 
merus stat ex parte materine 

25 Od jednog reda stvari do drugoga, analogija je ovdje, kao i u 
svim sličnim slučajevima, upravo obratna. 

biće sve tješnje ograničuje i istodobno vodi mnoštvenosti, 
ovdje predočenoj u vidu sve veće gustoće 26 . Upravo je to 
usmjerenje obilježilo razvoj ljudskog djelovanja od poče¬ 
tka modernoga doba. Valja uza sve primijetiti da je materi¬ 
ja, svojom istodobnom sposobnošću podjele i ograničenja, 
ono što skolastičko naučavanje naziva “principom indivi- 
duacije” i tu se naša sadašnja razmišljanja nadovezuju na 
ono što smo prije kazali u vezi s individualizmom: tenden¬ 
cija o kojoj je netom bilo riječi istodobno je, kazali bismo, 
i “indiviđualizirajuća” tendencija, u skladu s kojom se do¬ 
gađa to što judeo-kršćanska tradicija naziva “padom” bića 
koja su se odvojila od izvornog jedinstva 27 . Mnoštvenost 
zamišljena izvan svog principa, i koja zbog toga više ne 
može postići jedinstvo, predstavlja u društvenom poretku 
stvari kolektivu ost shvaćenu kao puki aritmetički zbroj 
pojedinaca koji je čine, i koja ostaje samo to s obzirom da 

2() Tu tendenciju hindusko naučavanje naziva lamaš i poistovje¬ 
ćuje je s neznanjem i s mrakom: primijetit ćemo da je, prema 
onome što smo malo prije rekli u vezi s primjenom analogije, 
pritiskanje ili zgušnjavanje o kojemu je riječ, na suprotnoj stra¬ 
ni od koncentracije zamišljene u duhovnom ili umskom pore¬ 
tku, tako da, kako god otprve moglo izgledati neobično, njoj 
u stvarnosti odgovara podjela i raspršenost u mnoštvenosti. 
Tako je uostalom i s jednoznačnošću ostvarenom odozdo, na 
najnižoj razini, sukladno “egalitarnom” poimanju, koje je na 
posve suprotnoj strani od njemu nadređenog jedinstva. 

27 Zato Dante simbolično smještava Luciferovo boravište u sre¬ 
dište zemlje, to jest na točku kojoj sa svih strana smjeraju sile 
teže; ona je utoliko suprotnost od središta duhovne ili “nebe¬ 
ske” privlačnosti koju u većini tradicionalnih naučavanja sim¬ 
bolizira Sunce. 


se ne vezuje ni uz jedno načelo nadređeno pojedincu, dok 
je zakon kolektivnosti u tom smislu zakon najvećeg broja 
na kome se temelji ideja “demokracije”. 

Zastanimo na trenutak kako bismo izbjegli moguću za¬ 
bunu: govoreći o modernom individualizmu, imali smo 
na umu isključivo njegova očitovanja u “umskome” pore¬ 
tku stvari, pa bi se moglo pomisliti da stvari stoje drukči¬ 
je kad je riječ o društvenoj razini. Naime, shvati Ii se riječ 
“individualizam” u najužem značenju, mogli bismo pože¬ 
ljeti suprotstaviti kolektivnost individui i pomisliti da su 
činjenice poput sve obuhvalnije uloge države i sve veće 
složenosti društvenih institucija pokazatelji tendencije su¬ 
protne individualizmu. Tome, međutim, nije tako, jer se 
kolektivnost, koja nije ništa drugo nego zbroj individua, 
ne može njima suprotstaviti, kao uostalom ni država shva¬ 
ćena na moderan način, to jest kao puko predstavljanje 
mase, u kojoj se ne odražava nikakvo više načelo. Među¬ 
tim, mi smo individualizam odredili upravo kao negaciju 
nad-inđividualnog principa. Prema tome, ako na društve¬ 
nom polju dođe do sukoba između različitih tendencija 
koje su sve istodobno prisutne u modernome duhu, nije 
riječ o sukobima između individualizma i nečeg drugoga, 
nego naprosto između mnoštvenih inačica kojima je po¬ 
dložan i sam individualizam; stoga je lako razumjeti zašto 
su, zbog odsustva svakog principa kadrog da doista obje¬ 
dini mnoštvenost, ti sukobi u naše vrijeme nužno brojniji i 
ozbiljniji nego ikad prije, jer tko kaže individualizam, nu¬ 
žno kaže i podjela, a ta podjela, s kaotičnim stanjem koje 
iz nje proizlazi, kobna je posljedica posve materijalističke 
civilizacije, budući da je sama materija pravi korijen podje¬ 
le i mnoštvenosti. 

Sada još valja ukazati na neposrednu posljedicu “de¬ 
mokratske" ideje kao negacije elite kako je mi razumijemo. 
Nije slučajno da se “demokracija" suprotstavlja “aristokra¬ 
ciji", pri čemu potonja riječ, barem u svom etimološkom 
značenju, označava upravo vladavinu elite. Ona pak, po 
samom svom određenju, ne može označavati drugo doli 
mali broj, a njezina moć, točnije njezin autoritet, koji proi¬ 
zlazi jedino iz njezine intelektualne nadmoći, nema ničeg 
zajedničkog s numeričkom snagom na kojoj počiva “de¬ 
mokracija", čije je bitno obilježje da manjinu žrtvuje veći¬ 
ni, i samim time, kao što smo već rekli, kvalitetu žrtvuje 
kvantiteti, dakle, elitu masi. Stoga je upravljačka uloga 
istinske elite sama njezina opstojnost, jer ona nužno igra 
tu ulogu otkad postoji, radikalno nespojiva s “demokra¬ 
cijom", to jest s negacijom svake hijerarhije: sama osnova 
ideje “demokracije" jest da svaki pojedinac vrijedi koliko 
i neki drugi pojedinac, zbog toga jer su brojčano isti, i oni 
mogu biti isti samo u brojčanom smislu i nikako druga¬ 
čije. Istinska elita, kao što smo rekli, može biti jedino du¬ 
hovna, pa je i to razlog da se “demokracija" može jedino 
uspostaviti tamo gdje čista umnost više ne postoji, kao što 
je uistinu slučaj s modernim svijetom. Ali, s obzirom da je 
jednakost činjenično nemoguća, i budući da se, usprkos 
svim naporima niveliranja, praktično ne mogu ukloniti 
sve razlike među ljudima, to se, mimo svake logike, izmi¬ 
šljaju lažne, uostalom, brojne elite koje pokušavaju odmi¬ 
jeniti jedinu stvarnu elitu. Te se, pak, lažne elite temelje na 
shvaćanju da je važna bilo kakva superiornost, pa su zato 
po svojoj naravi relativne i sporadične i uvijek strogo pri¬ 
padne redu materijalnog. To je lako shvatiti primijetimo 
li da se najvažnija društvena razlika u današnjem stanju 


stvari temelji na imetku, to jest na posve izvanjskoj supe¬ 
riornosti sasvim kvantitativne prirode, jedinoj koja se za¬ 
pravo može uskladiti s “demokracijom" s obzirom da pro¬ 
izlazi iz istog viđenja stvari. Dodali bismo da su čak i oni 
koji se danas smatraju protivnicima takvog stanja stvari, 
ali koji također ne uvode nijedno više načelo, nesposobni 
djelotvorno ispraviti postojeći nered, a možda bi ga, idu¬ 
ći stalno dalje u istome smjeru, samo još mogli pogoršati. 
Do spora tako dolazi jedino među inačicama “demokraci¬ 
je" koje uglavnom naglašavaju “egalitarno” usmjerenje, i, 
kao što smo kazali, inačica individualizma, što se u osnovi 
svodi na isto. 

Tih nam nekoliko primjedbi dostaje da se odredi druš¬ 
tveno stanje suvremenog svijeta i da se istodobno pokaže 
kako na tom polju, kao i na svim ostalima, postoji samo je¬ 
dan put koji vodi iz kaosa: obnova umnoga i samim time 
vraćanje elite koju se danas na Zapadu može smatrati ne¬ 
postojećom, jer tim se imenom ne može nazvati nekoliko 
izdvojenih i nepovezanih činitelja koji zapravo predsta¬ 
vljaju tek nerazvijene mogućnosti. Ustvari ti elementi iska¬ 
zuju jedino tendencije ili čežnje koje pojedince zasigurno 
navode na pobunu protiv modernoga duha, ali njihov 
utjecaj ne može biti djelotvoran jer im nedostaje istinske 
spoznaje, tradicionalnih danosti koje se ne mogu improvi¬ 
zirati i koje um, prepušten sebi, naročito u tako nepovolj¬ 
nim okolnostima kakve su danas u svakom pogledu, može 
nadomjestiti krajnje nesavršeno i u najmanjoj mjeri. Zbog 
nepostojanja principa i tradicionalnog naučavanja, na dje¬ 
lu su vrlo raspršeni i nerijetko neuspješni napori: moderni 
se svijet, kazali bismo, brani vlastitom disperzijom kojoj 
se ne mogu oprijeti čak ni njegovi protivnici. Tome će biti 

tako sve dok se ostane na polju “profanoga”, na kojemu je 
moderni duh očito u prednosti, jer je riječ o njegovu vla¬ 
stitu i isključivu polju: njegovi protivnici ostaju na njemu 
zato što su, unatoč svemu, i dalje pod snažnim utjecajem 
takva duhovnog opredjeljenja. To objašnjava zašto toliki 
ljudi, pokrenuti nespornom dobrom voljom, ne uočavaju 
da je nužno početi s principima, pa i dalje uporno rasi¬ 
paju snage na nekom relativnom polju, bilo društvenom 
ili drugom, na kojemu se u danim okolnostima ne može 
ostvariti ništa stvarno i trajno. Istinska elita, naprotiv, nije 
se trebala neposredno uplitati na ta polja, niti se miješati 
u izvanjsko djelovanje - svime je upravljala zahvaljujući 
svom utjecaju nedosežnom neobrazovanima, i to tim du¬ 
blje što je bila manje vidljiva. Imamo li na umu snagu su¬ 
gestija o kojima je već bilo riječi, i koje ne traže nikakvu 
istinsku umnost, može se samo pretpostaviti kakva bi bila 
snaga utjecaja koji djeluje na još skriveniji način zbog vla¬ 
stite prirode, a budući da proizlazi iz čiste umstvenosti, tu 
snagu ne bi ugrožavale unutarnje podjele i slabost prisu¬ 
tne u svakoj laži ili iluziji, nego bi je, naprotiv, jačala usre¬ 
dotočenost na jedinstvo principa i mogla bi se poistovjetiti 
sa snagom istine same. 


Sedmo roglavi.jk 

- . --- ■ 

Mate rij a l i st i č ka c i v i l i za c ij a 


Iz svega što prethodi vjerujemo da već jasno proizlazi 
kako su IstoČnjaci posve u pravu kada zapadnoj civilizaci¬ 
ji zamjeraju njezino posve materijalističko usmjerenje: ona 
se doista isključivo razvijala u tom smislu i s kojeg god 
joj stajališta prilazili, uvijek se suočavamo s više ili manje 
neposrednim posljedicama te materijalizacije. Pa ipak, va¬ 
lja nam još dopuniti rečeno, a ponajprije objasniti različita 
značenja razumijevanja riječi “materijalizam”, jer, koristi¬ 
mo li se tim pojmom da bismo odredili suvremeni svijet, 
pojedinci, koji se nipošto ne smatraju “matcrijalistima” a 
istodobno se drže “modernima”, neće propustiti da nam 
prigovore, uvjereni da je riječ o pravoj kleveti, pa je stoga 
ovdje nužno pružiti jasno objašnjenje kako bismo unapri¬ 
jed izbjegli svaki nesporazum. 

Prilično je znakovito da i sama riječ “materijalizam” po¬ 
tječe tek iz 18. stoljeća - uveo ju je tilozof Berkeley, ozna¬ 
čivši njome svaku teoriju koja priznaje istinsko postojanje 
materije. Ne treba naglašavati da ovdje o tome nije riječ 
jer egzistencija materije nije nimalo upitna. Nakon nekog 
vremena, naime, ista je riječ dobila uže značenje, ono koje 
otad posjeduje: označava poimanje prema kojemu ne po¬ 
stoji ništa drugo osim materije i onoga što iz nje proizlazi. 
Valja naglasiti novost takva poimanja, činjenicu da je ono 
u bitnom smislu proizvod modernoga duha, dakle da ba- 

rem dijelom odgovara njegovim tendencijama- 8 . Ovdje, 
međutim, posebno želimo govoriti o ‘'materijalizmu” u 
drugom značenju riječi, mnogo širem a ipak vrlo jasno 
određenom: danas ova riječ predstavlja ukupno stanje 
duha čije je poimanje, kao što smo ga malo prije odredi¬ 
li, tek jedno očitovanje među mnogima, po sebi neovisno 
od svake filozofijske teorije. To stanje duha više ili manje 
svjesno priznaje prevlast materijalnog poretka stvari kao i 
preokupacije koja se na nj odnose, bez obzira zadržale one 
još stanoviti privid spekulativnosti ili bile posve praktične 
prirode: ne može se ozbiljno osporiti da je upravo to odre¬ 
đenje stanja duha velike većine naših suvremenika. 

Sva “profana” znanost koja se razvila tijekom poslje¬ 
dnjih stoljeća bavila se jedino proučavanjem osjetilnoga 
svijeta i bila u njega isključivo zatvorena, pa su se i njezine 
metode primjenjivale jedino na tom polju proglasivši se 
“znanstvenima” uz isključenje svake druge, što je pak do¬ 
velo do negiranja svake znanosti koja se ne odnosi na ma¬ 
terijalne stvari. Međutim, mnoge pristaše takvih stajališta, 
pa i oni koji su se posebno posvetili znanostima o kojima je 
riječ, odbijaju se izjasniti kao “materijalisti” i prihvatiti filo¬ 
zofijsku teoriju tog imena, a tako je i s onima koji spremno 
obznanjuju svoju religioznost čija iskrenost nije sporna, ali 
se njihov “znanstveni” pristup osjetno ne razlikuje od pri¬ 
stupa priznatih materijalista. Često se sa stanovišta religi- 

--- ■ - ——— 

28 Prije 18. stoljeća postojale su “mehanicističke” teorije, od grčko¬ 
ga atomizma do kartezijanskog poimanja fizike. Ali ne treba 
miješati “mehanicizam” i “materijalizam”, usprkos stanovitim 
sličnostima koje su, od pojave “materijalizma”, u strogom smi¬ 
slu dovele do nekih činjeničnih podudarnosti. 


je raspravljalo o tome treba li modernu znanost proglasiti 
ateističkom ili materijalističkom, ali to se pitanje najčešće 
pogrešno postavljalo. Izvjesno je da se moderna znanost 
ne smatra ni otvoreno ateističkom ni materijalističkom, 
da izbjegava postaviti se u odnosu na neka pitanja istodo¬ 
bno ih ne negirajući formalno, kao što to čine neki filozo¬ 
fi. Stoga se u vezi s njom ne može govoriti o činjeničnom 
materijalizmu, o onome što bismo nazvali praktičnim ma¬ 
terijalizmom. Ali, zlo je time možda samo još i gore, jer je 
dublje i raširenije. Filozofijski pristup može biti i vrlo po¬ 
vršan čak i kad je riječ o “profesionalnim” filozofima. Osim 
toga, neki duhovi izbjegavaju negaciju i zadovoljavaju se 
pukom ravnodušnošću, a ona je najopasnija, jer da bi se 
zanijekalo stvari valja ih makar malo imati na umu, dok 
se ovdje na njih uopće ne misli. Kad smo suočeni sa zna¬ 
nošću koja je isključivo materijalistička i usto sebe pred¬ 
stavlja kao jedinu moguću znanost, kad su ljudi spremni 
prihvatiti kao nespornu činjenicu da izvan nje ne može biti 
valjane istine, kad svekoliko obrazovanje nastoji nametnu¬ 
ti predrasude te znanosti, stoje puki “sđentizam”, kako da 
onda ljudi ne postanu praktični materijalisti, to jest da ne 
budu zaokupljeni jedino materijalnim? 

Moderni smatraju da ne postoji ništa izvan onoga što 
se može dodirnuti, a kad i prihvate da teoretski može po¬ 
stojati i nešto drugo, hitaju obznaniti da to ne samo što 
nije poznato nego je i “nespoznatljivo”, i na taj se način 
oslobađaju potrebe da se time bave. Ako ponetko i nastoji 
steći neki pojam o postojanju “drugoga svijeta”, čini to je¬ 
dino pozivajući se na imaginaciju, predočujući ga kao mo¬ 
del zemaljskoga svijeta i na nj prebacujući sve okolnosti 
postojanja svojstvene ovom svijetu, uključujući i prostor 

i vrijeme, pa čak i neku vrstu “tjelesnosti”. Na drugim je 
mjestima već bilo riječi o tome kako su spiritistička shva¬ 
ćanja naročito zapanjujući primjer sirovo materijalističkih 
pređodžaba, pa iako je tu riječ o ekstremnom slučaju, do¬ 
vedenu do karikature, bilo bi pogrešno vjerovati da spi riti - 
zam i sekte koje su mu više ili manje slične imaju monopol 
na takvo tumačenje stvari. Uostalom, općenito govoreći, 
uplitanje imaginacije na polja na kojima ona ne može ni¬ 
šta ponuditi, i što bi joj u normalnim okolnostima trebalo 
zabraniti, vrlo jasno ukazuje na nesposobnost modernih 
ljudi Zapada da se uzdignu iznad osjeti Inoga. Mnogi nisu 
svjesni bilo kakve razlike između “pojmljenog” i “zami¬ 
šljenog”, a neki filozofi, poput Kanta, idu čak tako daleko 
da proglašavaju “nepojmljivim” ili “nemislivim” sve što 
nije podložno predodžbi. Na taj je način sve što naziva¬ 
mo “spiritizmom” ili “idealizmom” najčešće tek neka vr¬ 
sta transponiranoga materijalizma, što nije istinito samo 
za ono što smo nazvali “neospiritualizmom” nego i za sam 
filozofijski spiritualizam koji se ipak smatra suprotstavlje- 
nim materijalizmu. Ustvari, spiritualizam i materijalizam 
u filozofijskom shvaćanju pojma ne mogu se razumjeti je¬ 
dan bez drugoga: oni su naprosto dvije polovine kartezi- 
janskog dualizma, čije se radikalno razlikovanje preobra¬ 
zilo u neku vrstu antagonizma, pa otad cijela filozofija, u 
nemogućnosti njihova nadilaženja, oscilira između ta dva 
pojma. Usprkos svom imenu, spiritualizam nema ničeg 
zajedničkog sa spiritualnošću; njegovo sporenje s mate¬ 
rijalizmom nužno ostavlja posve ravnodušnima one koji 
zauzimaju stajališta višeg reda i koji uviđaju da su te su¬ 
protnosti u osnovi prije puki ekvivalenti, čija se prividna 


suprotnost, u mnogim sm išlo vi ma, svodi jednostavno na 
spor oko naziva. 

Moderni općenito ne priznaju drugu znanost doli onu 
o stvarima koje se mogu mjeriti, izbrojiti i predočiti, to jest 
zapravo o materijalnim stvarima, jer se jedino na njih može 
primijeniti kvantitativno stajalište, a sklonost svođenja 
kvalitete na kvantitetu vrlo je svojstvena upravo moder¬ 
nim znanostima. U tom se smislu, naposljetku, uvriježilo 
vjerovanje da su jedine znanstvene zakonitosti one koje 
izražavaju kvantitativne odnose. Descartesov “mehanici¬ 
zam” obilježio je početak te tendencije, koja se otad samo 
još pojačavala, usprkos promašajima kartezijanske fizike, 
koja nije vezana uz neku određenu teoriju, nego za opće 
razumijevanje znanstvene spoznaje. Mjerenje se danas 
nastoji primijeniti čak i na polju psihologije, ali ona tome 
izmiče samom svojom prirodom. Naposljetku, više se ne 
shvaća da je i sama mjera tek jedna od osobina svojstvenih 
materiji u njezinoj beskonačnoj djeljivosti, pa se ponekad 
ta osobina proširuje na sve što postoji, što pak vodi mate- 
rijalizaciji svih stvari. Kao što smo rekli, materija je puko 
načelo podjele i mnoštvenosti. Prevlast stajališta kvanti¬ 
tete koja je, pokazali smo, prisutna čak i na društvenom 
polju, naprosto je materijalizam u već ustanovljenom smi¬ 
slu te iako nije nužno povezana s filozofijskim materijali¬ 
zmom, ipak je prethodila razvoju tendencija modernoga 
duha. Nećemo dalje ukazivati na to koliko je neopravdano 
svoditi kvalitetu na kvantitetu, ni na nedostatnost svakog 
pokušaja objašnjenja više ili manje “mehanicističkog” tipa, 
nego ćemo jedino istaknuti da je čak i u osjetilnome pore¬ 
tku stvari takva znanost u vrlo labavu odnosu sa stvarno¬ 
šću, čiji joj najznačajniji dio nužno izmiče. 

U vezi sa “stvarnošću” valja još spomenuti činjenicu 
koju su mnogi gotovo previdjeli, a valja je prepoznati jer 
je pokazatelj stanja duha o kojemu je riječ: naime, taj se 
naziv u svakodnevnoj uporabi isključivo odnosi na osje- 
tilnu stvarnost. Budući da je jezik izraz stanja duha naro¬ 
da i vremena, odatle valja zaključiti da je za one koji tako 
govore, sve što nije na polju osjetila “nestvarno” je, to jest 
iluzorno ili čak posve nepostojeće. Možda toga i nisu do 
kraja svjesni, ali takvo je negativno uvjerenje duboko u 
njima usađeno, a kad tvrde suprotno, možemo biti sigurni 
da pritom makar i nesvjesno imaju na umu nešto mnogo 
‘izvanjskije’, što je možda tek verbalne prirode. Ako netko 
misli da smo pretjerali, dostajat će da pogleda, primjerice, 
na što se svode takozvana vjerska uvjerenja mnogih: ne¬ 
koliko postavki posve školnički i mehanički naučenih na¬ 
pamet, u koje ni u koliko nisu proniknuli, o kojima nikad 
nisu razmišljali, ali ih pamte i zgodimice ponavljaju zato 
što su sastavni dio stanovitog formalizma, konvencional¬ 
nog pristupa koji predstavlja sve što su kadri razumjeti 
pod imenom religije. Već smo govorili o toj “minimizaciji” 
religije, čiji “verbalizam” predstavlja jedan od posljednjih 
stupnjeva. Upravo ta “minimizacija” objašnjava zašto ta¬ 
kozvani “vjernici” ni u kojem smislu ne prepuštaju prakti¬ 
čni materijalizam “nevjernicima”. Vratit ćemo se još ovo¬ 
me, ali prije toga valja se razračunati sa shvaćanjima koja 
se odnose na materijalistički karakter moderne znanosti, 
jer to pitanje valja proučiti s različitih stajališta. 

Podsjetili bismo još jedanput da moderne znanosti ne 
teže nekoristoljubivoj spoznaji, a čak i za one koji vjeruju u 
njihovu speku lativnu vrijednost, to je tek maska iza koje se 
kriju preokupacije posve praktične prirode, ali im to omo¬ 


gućuje da sačuvaju iluziju lažne duhovnosti. I sam je De- 
scartes u svojoj fizici nastojao nadasve iz nje izvesti vrstu 
mehanike, medicine i morala, a sa širenjem anglosakson¬ 
skog empirizma stvari su se još više izmijenile. Uostalom, 
ugled znanosti u očima javnosti gotovo jedino počiva na 
činjenici da omogućuje ostvarivanje praktičnih rezultata, 
jer i ovdje je riječ o stvarima koje se može vidjeti i dota¬ 
knuti. Rekli smo da “pragmatizam” predstavlja doseg ci¬ 
jele moderne filozofije i posljednji stupanj njezina pada, 
a odavno i izvan domene filozofije svjedočimo nekoj vrsti 
raširenog i usustavljenog “pragmatizma” koji je u odnosu 
na prvi isto što i praktični materijalizam prema teorijsko- 
me, a preklapa se s onime što neuki nazivaju “zdravim 
razumom”. Taj se gotovo nagonski utilitarizam uostalom 
ne može odvojiti od materijalističke tendencije: “zdrav 
razum” znači ostajanje u granicama zemaljskog obzo¬ 
ra i bavljenje jedino stvarima s neposrednim praktičnim 
učinkom. Za njega je osjetilni svijet jedini “stvaran”, kao i 
činjenica da svaka spoznaja proizlazi iz osjetila. Također, 
prema zdravom razumu”, ovako izvedena spoznaja vrije¬ 
di jedino u mjeri u kojoj omogućuje zadovoljavanje mate¬ 
rijalnih potreba, i ponekad stanoviti sentimentalizam, jer 
valja reći otvoreno i uz rizik da sablaznimo “moralizam” 
suvremenika, takva je osjećajnost zapravo sasvim bliska 
materiji. Za umnost pri svemu tome ne ostaje nimalo mje¬ 
sta, izuzev ako se pristane podrediti ostvarenju praktičnih 
ciljeva i biti tek puko oruđe koje služi zadovoljavanju za¬ 
htjeva niže i tjelesne razine u ljudskoj jedinki, ili, prema 
neobičnom Bergsonovu izričaju, ako postane “oruđe za 
pravljenje oruđa” - takav je “pragmatizam”, u svim svojim 
oblicima, posve ravnodušan spram istine. 

U takvim okolnostima, industrija više nije samo apli¬ 
kacija znanosti, aplikacija od koje bi znanost sama trebala 
biti posve neovisna: ona postaje razlogom i opravdanjem 
njezina postojanja, pa su i ovdje normalni odnosi posve 
izokrenuti. Moderan je svijet usmjerio sve svoje snage, čak 
i kad je pokušao ustanoviti sebi primjerenu znanost, na ra¬ 
zvoj industrije i “mašinizma” želeći na taj način zavladati 
materijom i podrediti je svojim potrebama, a ljudi su, ista¬ 
knuli smo na početku, naprosto postali njezinim robovi¬ 
ma: ne samo da su ograničili svoje umne sposobnosti, ako 
se o njima više uopće može govoriti, na proizvođenje stro¬ 
jeva, nego su i sami postali zapravo strojevi. Doista, “spe¬ 
cijalizacija”, koju su neki sociolozi toliko hvalili nadjenuvši 
joj naziv “podjele rada”, nije se nametnula samo znanstve¬ 
nicima nego i tehničarima, pa čak i radnicima, a za potonje 
je svaki posao koji bi bio u nekoj vezi s intelektom postao 
nemoguć: veoma različiti od nekadašnjih zanatlija, sada 
su oni samo poslužitelji stroja, kazali bismo dio njegova 
tijela, pošto su prisiljeni neprestano i posve mehanički po¬ 
navljati određene pokrete, uvijek iste, i uvijek na isti način, 
radi što manjeg gubitka vremena, kako to zahtijevaju ame¬ 
ričke metode za koje se vjeruje da najbolje predstavljaju 
“napredak”. Ustvari, riječ je jedino o tome da se proizvede 
najviše moguće: malo se brine o kvaliteti, jedino je kvan¬ 
titeta važna. Vratimo se još jednom tvrdnji koju smo već 
predočili u vezi s drugim poljima: moderna je civilizacija 
doista kvantitativna civilizacija, što je samo drugi naziv za 
materijalističku civilizaciju. 

Želimo li se još više uvjeriti u rečenu istinu, dostaje po¬ 
gledati golemu ulogu gospodarskih činitelja u današnjem 
životu naroda i pojedinaca: industrija, trgovina, financije, 


izgleda da su to jedini važni činitelji, što je sukladno već 
spomenutoj Činjenici da se jedina preostala društvena ra¬ 
zlika temelji na materijalnom bogatstvu. Moć novca vlada 
svekolikom politikom, a trgovačka je konkurencija od pre¬ 
sudnog utjecaja na odnose među narodima. Možda je to 
tek privid i ti su činitelji u manjoj mjeri pravi uzrok a pri¬ 
je puka sredstva djelovanja, ali njihov izbor jasno ukazu¬ 
je na vrijednost razdoblja u kojem su na djelu. Uostalom, 
naši su suvremenici uvjereni da su gospodarske okolnosti 
gotovo jedini Činitelj povijesnih događaja, sve do uvjere¬ 
nosti da je uvijek tako bilo, dok je još dalji korak označilo 
ustanovljavanje teorije koja sve želi na taj način objasniti, 
a nosi znakovito ime: “historijski materijalizam”. 1 tu se 
može prepoznati utjecaj jedne od sugestija o kojima je već 
bilo riječi, sugestija koje su to djelotvornije što su sukladne 
tendencijama općeg stanja duha: posljedica je pak da go¬ 
spodarski činitelji najposlije stvarno određuju zbivanja na 
društvenom polju. Bez sumnje, masa je uvijek bila vođena 
na ovaj ili na onaj način, a moglo bi se reći da je njezina 
osnovna povijesna uloga i bila u tome da pristane da je 
netko vodi, jer je ona tek pasivan činitelj, “materija” u Ari¬ 
stotelovu značenju riječi, ali onima koji je vode dovoljno 
je da raspolažu pukim materijalnim sredstvima, ovaj put 
u običnom značenju riječi, što jasno ukazuje na razinu ko¬ 
joj svjedoči naše vrijeme. Istodobno, istu se masu uvjerava 
da nije vođena, da djeluje spontano i da upravlja sama sa 
sobom, a činjenica da ona u to vjeruje, ukazuje na doseg 
izostanka njezine umnosti. 

Govoreći o gospodarskim činiteljima, ukazali bismo 
na vrlo raširenu iluziju da odnosi uspostavljeni na polju 
društvene razmjene mogu poslužiti približavanju i razu- 

mijevanju među narodima, dok je u stvarnosti njihov uči¬ 
nak posve suprotan. Materija jest, kao što smo više puta 
naznačili, u svojoj biti mnoštvenost i podjela, dakle izvor 
borbi i sukoba, pa stoga, bilo daje riječ o narodima ili o po¬ 
jedincima, gospodarsko polje nije i ne može biti drugo doli 
polje sukoba interesa. Nadasve, Zapad ne može računati 
da če s industrijom, kao i s modernom znanošću od koje je 
industrija neodvojiva, pronaći polje razumijevanja s Isto¬ 
kom. Uspiju li Istočnjaci prihvatiti industriju kao štetnu i 
uostalom prolaznu nužnost, jer ona za njih i ne može biti 
drugo, ona će uvijek biti tek oruđe koje će im omogućiti da 
odole prodoru Zapada i sačuvaju vlastitu opstojnost. Va¬ 
žno je znati da drukčije i ne može biti: Istočnjaci su pomi¬ 
reni s tim suočenjem i spremni su se i u gospodarskom na¬ 
dmetanju ogledati sa Zapadom, usprkos odbojnosti pre¬ 
ma takvu djelovanju, ali u tome se rukovode samo jednom 
namjerom - željom da se oslobode strane dominacije koja 
se oslanja jedino na grubu silu, na materijalnu snagu koju 
im upravo industrija stavlja na raspoloženje. Nasilje izazi¬ 
va nasilje, ali valja priznati da Istočnjaci doista nisu ti koji 
su tražili borbu na tom polju. 

Uostalom, izvan pitanja odnosa između Istoka i Zapa¬ 
da lako je ustanoviti da je jedna od najočevidnijih poslje¬ 
dica industrijskog razvoja neprekidno usavršavanje ratnih 
strojeva i povećanje njihove razorne moći u nevjerojatnim 
razmjerima. Već bi i to dostajalo da poništi ''pacifističke” 
sanjarije nekih zagovornika modernog “napretka”, ali sa¬ 
njari i “idealisti” neizlječivi su, a njihova naivnost izgleda 
nema granica. “Humanitarizam” koji je toliko u modi za¬ 
cijelo ne zaslužuje da se shvati ozbiljno. Neobično je da se 
naveliko govori o kraju ratova u razdoblju kad su oni ra¬ 


zorni] i nego ikad prije, ne samo zbog većeg broja sredstava 
za uništenje nego i zato što umjesto da se odvijaju između 
malog broja vojski sastavljenih jedino od profesionalnih 
vojnika, ratovi sve pojedince, bez razlike, okreću jedne 
protiv drugih, uključujući i one najmanje sposobne za oba¬ 
vljanje takvog zadatka. Eto još jednog zapanjujućeg pri¬ 
mjera moderne pomutnje i doista je znakovito, svakome 
tko o tome poželi razmisliti, da naposljetku doživljavamo 
posve prirodnim “dizanje masa” ili “opću mobilizaciju”, da 
se ideja “naoružane zemlje” uspjela nametnuti svima, uz 
tek vrlo rijetke iznimke. I to je posljedica vjerovanja jedino 
u snagu broja: kvantitativnom karakteru moderne civili¬ 
zacije svojstveno je da pokreće goleme mase boraca, dok, 
istodobno, a tu dolazi na svoje i “egalitarizam” u mjerama 
poput “obveznog obrazovanja” i “općeg prava glasa”. Do¬ 
dajmo još da je globalne ratove omogućio jedan svojstveno 
moderni fenomen - pojava “nacionalnosti” kao posljedi¬ 
ca rušenja feudalnog poretka, s jedne strane, i istodobnog 
raskidanja višeg jedinstva “kršćanstva” srednjega vijeka, 
s druge. Ne upuštajući se predaleko, spomenimo još kao 
otežavajuću okolnost odbacivanje duhovnog autoriteta, 
jedinog uspješnog arbitra u normalnim uvjetima, koji je 
samom svojom prirodom iznad sviju političkih sukoba. I 
negacija duhovnog autoriteta pripada praktičnom materi¬ 
jalizmu, budući da mu i sami oni koji tvrde da ga prizna¬ 
ju u načelu niječu svaki stvarni utjecaj i svaku mogućnost 
uplitanja u domenu društvenih odnosa, jednako kao što 
postavljaju nepropusnu pregradu između religije i svako¬ 
dnevnih životnih preokupacija. U privatnom ili u javnom 
životu, u oba se slučaju potvrđuje isto stanje duha. 

Ako se složimo s mišljenjem da materijalni razvoj ima 
nekih, doduše vrlo relativnih, prednosti, možemo tada, 
imajući na umu posljedice poput onih koje smo upravo 
naznačili, postaviti pitanje: ne nadilaze li nedostatci uveli¬ 
ke moguće prednosti. Ne spominjući čak ni sve što se žr¬ 
tvovalo takvu isključivom razvoju, a što je vrijedilo neu¬ 
sporedivo više; ne spominjući zaboravljene više spoznaje, 
razorenu umnost, nestalu duhovnost, usporedimo li pre¬ 
dnosti i nedostatke samog proizvoda moderne civilizacije 
- rezultat je krajnje negativan. Izumi koji se danas sve više i 
sve brže umnažaju to su opasniji što sve više uključuju one 
snage čiju stvarnu prirodu uopće ne poznaju ni oni koji se 
njima koriste, a to je nepoznavanje najbolji dokaz ništavo- 
sti moderne znanosti kao eksplikativne vrijednosti, dakle 
kao spoznaje, pa bila ona ograničena samo na polje fizike. 
Istodobno, s obzirom da su praktične primjene posve su¬ 
kladne smjeru kazaljki na satu što ga je sama ta znanost 
navila samo u jednome interesnom smjeru, ‘ispada’ da je 
industrija jedini stvarni cilj svih tih istraživanja. S obzirom 
da će se opasnost od izuma, pa i onih čija namjena nije bje¬ 
lodano štetna čovječanstvu, ali koji ipak uzrokuju jednak 
broj katastrofa, da i ne govorimo o neočekivanim štetama 
po zemaljsko okruženje, budući da će se sama ta opasnost, 
kazali smo, zacijelo samo još povećavati u razmjerima koje 
teško možemo i odrediti, velika je vjerojatnost da će upra¬ 
vo na taj način svijet početi sam sebe uništavati ne bude li 
spreman zaustaviti se na tom putu dok još ima vremena. 

Ali nije dovoljno pokazati zazor s obzirom na opasno¬ 
sti što ih sa sobom nose moderni izumi, valja poći i dalje: 
nisu li te navodne “dobrobiti” onoga što uobičajeno zove¬ 
mo “napretkom” i što bi se moglo tako nazivati kad bi se 


jasno naznačilo da je riječ isključivo o materijalnom napre¬ 
tku, nisu li te toliko hvaljene “dobrobiti” velikim dijelom 
tek iluzorne? Ljudi našega doba vjeruju da se na taj način 
povećava “blagostanje”, dok mi mislimo da taj cilj, makar 
i ostvaren, nije vrijedio tolikih napora, a i sama njegova 
ostvarenost veoma je sporna. Ponajprije, činjenica je da 
svi ljudi nemaju isti ukus i iste potrebe, da usprkos svemu 
mnogi pokušavaju izbjeći modemi nemir, ludilo brzine, a 
to ne mogu. Smije li se tvrditi da je za njih “dobrobit” ne¬ 
što što im je nametnuto a posve je suprotno njihovoj pri¬ 
rodi? Reći će nam da je danas broj takvih ljudi malen i sto¬ 
ga zanemariv. Ovdje, kao i na političkom polju, većina se 
smatra ovlaštenom gaziti manjinu koja u njezinim očima 
nema pravo postojanja, budući da je sama njihova egzi¬ 
stencija protivna “egalitarističkoj” opsjednutosti jeđnoo- 
braznošću. Ali, ako se ne zadržimo samo na zapadnome 
svijetu i razmotrimo li ukupnost čovječanstva, pitanje se 
mijenja: neće li nekadašnja većina postati manjina? Tada 
bi njihov argument izgubio na uvjerljivosti, a neobična je 
proturječnost da “egalitarci” žele u ime vlastite “superior¬ 
nosti” nametnuti svoju civilizaciju ostatku svijeta unoseći 
pomutnju među ljude koji od njih ništa nisu tražili. Kako 
se njihova “superiornost” odnosi jedino na polje materijal¬ 
nog, posve je prirodno da se služi najgrubljim sredstvima. 
Ne zavaravajmo se: iako masa dobrovoljno prihvaća ta¬ 
kvu navodnu “civilizaciju”, pojedinci u tome ipak prepo¬ 
znaju puku licemjernost “moralizatorskoga” tipa, masku 
koja skriva osvajački duh i gospodarski interes. Valja ipak 
priznati da živimo u neobičnu dobu, u kojemu toliki ljudi 
pristaju vjerovati da se sreća naroda ostvaruje njegovim 
porobljavanjem, oduzimanjem onoga što mu je najsveti- 

je, naime, vlastite civilizacije, prisiljavajući ga da prihvati 
običaje i institute stvorene za neku drugu rasu, a pritom 
ih se još sili da obavljaju najteže poslove kako bi se i sami 
domogli stvari njima savršeno beskorisnih! jer to je stanje 
stvari: moderni Zapad ne podnosi pomisao da ljudi radije 
rade manje i zadovoljavaju se s malo sredstava za život, jer 
njemu je kvantiteta jedina važna, pa ono što nije provjer- 
ljivo osjetilima, proglašavaju nepostojećim, a one koji ne 
pristaju na žurbu i ne proizvode materijalna dobra, pro¬ 
glašavaju naprosto “ljenčinama”; da i ne govorimo pritom 
o sudovima koji se u pravilu odnose na istočnjačke naro¬ 
de; dostaje vidjeti kako o njihovim duhovnim redovima 
prosuđuju čak i takozvani vjerski krugovi. U takvu svijetu 
više nema mjesta za umnost ni za bilo što uistinu unutar¬ 
nje, jer to su stvari koje se ne mogu ni vidjeti ni dodirnuti, 
koje se ne mogu izračunati i izvagati - jedino ima mjesta 
za izvanjsku akciju u svim njezinim oblicima, uključujući 
i onu posve lišenu svakog značenja. Zato se ne treba ču¬ 
diti da anglosaksonska opsjednutost “sportom” svaki dan 
stječe nove pobornike: ideal ovoga svijeta je “ljudska živo¬ 
tinja” koja je do krajnosti razvila snagu svojih mišića. Nje¬ 
govi junaci su atlete, ako ne i nasilnici. Oni pobuđuju javni 
ushit, a mase strastveno prate njihove dosege. Svijet u ko¬ 
jemu su prisutne takve vrijednosti doista je pao na niske 
grane i čini se da se primiče svome kraju. 

Stavimo se, međutim, na trenutak u položaj ljudi čiji 
je ideal materijalno “blagostanje” i koji se u to ime raduju 
svim boljicima što ih moderan “napredak” donosi životu. 
Jesu li doista sigurni da se s njima nisu poigrali? Je li istina 
da su ljudi danas sretniji nego što su prije bili zato što ra¬ 
spolažu bržim sredstvima komuniciranja i drugim sličnim 


stvarima, jesu li sretniji zato što im je život užurbaniji i slo¬ 
ženiji? Čini nam se da stvari stoje upravo suprotno: nera¬ 
vnoteža ne može biti uvjet istinske sreće. Uostalom, što čo¬ 
vjek ima više potreba, to mu više stvari nedostaje, pa zbog 
toga mora biti nesretan. Moderna civilizacija teži tome da 
poveća broj umjetnih potreba i, kao što smo već rekli, uvi¬ 
jek će stvarati više potreba nego što ih može zadovoljiti, 
jer jednom kad smo se zaputili u tom smjeru, vrlo se teško 
zaustaviti na određenoj točki. Nekad ljudi nisu patili zbog 
toga što su lišeni stvari koje nisu postojale i na koje nikad 
nisu ni pomislili. Naprotiv, danas nužno pate ako im te 
stvari nedostaju, jer su se naviknuli da ih smatraju potre¬ 
bnima i one su im doista postale potrebne. Zato se svim 
sredstvima trude domoći onoga što im pruža materijalno 
zadovoljstvo, jedino koje su kadri cijeniti: radi se samo da 
se “zaradi novac”, jer on omogućuje da se tih stvari domo- 
gnu, a što ga više imaju, žele ga imati još vise, jer se nepre¬ 
stano stvaraju nove potrebe i ta im strast postaje jedinim 
životnim ciljem. Odatle nesmiljena konkurencija koju su 
neki “evolucionisti” uzvisili do dostojanstva znanstvenog 
zakona nadjenuvši joj ime “borbe za život” i čija je logička 
posljedica da pravo na život imaju jedino oni najsnažniji u 
najužem materijalističkom značenju riječi. Odatle također 
zavist pa i mržnja prema onima koji posjeduju bogatstvo 
od strane onih koji su ga lišeni. Kako da ljude, kojima su 
propovijedali teoriju “egalitarnosti” ne ispuni bijes kada 
oko sebe svjedoče nejednakosti u obliku koji najsnažni¬ 
je osjećaju, jer je najgrublje vrste? Čeka li jednoga dana 
modernu civilizaciju raspad pod pritiskom neumjerenih 
apetita koje je probudila u masi? Morali bismo biti slije¬ 
pi da u tome ne prepoznamo upravo kaznu za temeljni 

grijeh, ili, ne služeći se moralističkom frazeologijom, neće 
li se civilizacija urušiti od “povratnog udarca” vlastitog 
djelovanja na samome polju na kojemu je do njega i do¬ 
šlo? Evanđelje poručuje: “Tko se maca laća od mača će i 
poginuti.” Tko oslobodi sirove snage materije, stradat će 
slomljen tim istim snagama, kojima više nije gospodar na¬ 
kon što ih je neoprezno pokrenuo i koje u njihovu kobnom 
hodu ne može u beskraj obuzdavati. Bile to snage prirode 
ili snage ljudskih masa, ili jedne i druge zajedno, nije va¬ 
žno, uvijek su na djelu zakoni materije koji nemilosrdno 
slamaju onoga tko je povjerovao da njima može vladati a 
da se i sam ne izdigne iznad materije. A Evanđelje još kaže: 
“Svaka kuća u kojoj ne vlada sloga srušit će se”; taj se iskaz 
upravo može primijeniti na suvremeni svijet koji samom 
svojom prirodom ne može drugo doli posvuda izazivati 
borbu i podjelu. Zaključak se nameće sam po sebi i ne tre¬ 
ba se pozivati na druga razmišljanja da bi se s izvjesnošću 
mogao predvidjeti tragičan kraj ovoga svijeta, ne nastupi 
li u najskorije vrijeme radikalna promjena koja će polučiti 
istinskim preokretom. 

Svjesni smo da će nam pojedinci prigovoriti kako smo, 
govoreći na taj način o materijalizmu moderne civilizaci¬ 
je, zanemarili neke činitelje koji zacijelo ublažuju štetnost 
tog istog materijalizma, ali, ustvari, da njih nije bilo, ova bi 
civilizacija vrlo vjerojatno već jadno propala. Prema tome, 
nipošto ne osporavamo postojanje takvih činitelja, ali ne 
treba stvarati iluzije: s jedne strane, ne treba uključiti sve 
što se na polju filozofije predstavlja pod etiketom “spiritu- 
alizma” i “idealizma”, jednako kao ni sve što u modernim 
tendencijama predstavlja jedino “moralizam” i “sentimen- 
talizam”. Podsjetili bismo da su to jednako “profana” sta¬ 


jališta kao i teoretski ili praktični materijalizam i da su mu 
mnogo bliži nego što se Čini; s druge strane, ako još postoje 
preostaci istinske duhovnosti, oni su do danas preživjeli 
usprkos i nasuprot modernome duhu. Takve ostatke du¬ 
hovnosti na Zapadu je jedino moguće naći u domeni reli¬ 
gije, a već smo kazali do kojeg je stupnja danas vjera osla¬ 
bljena, koliko je i sami vjernici doživljavaju uskogrudno 
i prizemno, i do kojeg je stupnja iz nje izlučena umnost 
koja je zapravo isto što i duhovnost. Mogućnosti koje u 
takvim okolnostima još preostaju. samo su u latentnom 
stanju i danas je njihova stvarna uloga veoma mala. Ipak, 
valja se diviti životnosti religijske tradicije, koja, čak i tako 
upijena u neku vrstu vi dualnosti, odolijeva višestoljetnim 
naporima da se uguši i poništi, a oni kojima je razmišljanje 
dostupno, u tom će otporu prepoznati “ne-ljudsku” snagu 
na djelu. Ponovimo još jednom, ta tradicija ne pripada mo¬ 
dernome svijetu, ona nije jedan od njegovih stvaralačkih 
činitelja, čak je čista suprotnost modernim tendencijama i 
težnjama. To valja otvoreno reći, a ne tragati za mogućim 
pomirenjem: između religijskog duha u pravom smislu ri¬ 
ječi, i modernog duha može postojati jedino antagonizam. 
Svaka pomirljivost može samo oslabiti prvi na račun dru¬ 
goga, a neprijateljstvo modernog duha zbog toga neće biti 
manje, jer on jedino može težiti za potpunim razaranjem 
svega što čovjeku služi u ime više stvarnosti. 

Kažemo da je moderni Zapad kršćanski, ali to je po¬ 
grešno: moderan je duh a n ti kršćanski, zato što je temelj¬ 
no antireligijski, a antireligijski je zato što je, još općenitije, 
antitradicionalan, i tu je njegov pravi značaj, ono što ga 
čini onakvim kakvim jest. Dakako, ponešto od kršćan¬ 
stva prešlo je i u antikršćansku civilizaciju našega doba, 

čiji “najnapredniji” predstavnici, kako sami sebe nazivaju, 
nisu mogli izbjeći, protiv volje a možda i nesvjesno, sta¬ 
noviti, barem posredan, kršćanski utjecaj. Na taj način ra¬ 
skid s prošlošću, kako god radikalan bio, nikad ne može 
biti potpun i ukinuti svaki kontinuitet. Pošti bismo i dalje 
i rekli da sve što vrijedi u modernome svijetu dolazi od 
kršćanstva, ili barem preko kršćanstva, koje je sa sobom 
donijelo i svekoliko naslijeđe prijašnjih tradicija očuvavši 
ga do stupnja koje je dopuštalo stanje na Zapadu i koje u 
sebi još sadrži latentne mogućnosti. Ali, tko je još danas 
među priznatim kršćanima doista svjestan tih mogućno¬ 
sti? Gdje su, čak i u katolicizmu, ljudi koji poznaju duboko 
značenje naucavanja što ga prividno zagovaraju, koji se ne 
zadovoljavaju više ili manje površnim “vjerovanjem”, i to 
prije na osnovi osjećaja nego uma, te doista “znaju” istinu 
religijske tradicije koju smatraju svojom? Rado bismo se 
uvjerili da postoje barem neki takvi pojedinci, jer bi to Za¬ 
padu pružilo najveću i možda jedinu nadu u spas, ali do 
danas ih nismo otkrili. Treba li pretpostaviti da se, poput 
istočnjačkih mudraca, kriju u gotovo nedostupnu zaklonu, 
ili nam valja naposljetku dići ruke i od te posljednje nade? 
Zapad je bio kršćanski do srednjega vijeka, ali on to više 
nije. Nitko ne bi želio više od nas da to ponovno postane i 
da se to dogodi i prije nego što se čini mogućim s obzirom 
na sve što nas okružuje. Ali, ne zavaravajmo se: te je dane 
moderni svijet već proživio. 

Metež modernoga svijeta nastao je, kao što smo kaza¬ 
li, na Zapadu i do nedavnih je godina bio strogo lokalizi¬ 
ran, dok sada svjedočimo činjenici čiju ozbiljnost ne bismo 
smjeli previdjeti: ista se pometnja stala širiti posvuda, a 
čini se da preplavljuje i Istok. Dakako, proboj Zapada nije 
posve novog datuma, ali se dosad ograničavao na više ili 
manje okrutnu dominaciju nad drugim narodima, a po¬ 
sljedice tog proboja odnosile su se jedino na političko i 
gospodarsko polje. Istodobno je duh Istoka, usprkos svim 
naporima različitih propagandi, ostao nepropustan za sva 
zastranjenja i stare tradicionalne civilizacije ostale su ne¬ 
dirnute. Danas, naprotiv, pojedini su se Istočnjaci više ili 
manje potpuno “pozapadnili” napustivši svoju tradiciju 
da bi prihvatili sva zastranjenja modernoga duha i njego¬ 
ve činitelje konfuzije, zahvaljujući obrazovanju stečenom 
na europskim i američkim sveučilištima, pa tako u vlasti¬ 
tim zemljama potiču pomutnju i uznemirenost. Ne treba 
ipak pretjerivati s njihovom važnošću, jer njihovo djelova¬ 
nje nije ni rašireno ni duboko, a privid da je tome tako lako 
je objasniti Činjenicom da mi zapravo ne poznamo prave 
Istočnjake, koji se, uostalom, nimalo ne trude da ih upo¬ 
znamo, a jedino se takozvani “modernisti” među Istočnja- 
cima nastoje izraziti prema van, te govore, pišu i djeluju na 
svakojake načine. Ipak, istina je da bi taj antitradicionalni 

pokret mogao uzeti maha, pa stoga valja predvidjeti sve 
mogućnosti, Čak i najnepovoljnije. Tradicionalni se duh 
već počeo na neki način povlačiti u sebe, središta u kojima 
se on u cijelosti čuva postaju sve zatvorenija i nedostupni- 
ja, a sveopće širenje nereda dobro odgovara onome što se 
treba dogoditi u konačnom stadiju kali-yuge. 

Valja posve jasno reći slijedeće: budući da je moderni 
duh strogo zapadnjačka pojava, ljude na čije je mentalitet 
on utjecao, iako su oni porijeklom Istočnjaci, valja smatrati 
Zapadnjacima, jer im je svaka istočnjačka ideja u istoj mje¬ 
ri strana, a njihovo odbacivanje tradicionalnih naučavanja 
može se jedino objasniti neznanjem. Iako se može činiti 
neobičnim pa čak i proturječnim da su ti isti ljudi, koji 
su s intelektualnog stajališta, ili, radije, protivno svakoj 
istinskoj umnosti, zagovornici “okcidentalizma” na poli¬ 
tičkom polju ponekad čak njegovi protivnici - to nas za¬ 
pravo uopće ne treba čuditi. Oni, naime, nastoje na Istok 
uvesti različite “nacionalizme” a svaki je “nacionalizam “ 
nužno suprotan tradicionalnom duhu. Želeći se oslobodi¬ 
ti strane dominacije, drže da moraju to učiniti služeći se 
upravo zapadnim metodama, onima kojima se zapadni 
narodi bore među sobom i što je, možda, upravo smisao 
njihova postojanja. Zapravo, ako su stvari došle dotle da 
je neizbježno koristiti se sličnim metodama, moguće ih je 
primijeniti jedino služeći se sredstvima koja su izgubila 
svaku vezu s tradicijom. Moguće je također da ta sredstva 
oni koriste samo privremeno kako bi ih poslije odbacili, 
kao i same Zapadnjake. Bilo bi uostalom prilično logično 
da se ideje koje šire Zapadnjaci okrenu protiv njih, jer su 
one zapravo isključivi činitelji razdvajanja i propasti. Na 
taj način modernoj civilizaciji u svakom slučaju prijeti pro¬ 


past, pa onda nije važno je Ii ona posljedica nesloge među 
Zapadnjacima, nesloge među narodima ili među druš¬ 
tvenim klasama, ili, kao što neki tvrde, posljedica napada 
“pozapa činjenih” Istočnjaka, ili pak kataklizme izazvane 
“napretkom znanosti” - kakogod bilo, zapadni je svijet u 
opasnosti jedino zbog vlastite greške i zbog onoga što sam 
zagovara. 

Postavlja se jedino sljedeće pitanje: hoće li pod utje¬ 
cajem zapadnog duha Istok samo proći kroz prolaznu i 
površnu krizu, ili će Zapad povući u propast cjelokupno 
čovječanstvo? Na to je teško dati nedvojben odgovor, ali 
činjenica je da danas na Istoku postoje dva suprotstavlje¬ 
na duba, a duhovna snaga, svojstvena tradiciji i nepozna¬ 
ta njezinim protivnicima, mogla bi pobijediti materijalnu 
snagu, nakon što ova bude odigrala svoju ulogu, i poni¬ 
štiti je kao što svjetlost otjera tamu. Čak bismo mogli ka¬ 
zati da će ona nužno prije ili poslije pobijediti, ali bi prije 
toga moglo nastupiti razdoblje posvemašnje tame. Tradi¬ 
cionalni duh ne može umrijeti zbog toga što je po svojoj 
biti iznad smrti i promjene, ali bi se mogao posve povući 
iz izvanjskoga svijeta, a tada bi doista nastupio “kraj svije¬ 
ta”. Prema svemu iznesenom, prilično je vjerojatno da se 
ta mogućnost ostvari u relativno bliskoj budućnosti, a u 
metežu koji sa Zapada danas postupno preplavljuje Istok 
nazire se “početak kraja”, naznaka trenutka u kojemu će se, 
sukladno hinduskoj tradiciji, svekolika sakralna znanost 
zatvoriti poput školjke, da bi u zoru novoga svijeta iz nje 
izašla nedirnuta. 

Ali, ostavimo za sada te anticipacije i usredotočimo se 
na sadašnje događaje - nesporno je da Zapad sve prepla¬ 
vljuje. Njegovo se djelovanje najprije proširilo na materi- 

jalno polje, koje mu je bilo izravno nadohvat ruke, i to bilo 
putem silovitih osvajanja, bilo pomoću trgovine i neumo¬ 
ljivog prisvajanja resursa svili naroda. Ali, sada se krenu¬ 
lo još dalje - obuzeti samo sebi svojstvenom potrebom za 
preobraćanjem, Zapadnjaci su u stanovitoj mjeri uspjeli 
i drugima nametnuti antitradicionalan i materijalistički 
duh, i dok je prvi oblik osvajanja zahvatio zapravo samo 
tijelo, drugi truje um i ubija duhovnost. Prvo je uostalom 
pripremalo drugo i omogućilo ga, pa se tako u konačni- 
ci zapadni duh grubom silom uspio nametnuti posvuda, 
a drukčije nije moglo ni bili, jer je jedino u tome stvarna 
nadmoć zapadne civilizacije, toliko inferiorne u svakom 
drugom pogledu. Zapadni proboj, proboj je materijalizma 
u svim oblicima - on jedino to može i biti. Sva uglavnom 
licemjerna prerušavanja, svi “moralistiČki” izgovori, sve 
“humanitarne” objave, sva lukavstva propagande, koji se 
na trenutak mogu učiniti uvjerljivima samo da bi bolje po¬ 
stigli svoj razorni cilj, ne mogu osporiti tu istinu, a mogu 
je nijekati jedino naivni ili oni koji imaju neki interes u toj 
doista “sotonskoj” raboti u najstrožem smislu riječi 29 . 

Nevjerojatno je da upravo u trenutku kad Zapad pre¬ 
plavljuje sve što postoji, pojedinci počinju ukazivati na na¬ 
vodni prodor istočnih ideja na taj isti Zapad i doživljava¬ 
ju ga kao opasnost koja ih ispunjava užasom. Sto znači to 

29 Sotona na hcbrejskome znači “protivnik”, to jest onaj koji izo- 
kreće sve stvari i na neki ih način koristi u obrnutom smislu; 
to je duh negacije i subverzije koji se poistovjećuje sa silaznom 
tendencijom, ili “unižavajućom”, “paklenskom”, u etimološkom 
značenju riječi, onom istom koju slijede ljudi u tijeku procesa 
materijalizacije prema kojoj se odvija svekoliki razvoj moderne 


novo skretanje? Usprkos našoj želji da ostanemo pri opće¬ 
nitim tvrdnjama, moramo iznijeti barem koju riječ o djelu 
Obrana Zapada što ju je nedavno objavio g. Henri Massis, i 
koja je jedno od izrazitijih očitovanja ovakvog stanja duha. 
Knjiga je puna zbrkanosti pa čak i proturječnosti, ali još 
jedanput pokazuje u kojoj mjeri većina ljudi koji ustaju 
protiv moderne pomutnje nije sposobna uspješno dje¬ 
lovati, jer zapravo i ne zna protiv čega se zapravo treba 
boriti. Autor se brani da se želio obrušiti na istinski Istok, 
a zapravo je ostao pri kritici “pseudoistočnjačkih” fantazi¬ 
ja, to jest vlastitih strogo zapadnih teorija koje se šire pod 
varljivim etiketama i samo su jedan od brojnih produkata 
današnje neravnoteže. Na tome mu samo možemo česti¬ 
tati to više što smo i sami, mnogo prije njega, ukazali na 
stvarnu opasnost koja se nalazi u takvim teorijama i na 
zapostavljenost svega “umskoga” u njima. Ali, žalibože, u 
nastavku naš autor pripisuje ista shvaćanja Istoku i pritom 
se oslanja na navode preuzete od više-manje “službenih” 
orijentalista koji su, kao i obično, istočnjačka naučavan]a 
izobličili do karikature. Što bi tek rekao kad bi netko na isti 
način pristupio kršćanstvu i usudio se donositi prosudbe 
na osnovi akademskih “hiperkritičnih” radova? A upravo 
tako g. Massis pristupa Indiji i Kini uz otežavajuću okol¬ 
nost da Zapadnjaci, Čija svjedočanstva navodi, ne raspola¬ 
žu ni najmanjim neposrednim poznavanjem tih naučava- 
nja, dok su njihove kolege koji se bave kršćanstvom barem 
donekle u nj upućeni, iako ih zazor prema svemu religij- 
skome sprječava da ga dokraja razumiju. Uostalom, reći 
ćemo ovom prigodom da je ponekad teško uvjeriti Isto- 
čnjake kako izlaganja takvih orijentalista proizlaze iz pu¬ 
kog i običnog nerazumijevanja, a ne iz svjesnog i namjer- 

nog opredjeljenja - toliki je zazor antitradicionalnog duha 
prema njima. G. Massis pak vrlo vješto napada tradiciju 
drugih, a sam je u vlastitoj zemlji želi obnoviti. Govorimo 
o vještini zbog toga što svaka njegova rasprava zapravo 
završava na polju politike, dok mi zagovaramo posve ra¬ 
zličito stajalište, ono čiste umnosti, a jedino pitanje koje se 
ovdje postavlja jest pitanje istine, stajalište zacijelo odveč 
uzvišeno i staloženo da bi moglo zadovoljiti polemičare, 
a sumnjamo i u to da bi istina mogla biti značajnije zastu¬ 
pljena u njihovim preokupacijama 30 . 

G. Massis napada ljude koje naziva “propagandistima 
Istoka” izraz koji već u sebi sadrži proturječnost, jer duh 
propagande, kao što smo često napominjali, u cijelosti je 
proizvod Zapada, pa i to dostaje da shvatimo kako je riječ 
o zabludi. Ustvari, među takvim propagandistima razli¬ 
kujemo dvije skupine, od kojih prvu čine isključivo Za¬ 
padnjaci, a bilo bi doista smiješno da nije znak žalosnog 
nepoznavanja Istoka kad se Nijemce i Ruse proglašava 
predstavnicima istočne misli. U vezi s njima autor iznosi 
neke vrlo opravdane primjedbe, ali bilo bi mnogo bolje da 
ih prikaže u stvarnome svjetlu. Toj prvoj skupini pridoda¬ 
li bismo i anglosaksonske “teozofe” i sve osnivače sličnih, 
novih sekti, kojima istočnjačka terminologija predstavlja 


30 Znamo da g. Massis poznaje naše radove, ali brižno izbjegava 
makar ih ovlaš spomenuti, jer oni poriču njegove postavke, što 
je u najmanju ruku nedostatak iskrenosti. Uostalom, ta nam 
je tišina dobrodošla, jer na taj način izbjegavamo umiješati se 
u mučne polemike o onome što po svojoj prirodi treba osta¬ 
ti izvan svake rasprave; uvijek ima nečega bol nog u prizoru 
"profanog” nerazumijevanja, iako je istina "sakralne doktrine” 
odveć uzvišena da bi joj to moglo štetiti. 


tek masku namijenjenu naivnima i loše obaviještenim lju¬ 
dima iza koje se kriju ideje jednako strane Istoku kao što 
su omiljene modernom Zapadu. Oni su čak opasniji od 
običnih filozofa zato što pretendiraju na stanoviti “ezote- 
rizam” u koji nisu ništa bolje upućeni, ali hine da ga pred¬ 
stavljaju kako bi privukli duhove koji traže i nešto drugo 
osim “profanih” spekulacija i koji u sadašnjem kaosu ne 
znaju kome bi se obratili, pa stoga doista čudi da g. Massis 
o takvima ne kazuje gotovo ništa. U drugoj skupini nala¬ 
zimo neke pozapadnjene Istočnjake o kojima je prethodno 
bilo riječi i koji su, s obzirom da jednako slabo poznaju 
istinske ideje Istoka kao i oni prvi, jednako nesposobni ši¬ 
riti ih na Zapadu, ako im je to uopće namjerom. Uostalom, 
cilj koji su stvarno postavili posve je suprotan, naime, želja 
im je uništiti upravo te ideje Istoka i istodobno predstaviti 
Zapadnjacima njihov modernizirani Istok, prilagođen te¬ 
orijama kojima su ih podučili u Europi i Americi. Oni su 
pravi agenti najpogubnije od sviju zapadnih propagandi, 
one koja se neposredno obrušava na “umsko”, pa su stoga 
prije izravna opasnost za Istok nego za Zapad čiji su puki 
odraz. Od istinskih Istočnjaka, g. Massis ne spominje nije¬ 
dnoga, a teško bi to i mogao, jer zacijelo nijednoga ne po¬ 
znaje i morao bi se zamisliti nad nemogućnošću da navede 
makar jednoga koji nije pao pod utjecaj Zapada i shvatiti 
da “propagandisti Istoka” jednostavno ne postoje. 

Iako izbjegavamo govoriti o sebi, prisiljeni smo odlu¬ 
čno obznaniti sljedeće: prema našim spoznajama, još nitko 
na Zapadu nije izložio izvorne istočne ideje izuzev nas, a 
to smo u svakoj prigodi učinili jednako kao što bi to napra¬ 
vio svaki Istočnjak u istoj prigodi, naime, bez ikakve “pro¬ 
pagande” ili “vulgarizacije” i jedino obraćajući se onima 



Proboj Zapada 


Puonoj Zapada 


koji su kadri razumjeti naučavanja takva kakva jesu, bez 
njihova izobličavanja pod izlikom da će na taj način drugi¬ 
ma biti dostupnija. Dodali bismo i to da usprkos nazado¬ 
vanju zapadne umnosti, ljudi koji razumiju nisu toliko ri¬ 
jetki kao što bismo mogli pretpostaviti, iako su u značajnoj 
manjini. Tako nešto g, Massis ne može ni zamisliti i usudit 
ćemo se reći da to i nije sukladno njegovim potrebama, 
iako se, s obzirom na politički značaj njegove knjige, mora¬ 
mo tako izraziti. Želimo li biti krajnje dobronamjerni, reći 
ćemo da njegove postavke proizlaze iz straha kojim mu je 
opsjednut duh, iz predosjećanja bližeg ili daljeg rasula za¬ 
padne civilizacije, i možemo samo žaliti da nije umio jasno 
sagledati prave uzroke koji bi mogli prouzročiti takvo ra¬ 
sulo, iako mjestimice s opravdanom strogošću sudi o sta¬ 
novitim aspektima modernog svijeta. Sve je to razlog ne¬ 
prestanog dvoumljenja u pristupu: s jedne strane, ne zna 
točno tko su mu protivnici s kojima mu se valja nositi, a, s 
druge, u svom ‘Tradicionalizmu” ne zna ništa o samoj biti 
tradicije, koju očevidno brka s nekom vrstom političko-re- 
ligijskog “konzerva tizma” posve izvanjske prirode. 

Činjenicu da je duh g. Massisa opsjednut strahom mo¬ 
žda najbolje dokazuje upravo nevjerojatno i čak posve 
neshvatljivo stajalište koje pripisuje takozvanim “propa¬ 
gandistima Istoka”: njih navodno pokreće silna mržnja 
prema Zapadu, a u želji da mu naštete, trude se prenijeti 
mu vlastita naučavanja, to jest pokloniti mu ono što im je 
najdragocjenije, ono što predstavlja samu supstanciju nji¬ 
hova duha! Svekolika proturječnost takve pretpostavke 
nužno nas ostavlja zatečene: jedva i s mukom sagrađena 
teza smjesta se urušila, a autor to izgleda nije ni primijetio, 
jer ne bismo željeli pretpostaviti da je bio svjestan tolike 


ne vjerojatnosti i da je računao s tolikim sljepilom čitatelja 
kako bi je mogli prihvatiti. Ne treba dugo ni duboko ra¬ 
zmišljati da bi se shvatilo kako bi prvo što bi uradili ljudi 
koji tako strašno mrze Zapad, bilo da ljubomorno čuvaju 
svoje naučavanje i ulože svaki mogući napor kako ga se 
Zapadnjaci ne bi domogli; taj se prigovor, uostalom, po¬ 
nekad upućivao Istočnjacima iz, kazali bismo, opravda- 
nijih razloga. Istina je, međutim, posve drukčija - izvorni 
predstavnici tradicionalnih doktrina nikoga ne mrze, a nji¬ 
hova uzđržanost ima samo jedan razlog: smatraju posve 
beskorisnim izlagati neke istine onima koji ih nisu kadri 
razumjeti, dok nikad nisu odbili s njima upoznati ljude 
koji raspolažu potrebnim “kvalifikacijama” bez obzira na 
porijeklo. Je Ii njihova krivnja da je među takvima izrazito 
malo Zapadnjaka? Nadalje, tko je odgovoran za to što su 
Istočnjaci doista naposljetku zamrzili Zapadnjake, nakon 
što su ih dugo ravnodušno promatrali? je li za to odgovor¬ 
na elita, sva posvećena umnom promišljanju koja odlučno 
zazire od svih izvanjskih događanja, ili su prije za to odgo¬ 
vorni sami Zapadnjaci koji su učinili sve što je bilo u njiho¬ 
voj moči da svoju nazočnost učine odbojnom i nepodno¬ 
šljivom? Dovoljno je samo ispravno postaviti pitanje da 
svatko na njega može odmah odgovoriti. I još nešto: može 
Ii se uistinu okriviti Istočnjake, koji su dosad pokazivali 
nevjerojatno strpljenje, što su napokon poželjeli biti go¬ 
spodari u vlastitoj kući? Kad su strasti u igri, istina je da se 
ovisno o okolnostima o istim stvarima sudi vrlo različito, 
pa i suprotno: tako, kad neki zapadni narod pruži otpor 
stranom osvajaču to nazivamo “patriotizmom” i dostojno 
je svake hvale, a kada to isto učini neki istočni narod, go¬ 
vorimo o “fanatizmu” ili o “ksenofobiji”, a njihovoj pobu- 

ni dosuđujemo jedino prijezir i mržnju. Uostalom, nisu li 
Europljani u ime “Prava”, “Slobode”, “Pravde” i “Civiliza¬ 
cije” svugdje proveli svoju dominaciju i zabranili svakom 
pojedincu da živi i misli drukčije nego što oni žive i misle? 
Priznat ćemo daje “moralizam” doista lijepa stvar, ali valja 
priznati i to da, osim iznimaka koje su to vrednije što su 
rjeđe, na Zapadu danas postoje svega dvije vrste ljudi, obje 
jednako nezanimljive: naivni, koji se daju zavesti velikim 
riječima i vjeruju u “civilizacijsko poslanstvo”, nesvjesni 
da su uronjeni u materijalističko barbarstvo, i spretni, koji 
iskorištavaju to stanje duha za zadovoljavanje vlastitih 
nasilničkih i gramzivih nagona. U svakom slučaju, sigur¬ 
no je da Istočnjađ nikome ne prijete i ne pomišljaju ni na 
koji način osvajati Zapad - zasad su dovoljno zaokupljeni 
time da se obrane od europskog pritiska koji čak prijeti da 
obuzme i samu njihovu duhovnost, uz doista nevjerojatnu 
mogućnost da se agresori smatraju žrtvama. 

Podsjećanje je bilo nužno, ali na njemu nećemo dalje na¬ 
stojati, s obzirom da je teza o “braniteljima Zapada” doista 
odveć krhka i nesustavna. Uostalom, ako smo se nakratko 
i odrekli uobičajene prakse da ne spominjemo pojedince 
i naveli g. Henrija Massisa, razlog je tome ponajprije bila 
činjenica da on u sadašnjem trenutku na svojevrsni način 
predstavlja suvremeno stanje duha o kojemu je pak nužno 
govoriti u studiji o modernome stanju svijeta. Kako bi se 
uopće takav prizemni “tradicionalizam”, ograničen, nera¬ 
zumljiv pa i površan, mogao uspješno suprotstaviti duhu 
s kojim dijeli tolike predrasude? Posvuda svjedočimo go¬ 
tovo istome, istom nepoznavanju osnovnih principa i s 
istog se stajališta niječe sve što nadilazi stanovite obzore; 
posvuda nailazimo na isto nerazumijevanje za postojanje 


različitih civilizacija, iste predrasude u vezi s grčko-latin- 
skim “klasicizmom”. Ta je nedostatna reakcija zanimljiva 
jedino utoliko što ukazuje na nezadovoljstvo pojedinih na¬ 
ših suvremenika postojećim stanjem stvari. Isto se nezado¬ 
voljstvo očituje i na druge načine koji bi mogli biti prodor¬ 
niji da se njima dobro upravlja, dok su zasad tek zbrkani 
napori i teško je reći što će iz njih proizaći. Pa ipak, nekoli¬ 
ko upozorenja s time u vezi, vjerujemo, neće biti naodmet, 
a kako su u tijesnoj vezi sa sudbinom suvremenog svijeta, 
istodobno bi mogla poslužiti i kao zaključak naše studije, 
ako je uopće dopušteno odatle izvlačiti zaključke i neo¬ 
preznim iznošenjem tvrdnji koje nije moguće opravdati 
običnim sredstvima, pružiti “profanom” neznanju priliku 
za odveć lagani napad. Ne mislimo da treba reći sve bez 
razlike, barem ne kad se iziđe iz čiste doktrine i dođe do 
primjena jer se neizbježno nameću neke zadrške i pitanja 
opravdanosti. Ali te opravdane iako neizbježne zadrške 
nemaju ničega zajedničkog s djetinjastim strahovima koji 
su zapravo jedino posljedica neznanja i mogu se uspore¬ 
diti s neznanjem čovjeka koji, prema hinduskoj izreci, “po¬ 
seže za konopcem da bi se obranio od zmije”. Htjeli oni to 
ili ne, iznijet ćemo sve što okolnosti zahtijevaju, neovisno o 
koristoljubivim interesima jednih i nesvjesnom neprijatelj¬ 
stvu drugih. Jednako će tako, na drugoj strani, nestrplje¬ 
nje onih koji u grozničavoj žurbi modernoga svijeta žele 
sve saznati odjednom, prouzročiti da neke stvari do njih 
dopru izvana prije nego što to bude potrebno, ali takvi se 
mogu utješiti mišlju da će im ubrzani tijek događaja ubrzo 
to nadoknaditi. Samo, mogli bi požaliti što se nisu dovolj¬ 
no pripremili za spoznaju koju prečesto traže više sa zane- 
senošću negoli istinskim zanimanjem! 



Rene Guenon 
Kriza modernog svijeta 

Nekoliko zaključaka 


Željeli smo ponajprije pokazati kako primjena tradici¬ 
onalnih danosti omogućuje da se razriješe pitanja koja se 
danas najizravnije postavljaju i tako objasniti sadašnje sta¬ 
nje ljudskoga roda na Zemlji; istodobno i sukladno istini, 
a ne konvencionalnim propisima i osjećajnim opredjelje¬ 
njima, prosuditi o svemu što uistinu čini modernu civi¬ 
lizaciju. Nije nam bila namjera dokraja iscrpsti predmet, 
obraditi ga u svim pojedinostima, niti razvidjeti sve nje¬ 
gove aspekte: načela kojima se stalno rukovodimo prisilja¬ 
vaju nas da iznosimo bitno sintetičko viđenje stvari, a ne 
analitičko, kao što je slučaj kod “profanog” znanja. Ali, to 
viđenje, upravo zato što je sintetičko, pruža mnogo istini- 
tija objašnjenja ođ obične analize koja ustvari ima tek de¬ 
skriptivnu vrijednost. U svakom slučaju, mislimo đa smo 
dovoljno kazali kako bismo onima koji su kadri razumjeti 
omogućili da barem dijelom sagledaju implicitno prisutne 
posljedice i doista shvate kako će im taj posao biti na dru¬ 
gi način koristan od pukog iščitavanja, koje ih ne bi napu- 
tilo ni na kakvo promišljanje i meditaciju. Željeli smo im 
stoga ponuditi tek primjerenu polazišnu točku, dovoljan 
oslonac da bi se izdigli iznad zaludnoga mnoštva pojedi¬ 
načnih mišljenja. 

Preostaje još reći nekoliko riječi o onome što bi se mo¬ 
glo nazvati praktičnim dosegom takva istraživanja. Taj bi 

se doseg mogao zanemariti ili nas ne bi trebao zanimati da 
smo ostali pri čistom metafizičkom naučavanju, u odno¬ 
su na koje je svaka primjena tek sporedna i slučajna. Ali, 
ovdje je upravo riječ o primjenama, a one imaju svoje dvo¬ 
struko opravdanje izvan svakog praktičnog stajališta: one 
su legitimne posljedice načela, prirodni razvoj naučavanja 
koje, budući jedno i univerzalno, mora obuhvatiti sva po¬ 
lja stvarnosti bez iznimke; istodobno, one su, barem za 
neke, priprema za uzdizanje prema višoj spoznaji, kao što 
smo objasnili govoreći o “sakralnoj doktrini”. Osim toga, 
kad smo već na polju primjena, korisno je promotriti i njih 
same, s njima svojstvenim značajem, nikad pritom ne gu¬ 
beći iz vida njihovu povezanost s principima. Opasnost da 
se upravo to dogodi vrlo je stvarna, jer je odatle proizašla 
izopačenost koja je izrodila “profanu znanost”, ali ona ne 
postoji za one koji znaju da sve proizlazi i u cijelosti ovisi o 
čistoj umnosti i da bi ono što bi proizašlo bez prisustva te 
svijesti nužno bilo iluzorno. Kao što smo već često pona¬ 
vljali, sve počinje sa spoznajom, jer se i ono što se čini naj¬ 
daljim od polja prakse pokazuje najdjelotvornijim upravo 
na samom tom polju. Bez nje se ovdje kao i posvuda ne 
bi moglo ostvariti bilo što vrijedno, ništa što ne bi bilo tek 
uzaludno i površno bavljenje. Vratimo se sada pitanju koje 
nas zaokuplja i kažimo da bi moderni svijet odmah pre¬ 
stao postojati kad bi svi ljudi shvatili kakav on zapravo 
jest, s obzirom da je njegovo postojanje, kao i postojanje 
neznanja i svega što predstavlja ograničenost, puko ne¬ 
gativno: on se u cijelosti zasniva na negaciji tradicionalne 
istine i nad-ljudskoga. Ta bi promjena utoliko nastupila 
bez ikakve katastrofe, što se na bilo koji drugi način čini 
gotovo nemogućim. Jesmo li onda u krivu kada tvrdimo 


da spoznaja može dovesti do doista nepredvidljivih pra¬ 
ktičnih promjena? Ali, s druge strane, valja nažalost pri¬ 
znati kako je mala vjerojatnost da to svi spoznaju i da je 
većina ljudi zacijelo od ove spoznaje mnogo dalje nego što 
je ikad prije bila. Međutim, to nije ni potrebno, jer dovoljno 
je da postoji malobrojna ali dovoljno snažno uspostavljena 
elita koja će usmjeriti masu, a ona će poslušati njezine sa¬ 
vjete i ne znajući za njezino postojanje i za načine pomoću 
kojih djeluje. Je Ii još moguće da se na Zapadu uspostavi 
takva djelotvorna elita? 

Ne bismo se vraćali na sve što smo već drugdje iznijeli 
u vezi s ulogom intelektualne elite u različitim zamisli vi m 
okolnostima više ili manje neposredne budućnosti. Stoga 
ćemo kazati samo slijedeće: kakav god bio način na koji će 
nastupiti promjena koja predstavlja ono što bismo nazvali 
prijelazom iz jednog svijeta u drugi, radilo se o duljim ili 
kraćim ciklusima, ta promjena, makar i djelovala poput 
naglog raskola, nikad ne podrazumijeva apsolutni diskon- 
tinuitet, jer su svi ciklusi međusobno uzročno povezani. 
Uspije li se elita o kojoj je riječ još na vrijeme uspostaviti, 
ona bi mogla osigurati najpovoljnije okolnosti u kojima bi 
se promjena dogodila i svesti na najmanju moguću mjeru 
nered koji ovakve promjene neizbježno prati. Ali, ako u 
tome i ne uspije, preostaje joj jedan još važniji zadatak, nai¬ 
me, da sačuva sve što treba preživjeti u sadašnjem svijetu i 
poslužiti uspostavljanju budućeg svijeta. Dakako, ne treba 
čekati da se silazak dovrši kako bi se počelo s pripremama 
za ponovni uspon ako znamo da če do njega nužno doći, 
čak i ako je neizbježno da silazak prije toga prouzroči kata¬ 
klizmu. U oba slučaja obavljeni posao neće biti izgubljen, 
jer je nesporno da će elita odatle izvući koristi za samu 

sebe, koje će poslije biti jednako vrijedne i za Čovječanstvo 
u cijelosti. 

Stvari će se odvijati ovim slijedom: elita još postoji u 
istočnim civilizacijama, i unatoč tome što je sve ograniče- 
nija s obzirom na moderni proboj, ona će ipak opstati do 
kraja, jer je to prijeko potrebno da bi se sačuvala zaliha 
tradicije koje ne smije nestati, i da bi se osigurao prijenos 
svega onoga što valja sačuvati. Na Zapadu, naprotiv, elita 
zapravo više ne postoji, pa se možemo zapitati hoće li se 
obnoviti prije kraja našega doba, to jest hoće Ii zapadni svi¬ 
jet, usprkos svojoj izopacenosti, imati nekog udjela u tom 
očuvanju i prijenosu. U protivnome, zapadna će civilizaci¬ 
ja doista propasti, jer u njoj neće biti vise nijednog činitelja 
korisnog za budućnost, zato što će se u njoj zamesti svaki 
trag tradicionalnog duha. Tako postavljeno pitanje može 
biti tek od sporedne važnosti s obzirom na konačan rezul¬ 
tat, ali ostaje relativno važno čim pristajemo razmišljati o 
posebnim okolnostima vremena u kome živimo. U načelu, 
mogli bismo se zadovoljiti primjedbom da je zapadni svi¬ 
jet ipak dio cjeline od koje se, izgleda, odvojio od početka 
modernih vremena, i da se u konačnu povezivanju ciklusa 
svi dijelovi moraju nekako ponovo okupiti. Međutim, to 
ne mora značiti da je potrebna prethodna restauracija za¬ 
padne tradicije, jer se ona može sačuvati u samom svom 
izvorištu i samo u stanju trajne mogućnosti, bez obzira na 
poseban oblik koji bi zadobila u određenom trenutku, što 
iznosimo isključivo kao naznaku, jer bi za cjelovito razu¬ 
mijevanje trebalo obuhvatiti i razmišljanja o odnosima pr¬ 
vobitne i sporednih tradicija, na što ovdje ne možemo ni 
pomišljati. To bi, dakle, bio naj ne povoljniji tijek stvari za 
sam zapadni svijet, a s obzirom na sadašnje stanje stvari 


opravdano je strahovati da će se to i ostvariti, ali, kao što 
smo već kazali, neki znakovi ipak dopuštaju pomisao da 
sva nada u moguće bolje rješenje još nije posve izgublje¬ 
na. 

Danas na Zapadu postoji više ljudi nego što bi se po¬ 
mislilo koji postaju svjesni nedostataka vlastite civilizaci¬ 
je. Ako su se njihovi napori sveli na neodređene težnje i 
na prečesto neplodna traganja, ako im se čak dogodi i da 
posve nestanu, razlog će tome biti činjenica da im nedo¬ 
staje stvarnih danosti koje ništa ne može zamijeniti, i to što 
nema organizma koji bi im ponudio potrebno doktrinarno 
usmjerenje. Pritom, dakako, ne govorimo o onima koji su 
to usmjerenje pronašli u istočnim tradicijama i na bij su 
način u duhovnome smislu izvan zapadnog svijeta. Takvi, 
koji su nužno tek iznimke, zasigurno ne mogu postati di¬ 
jelom zapadne elite, jer su jednostavno nastavak istočnih 
elita koje bi mogle postati poveznicom između istočne i 
zapadne elite onoga dana kad bi se potonja uspostavila. 
Ta se pak elita već po određenju može ustanoviti isključi¬ 
vo zapadnom inicijativom, a tu i počiva sva teškoća. Takva 
je inicijativa moguća jedino na dva načina: ili će Zapad 
iznaći u samome sebi sredstva za neposredni povratak 
vlastitoj tradiciji, povratak koji bi bio nalik spontanom 
buđenju latentnih mogućnosti, ili će posao obnove obavi¬ 
ti neki zapadni činitelji uz pomoć stanovitih poznavanja 
istočnih naučavanja, poznavanja koja ne mogu biti apsolu¬ 
tno neposredna, jer oni moraju ostati Zapadnjaci, ali koja 
će dosegnuti nekom vrstom utjecaja na drugome stupnju, 
preko posrednika o kojima je netom bilo riječi. Prva od tih 
pretpostavki vrlo je malo vjerojatna, jer ona pretpostavlja 
da se na Zapadu makar na jednome mjestu zapadni duh 


no 


ni 



Ni: KO I, I KO /AK LJ U Č A KA 


NCKOLI KO ZA Kl.J U CAKA 


u cijelosti sačuvao, a kazali smo da nam se, usprkos nekim 
potvrdama, njegovo postojanje čini krajnje spornim. Preo- 
staje nam, dakle, pobliže proučiti drugu pretpostavku. 

U tom bi slučaju prednost, iako ne i apsolutna nužnost, 
bila u tome da elita u nastajanju nađe oslonac u nekom za¬ 
padnom organizmu koji već djelotvorno postoji, a čini se 
da na Zapadu postoji još samo jedan organizam tradicio¬ 
nalnog značaja, koji još čuva naučavanje koje je kadro po¬ 
nuditi valjanu osnovu za obavljanje posla o kojem je riječ: 
to je Katolička crkva. Dostajalo bi obnoviti njezino nauča¬ 
vanje a da se pritom ništa ne mijenja u religijskom obliku 
u kojem se ona predstavlja izvana, jer razumijemo duboki 
smisao koji ovaj oblik stvarno posjeduje. Ipak, njezini sa¬ 
dašnji predstavnici izgleda toga više nisu svjesni, kao ni 
njezina bitnog jedinstva s ostalim tradicionalnim forma¬ 
ma, a te su dvije stvari, uostalom, neodvojive. Značilo bi to 
istinsko ostvarenje katoličanstva, koje etimološki izražava 
ideju “univerzalnosti”, što prečesto previđaju oni koji žele 
da ono bude isključiv i strogo zapadni oblik, bez ikakve 
stvarne veze s drugim tradicijama. Zato se može reći da u 
sadašnjem stanju stvari katolicizam postoji tek virtualno, 
jer u njemu nije prisutna istinska svijest o univerzalnosti. 
Ali jednako je istinito i to da je postojanje organizma s tim 
imenom naznaka mogućeg temelja za obnovu tradicional¬ 
nog duha u punom značenju, tim prije što je on u srednje¬ 
mu vijeku već poslužio kao oslonac tog duha u zapadno¬ 
me svijetu. Stoga bi, zapravo, trebalo ponovno uspostaviti 
nešto što je postojalo prije modernoga zastranjenja, uz nu¬ 
žne prilagodbe uvjetima našega doba, a oni koji se čude 
ili bune protiv slične namisli, čine to zato Što su i sami, ne 
znajući a možda i protiv volje, uronjeni u moderan duh u 

tolikoj mjeri da su posve zaboravili značenje tradicije sa¬ 
čuvavši tek njezinu ljušturu. Važno bi bilo znati je li for¬ 
malizam “slova” koje je, kao što smo već objasnili, samo 
tek inačica “materijalizma”, dokraja prigušio duhovnost, ili 
ona tek privremeno prebiva u mraku i još se može probu¬ 
diti u samom krilu postojeće organizacije. Ipak, o tome će 
nas moći izvijestiti, jedino, daljnji tijek događanja. 

Moguće je, uostalom, da i sama zbivanja, prije ili po¬ 
slije, nametnu vođama Katoličke crkve kao nezaobilaznu 
nužnost ono čiju važnost možda i ne bi neposredno shva¬ 
tili sa stajališta čiste umnosti, iako bi zasigurno bilo žalo¬ 
sno da ih sporadične okolnosti, poput politike, koje nisu 
ni u kakvoj vezi s nekim višim načelom, navedu na dublje 
promišljanje. Ipak, svakome valja pružiti mogućnost da 
razvije svoje latentne mogućnosti pomoću sredstava naj¬ 
prihvatljivijih njegovoj trenutnoj sposobnosti razumijeva¬ 
nja. Zato ćemo reći sljedeće: suočeni sa sve većim i sve glo- 
balnije raširenim neredom, i na Zapadu i na Istoku treba 
se zauzeti za jedinstvo sviju još djelujućih duhovnih sna¬ 
ga u izvanjskome svijetu, a na Zapadu to jedino može biti 
Katolička crkva. Kad bi ona na taj način stupila u dodir s 
predstavnicima istočnih tradicija, mogli bismo se radovati 
tom prvom rezultatu, jer bi on mogao biti polazišna točka 
za ono što nam je na umu. Ubrzo bismo, međutim, postali 
svjesni da je posve izvanjsko i “diplomatsko” slaganje ilu¬ 
zorno i da ne bi moglo polučiti željenim posljedicama, pa 
bismo se utoliko morali vratiti onome odakle smo normal¬ 
no trebali početi, to jest, dogovoru oko načela, dogovoru 
čiji bi nužni i dostatni uvjet bio da predstavnici Zapada 
ponovo uistinu osvijeste vlastite principe, kao što je to još 
slučaj na Istoku. Istinsko slaganje, ponovimo još jednom, 

može se ostvariti jedino odozgo i iznutra, dakle, na polju 
koje se može nazvati umskim ili duhovnim, jer smatramo 
da te dvije riječi u osnovi znače isto. Polazeći odatle, su¬ 
glasnost bi se nužno uspostavila i na svim drugim polji¬ 
ma, jednako kao što se, jednom kad je princip ustanovljen, 
sve posljedice koje on podrazumijeva iz njega izvode, ili, 
radije, “obznanjuju 5 '. Tome se može ispriječiti samo jedna 
prepreka; zapadni prozelitizam, koji se ne može pomiri¬ 
ti s činjenicom da ponekad treba imati “saveznike 55 koji 
nisu “podanici”, ili, točnije, na djelu je pogrešno shvaća¬ 
nje, a prozelitizam je samo jedna njegova posljedica. Hoće 
li ta prepreka biti premoštena? Ne bude li, elita će se za 
svoje uspostavljanje moči, nadalje, osloniti jedino na na¬ 
pore pojedinaca koji su za to obdareni “umskom” snagom 
izvan svakog utvrđenog okruženja, i, dakako, uz oslonac 
na Istok. Utoliko bi njezin posao bio otežan i djelovanje bi 
moralo trajati dulje, s obzirom da bi sama morala iznaći 
svoja sredstva, umjesto da je ona čekaju već posve spre¬ 
mna, kao što bi to bilo u drugom slučaju. Ali nipošto ne 
mislimo da bi te teškoće, kolike god bile, mogle spriječiti 
ono što se na ovaj ili na onaj način mora ostvariti. 

Smatramo stoga potrebnim obznaniti i sljedeće: već 
sada u zapadnome svijetu postoje sigurni pokazatelji po¬ 
kreta, doduše još nedovoljno uobličenog, ali koji može i 
Čak mora prirodno dovesti do obnove “umske” elite, izu¬ 
zev ako prebrzo ne dođe do kataklizme koja bi ovoj eliti 
onemogućila da se razvije do kraja. Ne treba ni naglašava¬ 
ti da bi Crkvi, s obzirom na njezinu ulogu u budućnosti, 
bilo nadasve u interesu pokušati preduhitriti taj pokret, 
kako se on ne bi dogodio bez nje a ona bila prisiljena ka¬ 
skati za njim i boriti se da sačuva svoj utjecaj koji prijeti da 


joj izmakne. Ne treba se preduboko zamisliti da se shvati 
kako bi to za nju bilo najpovoljnije, a pritom ne bi iziskiva¬ 
lo ni najmanji kompromis na razini naučavanja; oslobodi¬ 
lo bi je svakog prodora modernoga duha dok se izvanjski 
za nju ne bi ništa promijenilo. Bilo bi ipak paradoksalno 
da se integralni katolicizam ostvari bez sudjelovanja Ka¬ 
toličke crkve, koja bi se tada mogla naći u neprirodnu po¬ 
ložaju daje od najstrašnijih napada što ih je ikad doživjela 
brane isti oni ljudi koje su njezini vođe, ili barem njezini 
zagovornici, prije toga posve neosnovano sumnjičili. Bilo 
bi nam žao da do toga dođe, a želi li se to spriječiti, krajnje 
je vrijeme da oni kojima položaj nameće najveću odgovor¬ 
nost djeluju pri punoj svijesti kako nadalje ne bi nastojanja 
s mogućim ključnim posljedicama onemogućavalo nera¬ 
zumijevanje ili zlonamjernost uglavnom sporednih lično¬ 
sti; a tome smo dosad svjedočili i samo je još jedna potvr¬ 
da stupnja do kojega je danas u potpunosti zavladao kaos. 
Pretpostavljamo da nam nitko neće biti zahvalan na ovim 
upozorenjima, koja iznosimo posve neovisno i bez ikakvih 
osobnih interesa, ali to nama nije ni važno i dalje ćemo ih 
iznositi bude li trebalo u obliku koji ćemo smatrati najpri¬ 
mjerenijim okolnostima, govoreći ono što smatramo da 
treba reći. To što sada iznosimo tek je sažetak zaključaka 
do kojih smo došli na osnovi nekih najnovijih “iskustava 55 , 
pristupa, ne treba to ni naglašavati, na strogo “umskom 55 
polju. Zasad ih nećemo podrobnije razrađivati, što uosta¬ 
lom po sebi i ne bi bilo naročito zanimljivo, ali usuđujemo 
se tvrditi da smo o svemu dosad rečenom zrelo promislili. 
Bilo bi posve bespredmetno pokušati naše iskaze opovr¬ 
gavati filozofskim nadmudrivanjima na koje se ne želi¬ 
mo osvrtati. Mi govorimo ozbiljno o ozbiljnim stvarima 

i nemamo vremena za verbalne diskusije koje nas uopće 
ne zanimaju, jer želimo ostati postrani od svake raspra¬ 
ve, svakog sporenja među Školama ili stranama, jednako 
kao što apsolutno odbijamo da nam se nalijepi bilo koja 
zapadna etiketa, jer nam nijedna ne odgovara - svidjelo 
se to nekome ili ne, to je naše stajalište i kod njega čvrsto 
ostajemo. 

Sada bismo upozorili one, koje je, zahvaljujući sposo¬ 
bnosti za više razumijevanje, pa i stupnju doista stečenih 
spoznaja, sudbina predodredila da postanu članovi mogu¬ 
će elite. Nema sumnje da moderan duh, koji je doista “di¬ 
jaboličan” u svim značenjima riječi, nastoji svim sredstvi¬ 
ma spriječiti da se te osobe, danas osamljene i raspršene, 
dovoljno tijesno povezu kako bi uzmogle stvarno djelovati 
na opće stanje duha. Dakle, oni koji su više ili manje po¬ 
tpuno osvijestili cilj prema kojem trebaju usmjeriti napore 
ne smiju dopustiti da ih od njega odvrate teškoće s kojima 
će se susresti, kakve god one bile. Za one koji još nisu došli 
do stupnja na kojemu nepogrešivo usmjerenje više ne do¬ 
pušta skretanje s pravoga puta uvijek postoji velika opa¬ 
snost od najozbiljnijih zastranjenja; stoga je potreban kraj¬ 
nji oprez, a usudili bismo se reći i zazor, jer “neprijatelj”, 
koji još nije konačno pobijeđen, zna poprimiti najrazličitija 
i posve neočekivana obličja. Događa se da oni koji vjeruju 
da su izbjegli moderni “materijalizam” posegnu za privi¬ 
dno suprotnim stvarima, a koje, ustvari, pripadaju istom 
poretku. S obzirom na duhovni ustroj Zapadnjaka, valja 
posebno upozoriti na moguću privlačnost više ili manje 
neobičnih “fenomena”, koji su velikim dijelom odgovorni 
za brojne predrasude “neo-spiritualista”, a ta će opasnost 
samo rasti, jer mračne sile koje podržavaju sadašnji nered 


nalaze u njima jedno od najmoćnijih sredstava djelovanja. 
Čak možda više i nije daleko vrijeme na koje se odno¬ 
si evanđeosko proročanstvo koje smo već spomenuli na 
drugome mjestu: “Pazite da vas ne zavedu! Mnogi će doći 
pod mojim imenom i reći: ‘Ja sam 3 - i mnoge će (pozvane) 
zavesti.” “Pozvani” su, kao što kazuje riječ, oni koji čine 
dio “elite” shvaćene u širini svog istinskog značenja, a to 
je i razlog zašto smo izabrali upravo tu riječ, usprkos nje¬ 
zinoj zloporabi u “profanome” svijetu. Naime, oni koji su 
dostigli unutarnje “ostvarenje” više ne mogu biti zavede¬ 
ni, ali to ne vrijedi i za one koji raspolažu tek mogućnošću 
da se domognu spoznaje, koji su zapravo tek “pozvani”. 
Zato nam Evanđelje kaže da ima “mnogo pozvanih a malo 
izabranih”. Pred nama je vrijeme u kojemu će biti posebno 
teško razdvojiti “žito od kukolja”, doista ostvariti ono što 
teolozi nazivaju “razlikovanjem duhova” zbog stalno sve 
snažnijih i brojnijih očitovanja nereda i zbog nedostatka 
istinske spoznaje kod onih čija bi prirodna uloga bila da 
vode druge, dok su oni danas prečesto tek “slijepi vodi¬ 
či”. U tim će se okolnostima pokazati mogu li dijalektičke 
istančanosti biti od kakve koristi i je li tek jedna “filozofija”, 
makar i najbolja moguća, kadra zaustaviti raspojasanost 
“paklenskih sila”. Tih se iluzija pojedinci moraju oslobo¬ 
diti, jer je previše onih koji ne znaju što je čisti intelekt, pa 
misle da je puka filozofijska spoznaja, koja je i u najpo¬ 
voljnijem slučaju tek sjena istinske spoznaje, kadra izvrši¬ 
ti ispravljanje suvremenog stanja duha, dok drugi vjeruju 
da se u samoj modernoj znanosti nalazi sredstvo pomoću 
kojega će se uzdići do viših istina, a ta se znanost zapravo 
temelji upravo na negaciji tih istina. Sve su te iluzije razlo¬ 
zi zastranjenja zbog kojih su se brojni uloženi napori po- 

kazali kao puki promašaji, a to je i razlog nemoći mnogih 
koji bi se iskreno željeli suprotstaviti modernome duhu, 
ali nisu znali iznaći osnovne principe bez kojih je svako 
djelovanje posve uzaludno, te su na taj način dospjeli u sli¬ 
jepu ulicu iz koje više ne mogu izaći. 

Oni koji će uspjeti svladati sve prepreke i pobijediti ne¬ 
prijateljstvo sredine koja se suprotstavlja svakoj duhovno¬ 
sti, zacijelo neće biti brojni. Ali, ponovimo, broj nije važan, 
jer se ovdje nalazimo na polju čije su zakonitosti posve ra¬ 
zličite od zakonitosti materije. Prema tome, nema mjesta 
očajanju, i kad ne bi bilo nikakve nade da se postigne opi¬ 
pljivi rezultat prije nego moderni svijet potone u katastro¬ 
fu, to još ne bi bio valjani razlog da se ne započne djelo čiji 
stvarni domet uvelike nadilazi sadašnje doba. Ljudi sklo¬ 
ni obeshrabrenosti moraju znati da ništa što se postigne 
u ovom poretku stvari nije zauvijek izgubljeno, da nered, 
greška i tama mogu samo prividno i trenutno odnijeti po¬ 
bjedu, da svi djelomični i prolazni poremećaji nužno vode 
velikoj ukupnoj ravnoteži i da naposljetku ništa ne može 
nadići snagu istine. Neka njihov slogan bude onaj koji su 
svojedobno prihvatile neke inicijađjske organizacije Zapa¬ 
da: Vincit omnia Veritas. 


- .. — 

U POTRAZI ZA IZGUBLJENOM TRADICIJOM 

Svijet se nalazi u krizi. Ova konstatacija, izgovorena 
i napisana bezbroj puta u proteklom stoljeću, postala je 
općim mjestom u svakoj značajnijoj raspravi o suvreme¬ 
nom svijetu, pa se tako o današnjoj krizi govori kao o krizi 
morala, krizi politike, gospodarskoj krizi, krizi društvenih 
odnosa, krizi međuljudskih odnosa, ekološkoj krizi, duho¬ 
vnoj krizi... - teško je i nabrojati sve njene mnogobrojne 
manifestacije. Čini se da s modernim svijetom doista nešto 
nije u redu. Ali, mnoštvo velikih pitanja i još veće mnoš¬ 
tvo više ili manje konfuznih i površnih odgovora čini da 
sve ipak ostane samo na konstataciji. Živimo u vremenu 
u kojemu smo iskorijenjeni iz prošlosti, udaljeni od onog 
velikog i bitnog, a istodobno uronjeni u isprekidanu sva- 
kodnevicu ispunjenu mnogobrojnim nebitnim i zamor¬ 
nim sitničarijama. Preokupirani i uznemireni borbom 
za preživljavanjem, o mogućoj budućnosti ne znamo i 
ne razmišljamo mnogo. Bez uporišnih točaka i pod okri¬ 
ljem zaostataka raspuknutih novovjekovnih ideologija, tlo 
kao da nam izmiče pod nogama. U konfuziji suvremenog 

svijeta istodobno možemo sresti pripadnika svećeničkog 
reda s primjesom srednjovjekovlja, komunistu, liberala, 
socijalistu, konzerva ti vca, anarhistu, pobornika neke se- 
kte, utopistu, pragmatičara... i još mnoge druge začudne 
i međusobno suprotstavljene kreature modernih psiholo¬ 
ških i društvenih krajobraza. U ovom dobu ispunjenom 
dvojbama i lutanjima, krizom metafizike i duhovnosti uo¬ 
pće, u dobu gdje se podsmješljivo gleda na ljubav prema 
mudrosti kao na nešto potpuno beskorisno i izdvojeno iz 
života, duhovna avantura Rene Guenona, francuskog me- 
tafizičara i duhovnika, čini se gotovo nevjerojatnom. Rene 
Guenon rođen je 1886. godine u Bloisu, u Francuskoj, gdje 
je završio ugledne škole, da bi 1904. godine prešao u Pa¬ 
riz radi studija matematike. Međutim, uskoro odustaje od 
studija kako bi ostvario svoju čežnju i stalnu težnju - po¬ 
tragu za izgubljenim riznicama superiorne spoznaje kadre 
da pruži odgovore na temeljna i iskonska pitanja svijeta i 
čovjeka. Otada je njegov život bio poput prolaska kroz la¬ 
birint: proučavao je mnoge religije, tradicije i metafizičke 
doktrine; prvi ozbiljan članak objavljuje već 1909. godine 
u cijenjenom časopisu La Gnose pod naslovom Le Demiur- 
ge u kojem otkriva neobičnu zrelost i duboko poznavanje 
orijentalne tradicije; bio je mason koji je kasnije izašao iz 
masonerije i opisao sve njene zablude na neobično kri¬ 
tičan način; prijateljuje s neotomistima i završava 1916. 
studij filozofije; obrušava se na zastranjenja pseudookul- 
tističkih pokreta i pojedinaca; prelazi na islam i postaje 
član sufijskoga šazilijskog reda koji daje prvenstvo znanju 
nad sufijskim praksama i tehnikama te dobiva ime ‘Abd 
Al-VVahid Yahya, "Sluga Jedinoga"; piše i surađuje unutar 
brojnih publikacija posvećenih sakralnoj znanosti, a pose¬ 


bno, od 1925., u časopisu "Voile d'Isis" koji uskoro mijenja 
ime u "Etudes traditionnelles"; godine 1928., nakon smrti 
supruge, napušta Pariz, zatim Europu i definitivno se na¬ 
stanjuje u zemlji islama, u Kairu; istodobno, tijekom svih 
tih godina, neumorno piše - autor je dvadeset i sedam dje¬ 
la i tri stotine i pedeset članaka, građe koja bi zajedno obu¬ 
hvaćala deset svezaka. Ipak, svi ovi podaci ne bi govorili 
mnogo o tako jedinstvenoj pojavi u modernim vremenima 
da nije bilo neobičnih i još neobjašnjenih susreta između 
Guenona (tada još mladića) i jednog nepoznatog i tajan¬ 
stvenog Indijca. Tijekom tih susreta i u relativno kratkom 
razdoblju, zbila se duboka promjena u Guenonovom poi¬ 
manju svijeta, razumijevanju prošlosti i općenito drevnih 
metafizičkih doktrina. Tada je otkrio (premda je i prije slu¬ 
tio) do kakvog je velikog brodoloma doveo zaborav istin¬ 
ske duhovnosti u modernom vremenu; istodobno, postala 
mu je jasna i njegova neobična misija u suvremenom dobu 
koje mu je oduvijek bilo strano: širiti svjetlost i okupiti ono 
što je raspršeno. 

Ali, krenimo od početka... 

6. STOLJEĆE PRIJE KRISTA - DOBA PREKRETNICE 

Prema Rene Guenonu, kriza našeg doba ima svoje kori¬ 
jene duboko u prošlosti. Njen početak smješta u 6. stoljeće 
pr. Kr., u vrijeme kad dolazi do velike, dubinske promjene 
u mentalitetu gotovo čitavog čovječanstva. Duhovne isti¬ 
ne, nekoć jasne i razumljive, mnogim velovima počinju 
skrivati svoje lice; ono što je bilo očigledno i neupitno, po¬ 
staje zamagljeno i teško dostižno - zvijezda mudrosti po- 

lagano gasne, a na obzorju nema nove. “Do otprilike šesto- 
te godine prije našeg računanja vremena ljudska je povi¬ 
jest kontinuirano povezana; tada, za jedne ili dvije ali nika¬ 
ko više od tri generacije vrijeme se mijenja. Zastor koji se 
gotovo rukama može opipati razdvaja doba koje pretho-di 
i koje slijedi Šestotu godinu; to što je prema nama, ispred 
je zastora i jasno je; to što je iza zastora, o tome treba naga¬ 
đati. Ljudske osobe naglo postaju nestvarne. Obrisi doga¬ 
đaja, pak, nejasni. Bitak postaje nerazumljiv. O Kung-ceu 
imamo iscrpne obavijesti sve do njegova privatnog života; 
lik samo jedan naraštaj starijeg Lao-cea gubi se u nejasno- 
ći. O Heraklitu znamo mnogo bitnih podataka; o samo 
nekoliko godina starijem Pitagori puke legende. Čovjek 
gubi tlo pod nogama do te mjere da vjeruje da ne hoda 
po zemlji nego po stranoj zvijezdi. Osnovne stvari postaju 
nesigurne; događaji i osobe ne mogu se dohvatiti; bitak je 
zagonetan i vrijeme nejasno” piše Guenonov učenik Bela 
Hamvas u svom djelu “Scientia sacra”. Gotovo posvuda 
istinska spoznaja se zamračuje, kriza duhovnosti postaje 
planetarna. Suprotno uobičajenom mišljenju koje prevla¬ 
dava u suvremenom svijetu, povijest od tog graničnog 
razdoblja, prema Guenonu, nije povijest napretka već 
zapravo povijest bolesti ili barem povijest nevolja koje se 
sve više umnažaju kako se približava moderno doba. Ono 
čime se moderni svijet najviše ponosi, a to je suvremena 
tehnologija i materijalni napredak, Guenon smatra fatal¬ 
nom pogreškom: zabluda je poistovjetiti tehnički i gospo¬ 
darski napredak s duhovnim i kulturnim. Ipak, možda je 
prvotna klica, glavni uzrok ove povijesti bolesti, zaborav 
primordijalne tradicije odnosno jezgre najviših univerzalnih 
istina. Primordijalna tradicija je jedna i jedinstvena, ona je 


univerzalna i duhovna po svojoj naravi, neovisna od pro¬ 
stornih, vremenskih i drugih ograničenja, a u sebi sadrži 
superiorne principe koji predstavljaju bit čitavog kozmosa 
i svih biča. Njeno izvorište tako nema ljudsko porijeklo, 
ona je nadrađonalna, ah se može doseći putem uma ili “či¬ 
stog intelekta”, kako to Guenon često naglašava. Svakako, 
primordijalna tradicija nije istoznačna s izrazom tradicija 
u uobičajenom značenju riječi, ali različite religijske forme, 
metafizičke doktrine, mitovi, simboli, obredi kao i kulture 
i civilizacije u svojoj ukupnosti mogu biti njezinom mani¬ 
festacijom u vremenu i prostoru, pa se može govoriti o ra¬ 
znolikim religijskim i kulturnim tradicijama koje su prila¬ 
gođene mentalitetu kulturnih krugova, naroda i pojedina¬ 
ca i čiji su korijeni uronjeni u primordijalnu tradiciju kao 
u svoj uzor. Stoga se Guenon udubljivao u različite meta¬ 
fizičke doktrine raspršene u raznim tradicijama i drevnim 
simbolima kako bi pronašao, iznad pojavnosti, njihovu 
zajedničku bit. Upravo ti raspršeni ostaci, nakon zaborava 
primordijalne tradicije na kulturnoj i civilizacijskoj razini, 
kriju u sebi šifre čije značenje mogu otkriti nadareni poje¬ 
dinci, buduća duhovna elita, koja jedina može spasiti mo¬ 
derni svijet od neminovne propasti. Sama primordijalna 
tradicija ne može propasti niti nestati kao stoje slučaj s ra¬ 
znim tradicijama koje predstavljaju samo kanale kroz koje 
ona može, u cijelosti ili djelomično, protjecati. Drugim rije¬ 
čima, ona je uvijek prisutna samo je ljudi nisu uvijek svje¬ 
sni. Međutim, kako ona u sebi sadrži principe na kojima 
počiva i ljudsko biće, kroz čovjeka se također može izrazi¬ 
ti. Štoviše, njeni principi predstavljaju i ljudsku bit. Upra¬ 
vo ignoriranje vlastite biti od strane modernih i modernog 
svijeta, ljudsko biće svodi na gotovo isključivo materijalno 

biće, sa svim, sada već znanim, pogubnim posljedicama 
ovakvoga shvaćanja i prakse. 

Zato Bela Hamvas drži: “Znanje koje se odnosi na 
iskonsko doba naglo nestaje. Ostaje samo nejasna uspo¬ 
mena na zlatno doba: čežnja za zavičajem koja želi ura¬ 
vnotežiti sve veću podivljalost života. Nisu pojedinosti te 
koje nestaju, one, naime, tijekom povijesti uvijek nestaju. 
Iz svijesti je nestalo ono što je najvažnije i što je običavalo 
ostati; nestao je osjećaj kojim se može razlikovati bitak i 
život; i nestao je nagon koji može bitak ostvariti u životu. 
Bitak se zatvorio. Odjednom granice su bile tu.” 

Veliki brodolom i sudbina Zapada 

Nakon prijelomnih, kriznih zbivanja u povijesti čovje¬ 
čanstva, primordijalna tradicija izlazi iz svijeta formi i vra¬ 
ća se u svoja izvorišta u kojima je uvijek bila i još uvijek 
jest. Sve se to podudara s velikim kozmičkim ciklusima 
poznatim i drevnom Istoku i drevnom Zapadu. Ono što 
ostaje poslije velikog brodoloma čuva nejasno sjećanje na 
dane kad je ljudski život bio zasićen onim bitnim. Razba¬ 
cani kameni ostaci, izblijedjele boje, komadići papirusa, 
zlatni kovčezi, poneke izlizane rezbarije... - u sve to ne¬ 
koć su ljudi unosili svoju bit, a sada nas sve to promatra 
poput nijemih svjedoka prošlih vremena. Međutim, Gue- 
non ne kritizira moderni Zapad zbog osobnog neprijatelj¬ 
stva prema modernitetu kao takvom, niti prema Zapadu 
kao takvom, kao što nije nostalgičar samo zato što je ljubi¬ 
telj prošlosti - naprotiv, držao je da može pomoći moder¬ 
nom Zapadu da prevlada krizu koja je danas nedvojbeno 


zahvatila cijeli svijet tako da upozori na njene korijene koji 
nadilaze puko materijalne uzroke. Ono što najviše zamjera 
suvremenosti je bezbitnost; svijet lišen vlastite biti je ne¬ 
stalan poput kaplje rose, trošan je i kvarljiv, a čak i onda 
kad postiže prividne uspjehe upravo prema svojoj rece- 
pturi - nedostaje mu vedrine. U izobilju stvari, potreba i 
želja, nedostaje mu duša. Ovaj je sindrom opisan u mnogo 
umjetničkih djela tijekom prethodna dva stoljeća na go¬ 
tovo vizionarski način. Pa ipak, Guenon nastoji zagrabiti 
dublje, bez lažnih nada i bez ustupaka. Moderni svijet je 
jednostavno zamijenio teze, zamijenio je primarno sa se¬ 
kundarnim, bitno sa sporednim i na takav način uništava 
sam sebe. 

U vrijeme kad je pisao ovu knjigu, Guenon je nastojao 
pokazati sve zablude suvremenosti uspoređujući modemi 
Zapad s modernim Istokom. Danas se to nama može činiti 
čudnim, jer je cijeli svijet, milom ili silom, 'skrojen' po mje¬ 
ri modernog Zapada. Ali, najčudnije je da Guenon nastoji 
dati živi primjer svijeta u kojem su se još uvijek očuvali ba¬ 
rem ostaci ostataka primordijalne tradicije, previđajući da 
je moderni Istok možda u vezi s drevnim istočnim tradici¬ 
jama na isti način kao što je moderna Grčka u vezi s anti¬ 
čkom Grčkom. Kao što je i sam detaljno protumačio, Gue¬ 
non ne osporava Zapad i njegove tradicije kao takve već to 
što je Zapad svoje vlastite tradicije zaboravio, a svoj model 
svijeta najčešće silom nametnuo i sebi i gotovo svima dru¬ 
gima. Premda je primordijalna tradicija isključivo duho¬ 
vna kategorija koja se može u prostoru i vremenu manife¬ 
stirati, a da sama pritom nije o toj manifestaciji ovisna, čini 
se da je čežnja za nečim što jos uvijek moderni mentalitet 
nije dotaknuo za Guenona bila neodoljiva. Poznato je da 

su postojale tradicije poput tradicija drevne Amerike koje 
su ulazile u razdoblja dekadencije i propadale uprava po 
zakonu ciklusa koje Guenon neumol jivo zastupa, i premda 
je do potpunog njihovog uništavanja došlo uz sudjelova¬ 
nje Zapada, mnoge su se urušavale i zbog vlastitih unutra¬ 
šnjih slabosti. Istok je možda, u određenom smislu, bolje 
očuvao ostatke vlastite tradicije jer nije imao takav diskon¬ 
ti nu i te t, toliko velike uspone i padove kao što je to slučaj 
Zapada. Konačno, i sami zapadnjaci su, svojim najvećim 
umovima, niz stolječa bili suprotstavljeni dekadenciji vla¬ 
stite civilizacije, pa je stoga vjerojatnije da je moderni Za¬ 
pad zapravo bio detonator u eksploziji materijalizma i be~ 
zhitnosti koja nastoji izbrisati s lica zemlje i sam spomen 
na uzvišene dimenzije čovjekova duha. Čini se da danas 
nije presudna činjenica da je Zapad prvi zaražen več da se 
zaraza proširila cijelim svijetom. Možda je odista Zapad 
odigrao ulogu povijesnih plijesni, ali plijesan napada sve 
ono što je u stanju raspada i tako pomaže da se raspada¬ 
nje ubrza kako bi se otvorio prostor za nove perspektive. 
Stoga je na pitanje koje postavlja Guenon - “Hoće li pod 
utjecajem zapadnog duha Istok samo proči kroz prolaznu 
i površnu krizu, ili če Zapad povuci u propast cjelokupno 
Čovječanstvo?” - danas već gotovo odgovoreno. 

Philosofhia terennis 

U većini Guenon ovih djela može se opaziti negativan, 
gotovo prijeziran odnos spram filozofiji. Često kritizira 
one koji misle “da je puka filozofijska spoznaja, koja je i u 
najpovoljnijem slučaju tek sjena istinske spoznaje, kadra 


izvršiti ispravljanje suvremenog stanja duha”. Međutim, 
očito je da pritom misli na filozofiju koja se istrgla i odvo¬ 
jila od mudrosti što je potpuno u skladu s njenim suvre¬ 
menim statusom kao ponajprije akademske filozofije ili u 
najboljem slučaju kao “profesionalne” filozofije. Očito je 
da je danas filozofija marginalizirana i zatvorena u sveu¬ 
čilištima i uskim zainteresiranim krugovima; danas se od 
nje više i ne očekuje da nas pouči boljem, smislenijem i lje¬ 
pšem životu, a ponajmanje samoj mudrosti koja kao da je 
iščezla iz našeg svijeta. Zaposleni čovjek našeg vremena 
radi ozbiljne stvari u životu i nema vremena za “filozofira¬ 
nje” koje mu samo može svijet učiniti još sumornijim nego 
što to on, prema njegovom mišljenju, doista jest. Čini se da 
filozofija daje svoj obol sveopćoj krizi, ali s puno manjim 
intenzitetom i značajem. Nekoć slavljena i cijenjena, utjeca¬ 
la je, s više ili manje uspjeha, na čitave kulture i civilizacije 
da bi danas dijelila sudbinu mnogih stvari koje su postale 
suvišne. Guenon smatra da je glavni uzrok takvog stanja 
od vojenost filozofije od njezinog izvornog značenja. 

“Samu riječ 'filozofija/ može se zacijelo ispravno razu¬ 
mjeti u njezinu prvobitnom značenju, nadasve ako je to¬ 
čno, kao što se tvrdi, da ju je prvi uporabio Pitagora: eti¬ 
mološki, ona ne znači ništa drugo doli 'ljubav spram mu¬ 
drosti' - dakle, ponajprije označuje prethodnu raspoloži¬ 
vost prijeko potrebnu da bi se došlo do mudrosti, a može, 
prirodnom ekstenzijom pojma, značiti i traganje koje na 
temelju same te raspoloživosti treba dovesti do spoznaje. 
Riječ je, dakle, tek o prvom i pripremnom stupnju, o zapu- 
ćivanju prema mudrosti, o stupnju koji je samoj mudrosti 
podređen. Zastranjenje do kojeg je došlo poslije, sastojalo 
se u tome da se taj prijelazni stupanj shvatio kao cilj sam, 

da sc 'filozofija 1 počela zamjenjivati s mudrošću, što po¬ 
drazumijeva zaborav ili nepoznavanje njezine istinske 
naravi. Na taj se način rodilo ono što nazivamo 'profa¬ 
nom' filozofijom, to jest puka ljudska mudrost, mudrost 
koja pripada jedino racionalnom redu stvari i koja je za¬ 
uzela mjesto istinske tradicionalne mudrosti.” Da bi bila 
vjerodostojna, filozofija treba biti upućena prema nauku 
unutarnjeg, prema onome što je nadilazi. Guenon često 
naglašava “ne-ljudsku” mudrost koju ljudsko biće može 
dosegnuti, ali ne samo racionalnom spoznajom. Ali, to ni¬ 
kako ne znači da je racionalnost izlišna ili nepotrebna; radi 
se samo o tome da se izbjegne njezina hipertrofija. Zapra¬ 
vo, prema Guenonu, na djelu je besmisleni sukob između 
razuma i uma. Pomoću uma, “čistog intelekta” ili putem 
“umske intuicije” istine primordijalne tradicije mogu se 
istinski razumjeti, dok se pomoću razuma ove istine mogu 
prakticirati u materijalnom svijetu. Tradicionalna spozna¬ 
ja prikazuje se umu ponajprije putem jezika simbola ili 
“jezika neizrecivog”; simbol je zapravo neka vrsta utjelo¬ 
vljenja metafizičkih istina. Pomutnja i nerazumijevanje, 
kao prirodni pratitelji modernog mentaliteta, obrću red 
vrijednosti pa tako razum nastoji obuhvatiti principe, a 
zapravo je njegova domena praktična primjena spomenu¬ 
tih principa. Time se duhovni svijet zatvara, a materijalni 
postaje isključiva ljudska preokupacija. Tako um, “čisti in¬ 
telekt” i “umska intuicija” postaju višak, ali upravo njihov 
nedostatak uzrok je svekolike krize. Također, prema Gue¬ 
nonu, upravo davanje prednosti umu koji je univerzalan i 
bezvremen u odnosu na razum koji je partikularan, otvorit 
će mogućnosti za širenje ljudskih perspektiva i ponovnu 
povezanost sa istinski zbiljskim svijetom. 


“Jer što se jače opisivali nemir, raskoli, pojave našeg 
doba koje prijete raspadom, to izvjesnije onaj, tko je doista 
upućen, u svemu tome može sagledati samo predznake 
jednoga novog stvaranja, velike i trajne obnove koja, do¬ 
duše, nije bila moguća bez bolnih trudova, kojoj je mora¬ 
lo prethoditi bezobzirno uništenje svega onoga što je bilo 
trulo, krhko i štetno. Ali i toj borbi mora doći kraj, jer ne 
može biti nikakva napretka bez kraja tj. bez svrhe i smisla, 
kako to neki misle. Čovječanstvo ne napreduje u beskraj, 
čovječanstvo ima jedan cilj. Svakako, stoga je uspjeh i kada 
težnja za znanjem postigne kraj koji je dugo tražila, kada se 
umiri mnogotisućljetni nemir ljudskoga duha, kada čovjek 
napokon ovlada istinskim organizmom svojih spoznaja i 
svojega znanja, kada se preko svih dosada odvojenih dije¬ 
lova ljudskog znanja, koji su se uzajamno isključivali izlije 
duh svestranog posredovanja koji liječi sve rane što si ih je 
ljudski duh samome zadao žustro se hrvajući sa svjetlom i 
istinom i iz kojih dijelom još krvari i naše doba. 

... ali, ako u filozofiji vidim sredstvo iscjeljenja razdr- 
tosti našega doba, onda time, naravno, ne mislim na neku 
slabu filozofiju, na neki puki artefakt, nego na jaku filozo¬ 
fiju, takvu koja se može mjeriti sa životom, koja - daleko 
od toga da bi se osjećala nemoćnom spram života i njego¬ 
ve silovite realnosti ili da bi se ograničavala na tužan po¬ 
sao puke negacije i razaranja - svoju snagu uzima iz same 
zbilje te stoga i sama ponovno proizvodi ono što djeluje i 
traje.” - piše njemački filozof K W. J. Schelling. 


158 


159 


Pogovor 


Pogovor 


VlNClT OMNIA VT RITAŠ 

“Ja nemam drugu zaslugu, osim za to što sam izrazio 
neke tradicionalne zamisli u skladu s mojim najboljim mo¬ 
gućnostima”, pisao je Rene Guenon svom učeniku Frithjo- 
fu Schuonu. 

“Sve što ćemo pisati ili raditi, pridonijet će da onima 
koji će doći poslije nas budu priskrbljene olakšice koje 
nama nisu dane; ovdje kao i svagdje drugdje, početak 
rada je najmučniji.” 

U usamljenim citadelama duha, Rene Guenon je stva¬ 
rao svoja djela iskreno i predano, potpuno neovisno, bez 
osobne zainteresiranosti za uspjeh i bez bilo kakvih ustu¬ 
paka bilo kojoj vrsti moći. Glavna njegova želja usmjerena 
je prema duhovnoj eliti koja će ili ublažiti neminovno pro¬ 
padanje modernog svijeta ili će, pak, očuvati i prenijeti tra¬ 
dicionalne spoznaje budućem Čovječanstvu. Predviđajući 
moguće poteškoće u stvaranju istinske duhovne elite on 
piše: “Stvari će se odvijati ovim slijedom: elita još postoji 
u istočnim civilizacijama, i unatoč tome što je sve ograni¬ 
čeni] a s obzirom na moderni proboj, ona će ipak opstati 
do kraja, jer je to prijeko potrebno da bi se sačuvala zaliha 
tradicije koje ne smije nestati, i da bi se osigurao prijenos 
svega onoga što valja sačuvati.” I na jednom drugom mje¬ 
stu: “Dakle, oni koji su više ili manje potpuno osvijestili cilj 
prema kojem trebaju usmjeriti napore ne smiju dopustiti 
da ih od njega odvrate teškoće s kojima će se susresti, ka¬ 
kve god one bile.” Koliko god ove rečenice bile jasne i ra¬ 
zumljive u kontekstu Guenonova ukupnog djela, način na 
koji bi stasala ovakva elita nije posve razumljiv. Slično kao 
i u slučaju povjerenja u moderni Istok, za koji je Guenon 


držao da već posjeduje duhovne elite i da na takav način 
može djelotvorno pomoći modernom Zapadu, on kao da 
misli da takve elite mogu proizaći iz postojećih institucija 
ili religijskih formi. Ipak, isu više velike generalizacije koji 
put mogu na neki način otežati razumijevanje: Gueno- 
nov pristup i njegov opori, impersonalni stil ponekad se 
doimaju poput podmorskih svjetova ispunjenih tišinom. 
Neovisno o razdoblju, ljudski je život oduvijek bio veliki 
izazov i pustolovina, a i u najboljim vremenima često je 
nalik drami. Drami postojanja u svijetu, drami potrage za 
mudrošću, drami rađanja i drami umiranja. U vremenima 
kad je primordijalna tradicija, prema Guenonovu tuma¬ 
čenju, bila utkana u različite tradicije unutar prostornih 
i vremenskih ograničenja, život nije bio raj na zemlji već 
više mogućnost i poticaj za spoznaju i ljudsku pustolovi¬ 
nu. Kada su se svjetovi zatvorili, život je postao skučen i 
uskraćen za vlastitu bit. Izgleda da će se i nove duhovne 
elite rađati u drami, baš kao i one drevne. Malo je vjeroja¬ 
tno da će postojeće institucije i obrazovni sustavi pokazati 
razumijevanja za one koje postojeći sustav vrijednosti na¬ 
stoje promijeniti sadržajima potpuno različitim i drugači¬ 
jim. Postupak klijanja uvijek je bolan, a za to oni osjetljivi 
na duhovne svjetove moraju biti spremni. Možda će upra¬ 
vo istinska filozofija, mimo bilo koje postojeće religijske 
ili druge forme, odigrati značajnu ulogu upravo u onom 
određenju koje i Guenon smješta u njezinu bit: traganje 
za mudrošću. Možda će filozofija biti most iznad bezdana 
koji dijeli provaliju našeg svijeta od nekog budućeg. Bilo 
kako bilo, iskreno Guenonovo djelo, njegovo suosjećanje 
prema kritičnim trenucima modernog svijeta, kao i briga 
za očuvanje najboljeg iz riznica svake tradicije, uza sve 

manjkavosti i pogreške koje su svojstvene svakoj pravoj 
duhovnoj avanturi, mogu nas potaknuti na duboko razmi¬ 
šljanje mimo svake težnje za površnim pogledom na su¬ 
dbinu čovjeka i svijeta. Mnoge rečenice u njegovom djelu 
zvuče vizionarski, baš kao da su pisane u ovom trenutku. 
Guenonova želja da i u ovakvom svijetu postoji nešto stoje 
čisto i izvorno, pa makar to bila i zabluda kao što je slučaj s 
modernim Istokom, može nas samo zadiviti. Naposljetku, 
njegova osobna hrabrost da se u svakodnevnom životu 
nosi s pionirskim poduhvatom objedinjavanja i tumačenja 
mnogih metafizičkih doktrina Istoka i Zapada, neovisno o 
svim naporima koji taj poduhvat neminovno prate, obve¬ 
zuju nas da s pozornošću uvažimo njegove argumente koji 
su uvijek pisani u najboljoj namjeri. Rene Guenon utjecao 
je na mnoge svoje suvremenike; poznati književnik Andre 
Gide priznao je da bi mu život bio potpuno drugačiji da 
je djela R. Guenona pročitao u mladosti umjesto u staro¬ 
sti; utjecao je na Belu Hamvasa koji ga je smatrao svojim 
meštrom duhovnosti; utjecat će sigurno i na mnoge druge 
kako vrijeme odmiče. Uz dozu kritičkog odmaka, ali i uz 
dosta “umske intuicije” skrivena obzorja ponovo mogu 
zračiti životom. Guenonova djela zasigurno nemaju svrhu 
da okupljaju oko sebe sljedbenike (“guenoniste”) i da tako 
postanu umrtvljeni zapis. Ona su dokaz da je duhovna 
avantura još uvijek poželjna i da je pustolovina putovanja 
kroz samog sebe moguća i u “mračnom dobu”. 


O piscu 


Rene Guenon rođen je u Bloisu, Francuska, u stude¬ 
nome i886.g., a 1904. nastanjuje se u Parizu i upisuje Ma¬ 
tematički fakultet. Napoređno sa studijem zanima se za 
okultne pokrete svake vrste koji u to doba bujaju u prije¬ 
stolnici, ali, razočaran modernim okultizmom, kasnije piše 
žestoke kritike na njegov račun. Godine 1912., primljen je 
u Veliku masonsku ložu Francuske, zatim, prelazi na 
islam i postaje član sufijskoga reda. Godine 1916. diplomi¬ 
ra studij filozofije s radnjom o Leibnitzu i inifinitežimal- 
nom računu, druži se s jacquesom Maritainom i zalazi u 
krugove tomista. 

Surađuje u brojnim publikacijama posvećenim sakral¬ 
noj znanosti, posebno, od 1925., u časopisu “Voile d'Isis”, 
koji uskoro mijenja ime u “Etudes traditionnelles”. Godine 
1928., nakon smrti supruge, napušta Pariz, zatim Europu 
i definitivno se nastanjuje u zemlji islama. Od 1930. živi u 
Kairu. Autor je 27 djela i tri stotine i pedeset članaka, gra¬ 
đe koja bi zajedno predstavljala deset svezaka. Umire 7. 
siječnja 1951. 

